﻿ Coordonator : Mihaela Suditu Autori : Alina Margaritoiu, Alina Brezoi METODE INTERACTIVE DE PREDARE - ÎNVĂŢARE -suport de curs- Cuprins 1. Sisteme contemporane de predare-învăţare. Relaţia predare-învăţare în contemporaneitate…………………………………………………………………………..5 1.1. Despre învăţare: concept, structură, procesualitate, mecanisme explicative, condiţii, tipuri, managementul învăţării eficiente.......................................................................................... 10 1.1.1. Învăţare - definire.........................................................................................................10 1.1.2. Forme ale învăţării........................................................................................................11 1.1.3. Condiţii ale învăţării.....................................................................................................12 1.1.4. Teoria învăţării: şcoli de învăţare................................................................................ 14 1.2. Despre predare: concept........................................................................................................17 1.3. Evaluarea, componentă a procesului de învăţământ..............................................................21 1.3.1. Conceptul de evaluare.................................................................................................21 1.3.2. Măsurare, apreciere, judecata de evaluare...................................................................22 1.3.3 . Funcţiile evaluării.......................................................................................................22 1.3.4. Metode şi procedee de evaluare a rezultatelor şcolare................................................23 1.3.5. Erori aleatoare în evaluarea performanţelor şcolare....................................................24 1.4. Stilul de învăţare - teorii, modele, abordări...........................................................................25 1.4.1 Ce este stilul de învăţare?.............................................................................................25 1.4.2 Sursele stilurilor............................................................................................................28 1.5. Sisteme contemporane de predare-învăţare. Relaţia predare-învăţare în contemporaneitate. Aplicaţii.................................................................................................................................29 2. Teorii ale învăţării şi implicaţiile lor în procesul didactic. Metode activ-participative de predare – învăţare……………………………………………………………………………..34 2.1. Teoriile învăţării - definire conceptuală................................................................................35 2.2. Funcţiile teoriilor învăţării.....................................................................................................36 2.3. Teoriile învăţării grupate în modele de instruire...................................................................38 2.4. Teorii ale învăţării reprezentative pentru teoria şi metodologia instruirii.............................42 2.4.1. Teoria condiţionării operante –B. F. Skinner ..............................................................42 2 2.4.2. Teoria psihogenezei cunoştinţelor şi operaţiilor intelectuale – J. Piaget .....................44 2.4.3. Teoria genetic-cognitivă şi structurală – J.S.Bruner.....................................................48 2.4.4. Teoria operaţională a învăţării – P. I. Galperin............................................................51 2.4.5. Teoria învăţării cumulativ-ierarhice – R.M. Gagné.....................................................54 2.4.6. Teoria organizatorilor cognitivi şi anticipativi de progres – D. P. Ausubel.................55 2.4.7. Teoria inteligenţelor multiple – H. Gardner.................................................................56 2.4.8. Teoria învăţării prin experimentare - Kolb………………..…………....................... 60 2.4.9. Teoria stilurilor de învăţare - Mumford & Honey........................................................63 2.5. Teorii ale învăţării şi implicaţiile lor în procesul didactic. Metode activ-participative de predare-învăţare. Aplicaţii...................................................................................................68 3. Modele ale predării şi implicaţiile lor în procesul didactic. Metode activ- participative de predare-învăţare.........................................................................................................................73 3.1. Predarea: perspective de analiză. Orientări contemporane în teoria şi practica predării..………………………………………………………………………….………...........74 3.2. Sistemul metodelor de învăţământ....................................................................................... 79 3.2.1. Definire........................................................................................................................ 79 3.2.2. Metode: scurt istoric.....................................................................................................82 3.2.3. Funcţiile metodelor de instruire................................................................................... 83 3.2.4. Clasificarea metodelor................................................................................................. 83 3.2.5. Trecerea de la metodele clasice la metodele moderne………………………..……...84 3.2.6. Metode activ - participative……………………………………………….………….86 3.2.7. Metode de învăţare activă: inventariere succintă.........................................................90 3.3. Noi tendinţe în metodologia didactică ......................…………………....................……...99 3.4. Modele ale predării şi implicaţiile lor în procesul didactic. Metode activ- participative de predare-învăţare. Aplicaţii ............................................................………………………….......... 101 4. Constructivismul - o noua paradigmă în predare-învăţare. Metode constructiviste de predare-învăţare ......................................................................................................................106 4.1. Despre constructivism: principii şi concepte centrale, constructivismul în pedagogie....................................................................................................................................107 3 4.2. Constructivismul în învăţare şi predare: motivaţii şi activităţi ale învăţării........................111 4.3. Metode constructiviste de predare-învăţare: prezentare, analize, avantaje, dezavantaje, aplicabilitate...............................................................................…............................................116 4.4. Constructivismul - o noua paradigmă în predare-învăţare. Metode constructiviste de predare-învăţare. Aplicaţii .........................................................................................................122 Bibliografie...................................................................................................................………..132 4 1. SISTEME CONTEMPORANE DE PREDARE-ÎNVĂŢARE RELAŢIA PREDARE-ÎNVĂŢARE ÎN CONTEMPORANEITATE COMPETENŢE SPECIFICE DISCIPLINEI 1. Competenţe privind cunoaşterea • Identificarea unei varietăţi de modele/accepţiuni ale şi înţelegerea predării şi învăţării. 2. Competenţe în domeniul • Analiza comparativă a conceptelor predării şi învăţării. explicării şi interpretării 3. Competenţe instrumental - • Investigarea modalităţilor de stimulare a capacităţii de aplicative facilitare a învăţării în procesul didactic. 4. Competenţe atitudinale • Asumarea unei atitudini reflexive în derularea activităţilor didactice. OBIECTIVELE DISCIPLINEI Obiectivele cursului Obiectivele activităţilor aplicative (seminar, laborator, proiect)  Să utilizeze corect teoriile şi conceptele cu  Să analizeze spectrul modelelor privind care operează. procesele de învăţare şi predare  Să furnizeze o viziune globală şi relevantă asupra conceptelor de predare şi învăţare, din perspectivă actuală. Conţinutul disciplinei (capitolele cursului, etapele proiectului, temele seminariilor şi laboratoarelor) Activitatea Titlul capitolului, denumirea etapei, tema seminaruluI Numărul de ore CURS  Şcoala între tradiţional şi modern 2  Despre învăţare: concept, structură, procesualitate, mecanisme 2 explicative, condiţii, tipuri, managementul învăţării eficiente.  Despre predare: concept, relaţia predare-învăţare-evaluare 2 5 SEMINAR    Implicaţii practice vizând cele două orientări (şcoala tradiţională 4 versus şcoala modernă): analiza SWOT Clasic, modern şi postmodern în predare şi învăţare: dezbateri 4 Specificul şcolii româneşti: proiect de cercetare ameliorativă 4 CRITERII DE EVALUARE Evaluările considerate pentru stabilirea notei finale: • Media notelor acordate la seminar • Notele acordate pentru temele de casă, referate, eseuri, traduceri, studii de caz • Nota acordată la examinarea finală • Alte note Ponderea evaluării în nota finală, % - 40% 60% - Modalitatea de examinare finală: portofoliu de evaluare Cerinţele minime de promovare - frecventarea orelor de seminar; - conceperea proiectului; Cerinţele maxime de promovare - prezentarea etapelor de derulare a proiectului - prezentarea analizei rezultatelor cercetării din perspectiva obiectivelor propuse; - prezentarea unor concluzii pertinente; rezultatele proiectului de cercetare Pentru a avea o imagine cât mai clară, pentru a face o analiză cât mai eficientă asupra acestei teme, ne propunem să prezentăm într-un tablou comparativ aspectele caracteristice, definitorii ale şcolii tradiţionale şi şcolii moderne. Plecăm de la premisele următoare: - nimeni şi nimic nu poate infirma valoarea instruirii tradiţionale, în ansamblul ei; - didactica tradiţională are ca punct de plecare în abordarea procesului de instruire, ideile empirismului clasic; - orientările moderne în didactică afirmă în prim plan elevul ca subiect al cunoaşterii, al acţiunii şi valorizează metodele active-participative; - analiza noastră comparativă care subliniază caracteristicile instruirii are la bază o multitudine de criterii: fundamentarea teoretică, baza epistemologică, baza psihologică, cunoaşterea. Cultura, educaţia, modelele de instruire, principiile instruirii, obiectivele, conţinutul, predarea, tratarea elevilor, profesorul, motivaţia învăţării, elevul, interesele, strategia didactică, 6 metodele şi procedeele, mijloacele, comunicarea, evaluarea, proiectarea, managementul (vezi E. Joiţa, coord, 2007). Tabel nr.1 Şcoala tradiţională versus şcoala modernă Criterii Fundamentarea teoretică, ontologică Şcoala tradiţională Realitatea este obiectivă, concretă, fizică şi este cunoscută astfel. Şcoala modernă Realitatea fizică este punctul de plecare, în timp ce cunoaşterea este subiectivă, la nivel ideatic. Baza Realitatea există numai prin Cunoştinţele sunt incluse în acţiunea epistemologică informaţiile prezentate, transmise şi directă de explorare prin cunoaştere este externă cunoscătorului. individuală. Baza psihologică Domină concepţiile behavioriste Realizată prin colaborare şi participare, asupra învăţării, privită ca o învăţarea este bazată pe căutare, achiziţie. explorare, înţelegere şi interpretare proprie. Cunoaşterea Decontextualizată, prin transmitere externă obiectivă. Prin construire, situată în acţiune sau experienţă, distribuită. Cultura Reprezintă ceva ce ar trebui învăţat Toate culturile au valoare egală şi de către elevi. constituie realităţi la fel de importante. Educaţia Concepută ca o artă de a conduce Se bazează pe achiziţiile psihologiei copilul spre asimilarea normelor dezvoltării copilului şi vizează societăţii prin reproducerea cultivarea tuturor calităţilor potenţiale sistemului socio-cultural existent. ale acestuia. Modelele de Sisteme comunicaţionale şi sisteme Sisteme interacţionale şi sistemul instruire orientate spre acţiune. informaţional. 7 Principiile specifice instruirii Principiul participării conştiente şi active în învăţare; Principiul propriei construcţii mentale; Principiul învăţării prin colaborare; Principiul sistematizării şi Principiul autonomiei şi individualizării; continuităţii în învăţare; Principiul Principiul învăţării contextuale; respectării Principiul priorităţii evaluării formative, particularităţilor de vârstă şi dinamice. individuale; Principiul unităţii dintre cunoaşterea senzorio-perceptivă şi cea abstractă; Principiul accesibilizării şi diferenţierii; Scopul, obiectivele Principiul legării teoriei de practică; Principiul însuşirii temeinice; Principiul asigurării feedbackului în instruire. Se aleg pe baza unui nivel mediu de cunoştinţe. Se stabilesc în acord cu competenţele pe care le posedă fiecare elev. Conţinutul Principalele surse de informare sunt Sursele de informare sunt mai profesorul şi manualul. diversificate. Predarea Se axează pe expunerea Este independentă şi productiv creativă profesorului. Tratarea elevilor Este nediferenţiată. a elevilor. Este diferenţiată (se acceptă diversitatea şi se asigură şanse de succes educaţional pe măsura dotării fiecăruia). Profesorul Este transmiţătorul autoritar al Este facilitator subiectiv şi constructor cunoaşterii obiective; Se consideră şi se manifestă ca un al cunoaşterii; Este partener în învăţare; părinte; Creează condiţiile optime pentru ca Transmite cunoştinţele într-o formă pregătită; Impune puncte de vedere. elevii să descopere singuri; Ajută elevii să înţeleagă şi să explice punctele de vedere proprii. Modul de Predominat prin memorare şi Predominant prin formare de realizare reproducere de cunoştinţe. competenţe şi deprinderi practice. 8 Motivaţia învăţării Elevul Predominant extrinsecă Este considerat obiect al instruirii; Predominant intrinsecă Este considerat un centru autonom de iniţiative; Având rol pasiv, nu îşi afirmă Devine subiect activ al procesului de preferinţele, nu poate alege învăţământ şi are posibilitatea să îşi obiectivul; afirme preferinţele şi să aleagă obiectivul; Încearcă să reţină şi să repoducă Realizează un schimb de idei cu ceilalţi; ideile auzite; Lucrează izolat. Cooperează în rezolvarea problemelor şi a sarcinilor de lucru. Interesele Accent pe interesele generale, Accent pe interesele personale, profesionale exprimate. profesionale dar şi extraprofesionale. Strategia Predominant informativă, cognitivă, Predominant formativă şi educativă, didactică algoritmică, centrată pe predare. afectiv-atitudinală, centrată pe relaţia dintre predare, învăţare, evaluare. Metode şi Se folosesc metode expozitive, Se folosesc metodele bazate pe acţiune, procedee verbaliste, receptive şi bazate pe cercetare, explorare, tehnicile de muncă memorie şi reproducere. intelectuală, de autoinstruire. Mijloace şi Tabla, creta, planşele. materiale Diversificarea mijloacelor de învăţământ. Formele de Predominant frontală. Îmbinarea tuturor formelor de organizare Comunicarea Predominant comunicarea rezervat- cenzurată şi monologat-distantă. organizare, cu accent pe activitatea pe grupe şi cea independentă a elevului. Predominant comunicarea deschisă. Evaluarea Se realizează în special în vederea Vizează progresul de învăţare al fiecărui clasificării şi diagnosticării. elev. Proiectarea Modelul didacticist centrat pe Modelul curricular centrat pe obiective, conţinuturi, relţii întâmplatoare raporturi de interdependenţă între disparate, nediferenţiate între elementele activităţii didactice. componentele activităţii didactice. 9 Managementul Conducere rigidă a instituţiei şi Conducere bazată pe motivaţie, control formal, aversiv. conducere prin cooperare, conducere prin delegare (permite atribuirea temporară a unei sarcini de conducere), conducere prin alternative (insistă pe elaborarea de variante în realizarea obiectivelor). (după V. Ilie, Constructivismul şi Instruirea, În: E Joiţa (coord), Profesorul şi alternativa constructivistă a instruirii, 2007, p. 67-71) 1.1. Despre învăţare: concept, structură, procesualitate, mecanisme explicative, condiţii, tipuri, managementul învăţării eficiente 1.1.1. Învăţare: definire Studiul problematicii învăţării este unul complex şi dificil. Reprezintă o preocupare continuă pentru domeniul psihopedagogic, cunoscut fiind faptul că regăsim acest fenomen important, în tot ceea ce înseamnă dezvoltare umană, în toate formele educaţiei. Tema învăţării este una de interes, nu numai pentru domeniul educaţiei, dar şi pentru alte discipline: biologie, biochimie, psihologie, sociologie. Iată de ce, abordarea acestui fenomen este complexă iar definiţiile sunt numeroase. Important de menţionat este faptul că, la modul fundamental, conceptul de învăţare poate fi analizat la nivel extins, social sau, dimpotrivă, restrictiv, îngustat, focalizându-ne doar pe lumea şcolii. În sensul ei larg, înţelegem învăţarea ca pe nevoia şi iniţiativa omului de a acumula cunoştinţe, valori, priceperi, pentru a putea trăi într-o lume în care dinamica schimbărilor e uimitoare. Vorbim - în acest caz - despre învăţare ca atitudine faţă de cunoaştere, faţă de viaţă, faţă de nou. În sens restrâns, învăţarea -învăţarea şcolară mai precis - poate fi analizată din două puncte de vedere: pe de o parte este vorba despre învăţarea ca produs şi pe de altă parte, învăţarea ca proces. Învăţarea prin ”cunoaştere - produs”, aşa cum afirmă I. Neacşu (1999), vizează „ideea transmiterii de cultură. Adevărurile pe care le propune educaţia spre a fi asimilate /învăţate sunt privite mai ales drept scopuri, obiective, şi nu schimbări, transformări. Dominant este cognitivul, şi abia apoi, afectivul... Se promovează distincţia clară între cel ce care educă şi cel care se educă. 10 Dimensiunea formală a relaţiilor educaţionale prevalează şi subordonează dimensiunea informală. Practicile educaţionale sunt puternic divizate, conţinuturile sunt riguros instituţionalizate în planuri şi programe” (vezi I. Neacşu, 1999, p.18). Spre deosebire de aceasta, învăţarea prin „cunoaştere – proces” înseamnă/presupune profunda implicare a activităţilor mentale personale. Înseamnă deopotrivă, evoluţie pe toate planurile: cognitiv, emoţional, acţional. Aşa cum afirmă I. Neacşu (1999), în această orientare „învăţarea este dominată de gândire reflexivă, implicând o reală reconstrucţie a datelor ştiinţei, a experienţei de viaţă, a capacităţilor de observare şi manifestare. Loc central îl ocupă problematizarea, ipoteza (re)-descoperitoare. Învăţarea este activă, i se asociază curiozitatea, intuiţia şi imaginaţia, precum şi gândirea analitică şi critică. Deprinderile nu blochează, ci asigură transferuri orizontale şi verticale, specifice şi nespecifice. Satisfacţia şi motivaţia intrinsecă, însoţesc progresele în învăţare” (vezi I. Neacşu, 1999, pp. 18-19). Enunţuri cu valoare de definiţie, prezintă, pe rând, învăţarea ca: proces de formare, acumulare de experienţe, schimbare în comportament ca urmare a interacţiunii subiectului cu mediul, achiziţie de cunoştinţe, priceperi, deprinderi, proces al cărui rezultat este o schimbare durabilă, rezultat vizibil al unui proces de acumulare etc. Important de reţinut din toate aceste enunţuri, este că pentru a vorbi despre învăţare, trebuie să avem în vedere, îndeplinirea următoarelor trei condiţii (D. Sălăvăstru, 2008): - să existe o schimbare în comportament; - schimbarea să fie rezultat al experienţei; - schimbarea să fie durabilă (p.265). Sintetizând, învăţarea şcolară, se defineşte ca fiind “un set de acţiuni cu valoare informativ- formativă, proiectat, organizat, condus şi evaluat în mod direct sau indirect de educator, cu evoluţii progresive în planul eficienţei schimbărilor semnificative şi observabile la nivelul conduitei cognitive, acţionale, socio-relaţionale şi emoţional afective” (după I. Neacşu, 1999). 1.1.2. Forme ale învăţării Psihologul R. Gagné construieşte o clasificare ierarhică a învăţării. Este vorba despre opt tipuri de învăţare, bine cunoscute în literatura de specialitate, în care nivelul superior este complex şi se bazează pe achiziţia celor inferioare. Astfel, aşa cum spune R. Gagné (apud D. Sălavăstru, 2008), “un elev este pregătit să înveţe ceva nou în momentul în care şi-a însuşit, prin învăţarea anterioară, capacităţile necesare pasului următor” (p.267). Cele opt tipuri de învăţare, după clasificarea lui R. Gagné, sunt (pp. 266-268): 11 - învăţarea de semnale; - învăţarea stimul – răspuns; - învăţarea prin înlănţuire; - învăţarea prin asociaţii verbale; - învăţarea prin discriminare; - învăţarea noţiunilor; - învăţarea regulilor; - rezolvarea de probleme. Să le prezentăm pe rând, succint! Învăţarea de semnale: este o învăţare involuntară. Este specifică vieţii fiecăruia dintre noi şi se leagă de nevoile noastre primare. Este vorba despre reflexul condiţionat al lui Pavlov: un comportament de răspuns, condiţionat de apariţia unui semnal. Învăţarea stimul – răspuns: aduce un adaus faţă de tipul anterior de învăţare, în sensul că la acest nivel subiectul dă un răspuns specific la un stimul determinat, şi este capabil să realizeze cu exactitate, o acţiune delimitată. Învăţarea S-R este implicată în învăţarea actelor motrice voluntare (D. Sălavăstru, 2008, p.267). Învăţarea prin înlănţuire: se mai numeşte şi învăţarea de secvenţe şi se referă la învăţarea unor serii de comportamente stimul-răspuns, care se află într-o anumită secvenţiere determinată. Învăţarea prin asociaţii verbale: are aceeaşi formă, dar se referă la secvenţieri verbale. Învăţarea prin discriminare: înseamnă a învăţa să răspunzi diferenţiat unor caracteristici ale obiectelor care ajută în/la distingerea acestora. A învăţa discriminarea, reprezintă un lucru deosebit de important pentru procesul de instruire. Învăţarea noţiunilor: formarea noţiunilor şi conceptelor înseamnă un moment important în actul instruirii. Acest tip de învăţare presupune capacitatea elevului de a clasifica obiectele pe baza unor proprietăţi comune. Important de menţionat este rolul limbajului în achiziţionarea acestui de tip de învăţare. Învăţarea regulilor: se referă la învăţarea unui lanţ de mai multe concepte, noţiuni. Acest tip de învăţare se bazează pe învăţarea noţiunilor. Învăţarea de reguli se regăseşte într-o mare proporţie în cadrul învăţării şcolare. Rezolvarea de probleme: se bazează pe gândire, pe învăţarea şi aplicarea regulilor. Mai mult decât atât, este un proces care generează o nouă învăţare. 12 1.1.3. Condiţii ale învăţării Premisele de la care pornim în prezentarea acestui subiect legat de învăţarea şcolară sunt următoarele: - nicio activitate nu se poate desfăşura în afara unui context dat; - pentru o activitate eficientă, educatorul trebuie să cunoască şi să ia în calcul condiţiile prealabile, specifice învăţării; - cunoaşterea şi optimizarea condiţiilor învăţării elemente definitorii în/pentru organi-zarea şi conducerea instruirii. În literatura de specialitate întâlnim numeroase variante de clasificare a condiţiilor învăţării. Cea mai cunoscută este clasificarea psihologului R. Gagné. Acesta distinge două categorii: condiţii interne şi condiţii externe ale învăţării. Să le examinăm, pe rând. Condiţiile interne ale învăţării sunt date de: - particularităţile şi disponibilităţile subiectului (potenţialul ereditar); - structura cognitivă a celui care învaţă; - motivaţia; - stilul de învăţare; - tehnici de muncă individuală; Condiţiile externe ale învăţării sunt date de: - personalitatea educatorului; - variabilele din care se construieşte situaţia de învăţare (sistemul de cerinţe şcolare, specificul materiei studiate etc.); - elemente ce ţin de calitatea instruirii (metode, strategii, stiluri); - climatul şcolar: tipul de relaţii ce se instiuie între profesor – elevi, în colectiv; - gestiunea timpului. Pentru a se realiza învăţarea, este nevoie de prezenţa şi stimularea atât a factorilor interni, cât şi a celor externi. O altă clasificare, de data aceasta aparţinând psihologului D. Ausubel (după D. Sălavăstru, 2008, p.269), arată că factorii/condiţiile care influenţează învăţarea sunt de două categorii: variabile intrapersonale şi variabile situaţionale (această clasificare este similară clasificării gândită de R. Gagné). Un alt tip de clasificare prezentat, de asemenea, în literatura de specialitate categoriseşte factorii care influenţează învăţarea în: factori cognitivi şi factori socioafectivi (după D. Sălăvăstru, 2008, pp.269-270). 13 Factorii cognitivi se referă la: - stadiul dezvoltării cognitive; - structura cognitivă - este considerată drept cea mai importantă şi este definită de Ausubel drept “cunoştinţele existente, constituite din fapte, noţiuni, propoziţii, teorii şi date perceptuale brute, de care cel ce învaţă poate dispune în orice moment” (Ausubel, Robinson, 1981, p. 76 apud. D. Sălavăstru, 2008, p.270); - capacitatea intelectuală; - starea de pregătire intelectuală definită ca ”adecvarea bagajului de cunoştinţe de care dispune la un moment dat elevul în aşa fel încât el să facă faţă cerinţelor învăţării unei teme noi, precise” (Ausubel, Robinson, 1981, apud. D. Sălavăstru, 2008, p.270); Din categoria factorilor socioafectivi fac parte: - trăsăturile de personalitate ale celui care învaţă; - atitudinile faţă de învăţare - motivaţia; - relaţiile de grup; - climatul socioafectiv al clasei, grupului în care subiectul învaţă; - trăsăturile de personalitate ale profesorului; Facem următoarea menţiune de final: învăţarea, pentru a fi eficientă, presupune cunoaşterea, considerarea şi activarea de către educatori, a tuturor condiţiilor, factorilor care influenţează şi determină acest proces complex. 1.1.4. Teoria învăţării: Şcoli de învăţare Prezentăm în continuare trei şcoli mari şi importante care şi-au adus contribuţia semnificativ la teoria învăţării. Fiecare şcoală priveşte şi analizează diferit învăţarea, fără a se contrazice, ci mai degrabă, completându-se. Şcoala constructivistă - vizează procesele de gândire implicate în învăţare; Şcoala behavioristă - se ocupă de modul în care factorii externi şi profesorul, influenţează învăţarea; Şcoala umanistă – consideră educaţia ca mijloc de satisfacere a nevoilor emoţionale şi de dezvoltare ale elevului. (vezi G. Petty, 2007, p.4) Le vom analiza pe fiecare, evidenţiind caracteristicile definitorii şi contribuţia lor la teoria învăţării. 14 Şcoala constructivistă Note definitorii: - urmăreşte realizarea învăţării prin înţelegere, adică capacitatea de explicare a unui concept prin referire la alte concepte; - învăţarea se produce când elevii îşi construiesc propriul sens, de obicei, pe baza experienţelor anterioare de învăţare şi a propriilor experienţe; - învăţarea este un proces activ; - este o teorie a învăţării bazată pe concepte care descrie modul în care cel care învaţă, îşi construieşte cunoştinţele; în momentul când elevul a înţeles, abia atunci va putea să opereze, să rezolve, să îndeplinească sarcinile - principiile învăţării din perspectiva şcolii constructiviste sunt (după G. Petty, 2007, p. 14-15): o profesorii trebuie să fixeze sarcini de lucru la nivel înalt; (asta înseamnă analiză, sinteză, evaluare, ceea ce conduce la cunoştinţe funcţionale); o competenţele de nivel înalt pot fi învăţate; o stabilirea de trepte ale sarcinilor (stabiliţi sarcini de lucru care treptat urcă, care asigură trecerea de la simplu şi concret la complex şi abstract); Strategiile constructiviste presupun (după G. Petty, 2007) - “predarea prin întrebări; - utilizarea răspunsurilor greşite pentru a explora şi corecta neînţelegerile; - sarcini de explicare care cer elevilor să prezinte propria înţelegere - activitatea în grupuri mici cere elevilor să discute asupra materialului, deci se construiesc concepte şi are loc inter-evaluarea; - crearea de hărţi mentale şi rezumate care să identifice punctele cheie şi cum acestea se leagă de întreg” (p. 14-15) Şcoala behavioristă Note definitorii: Literatura de specialitate subliniază existenţa următoarelor principii ale învăţării, din perspectiva şcolii behavioriste (după G. Petty, 2007) - Pentru a învăţa, elevul are nevoie de o recompensă sau întărire (un profesor eficient va da importanţă substanţială recompensării elevilor; - Întărirea trebuie să urmeze cât de curând posibil comportamentului aşteptat (elevul a cărui muncă este evaluată des este mai motivat să înveţe decât unul care are de aşteptat mult timp o apreciere care să-i marcheze succesul; întărirea comportamentului trebuie 15 să se producă aproape instantaneu); - Învăţarea se petrece mai degrabă pas cu pas nu deodată, şi este întărită de succese repetate (învăţarea înseamnă consum de timp, şi succese din trecut constituie motivaţie pentru învăţarea prezentă); - Reţinem experienţele recente şi frecvente (un profesor eficient subliniază punctele cheie şi le trece în revistă la începutul şi la sfârşitul orei. De asemenea, profesorul utilizează, se foloseşte de lucrurile învăţate în trecut pentru a construi o învăţare nouă. (p.16). Şcoala umanistă Note definitorii: Şcoala umanistă acordă maximă importanţă şi semnificaţie dezvoltării personale şi factorilor emoţionali. Cele mai importante principii ale şcolii umaniste sunt următoarele (G. Petty, 2007) - eleviii trebuie să-şi fixeze singuri ţintele; (profesorii ajută fiecare elev să-şi aleagă ţintele construind un plan de acţiune unic, pentru fiecare; strategia didactică, materialele, mijoacele sunt de asemenea în concordanţă şi corespund nevoilor individuale); - elevii trebuie să-şi asume responsabilitatea învăţării (elevii sunt încurajaţi să-şi asume responsabilitatea eficienţei învăţării, să participe activ, să adopte o atitudine reflexivă asupra învăţării); - auto-evaluarea este preferabilă evaluării de către profesor (auto-aprecierea şi autoevaluarea încurajează dezvoltarea abilităţii de autodirecţionare, de asumare a propriei dezvoltări, de asumare a responsabilităţii propriei învăţări etc.) - învăţarea se face cel mai uşor şi este foarte eficientă când se petrece într-un context neameninţător (este recomandată toleranţă faţă de greşeli; greşeala este considerată o oportunitate de a învăţa; elevii trebuie motivaţi pentru a nu avea teamă de eşec, pentru a reuşi, pentru a se dezvolta) (pp.18-19) - învăţarea socială poate fi şi una nepredată – este o predare ce se realizează în mod inconştient, prin comportamentul nostru; de aceea, “Faceţi ce spun, nu ce fac”, nu reprezintă o strategie eficientă. Prezentăm în tabelul de mai jos, într-o formă sintetică, principalele caracteristici ale acestor trei mari şcoli ale învăţării: 16 Tabelul nr 2. Behaviorism, cognitivism, constructivism Behaviorism Cognitivism Constructivism Accent pe cunoştinţe Prioritatea scopurilor: a învăţa să Domină obiectivele formative – cunoşti, să ştii să rezolvi, să iei decizii abilităţi, capacităţi, competenţe cognitive Accent pe obiective Formulare în termeni de abilităţi, Domină scopurile, nu comportamentale de competenţe cognitive obiectivele concrete, pentru referinţă afirmarea independenţei, în standardizate, exteriorizate, măsurabile Accent pe tehnologie, Obiective perspectivă derivate, axate pe În centru se află înţelegerea, ca întărire, corecţie mecanismele procesării mentale a procese, modalităţi, instrumente imediată informaţiilor de cunoaştere şi rezolvare a situaţiilor reale Obiective taxonomice, Tratarea lor, prelucrarea mentală, Procese, modalităţi, cognitive, formarea imaginilor mentale, instrumente de cunoaştere şi psihomotorii, în integrarea în sisteme cognitive, de rezolvare a situaţiilor reale principal categorizare şi conceptualizare, construire de raţionamente, rezolvarea de probleme, luarea de decizii, organizarea în memorie (după M. Popescu, Constructivismul – o posibilă soluţie de articulare a formelor educaţiei. În: Profesorul şi alternativa constructivistă a instruirii, Joiţa E. (coord). 2007, p. 75-76) 1.2. Despre predare: concept Activitatea de predare reprezintă consecinţa diferitelor niveluri ale proiectării, în mod direct a proiectării lecţiei. În conformitate cu The International Encyclopedia of Education, „predarea denotă acţiunea întreprinsă cu intenţia de a produce învăţarea altei persoane” (p. 5087). În mod evident, pentru a putea fi considerate ca intrând în componenţa predării, activităţile desfăşurate trebuie să îndeplinească anumite criterii, dar nu există încă un consens printre autorii 17 care se ocupă de această problemă. Pentru autorii prestigioasei The International Encyclopedia of Education, dacă există două persoane P (profesorul) şi E (elevul) şi conţinutul instruirii X, atunci cele mai importante condiţii a căror prezenţă ne-ar putea determina să afirmăm că “P predă X lui E” ar fi: - există întâlniri (faţă în faţă) între P şi E; - la începutul întâlnirilor P ştie X, dar E nu ştie X; - P are intenţia de a contribui la învăţarea lui X de către E; - acţiunile lui P încearcă să determine învăţarea lui X de către E; - acţiunile lui P sunt gândite astfel încât să pună în valoare acel X pe care E urmează să-l înveţe; aceasta înseamnă că activităţile care alcătuiesc predarea includ explicarea, descrierea, demonstrarea, exemplificarea, orientarea etc.; - acţiunile lui P au succes cel puţin în măsura în care E încearcă să înveţe X ca urmare a acţiunilor lui P. Dar chiar şi aceste condiţii (toate la un loc şi fiecare în parte) sunt discutabile şi pot fi contestate. De aceea, „despre predare” în utilizarea cea mai generală a termenului nu se pot spune prea multe. „Predarea” este un termen care nu are limite prea bine definite. Ea vizează învăţarea şi de aceea cunoaşterea, deşi, aşa cum se ştie, se poate preda şi învăţa şi minciuna. A califica o acţiune drept predare nu implică judecăţi despre valoarea morală sau educaţională a conţinutului sau despre metodele folosite. Oamenii pot fi învăţaţi să ucidă la fel de bine ca şi să salveze vieţi, să joace zaruri sau să joace şah; şi pot fi învăţaţi prin utilizarea ameninţărilor şi intimidării, dar şi prin blândeţe” (p. 5089). Predarea autentică se înscrie în exigenţe impuse de imperativele educaţiei: de aceea, ea se deosebeşte de activităţi conexe ca antrenarea, condiţionarea şi îndoctrinarea, care din punct de vedere educaţional se pot dovedi neconvenabile: Antrenarea Antrenarea se suprapune într-o măsură însemnată cu predarea. Sunt contexte în care „predarea” poate fi înlocuită cu „antrenarea” fără nici o schimbare de înţeles. Antrenarea se centrează mai ales pe dezvoltarea priceperilor, pe „a şti cum” mai degrabă şi mai puţin pe a şti că (desigur, nu se poate ignora faptul că achiziţionarea unor priceperi complexe este uneori dependentă de asimilarea unui volum însemnat de cunoştinţe). Uneori „antrenarea” este termenul utilizat pentru a descrie procesul predării unor sarcini de rutină, a căror deprindere deplină depinde de reluarea iarăşi şi iarăşi a aceloraşi activităţi. Reiese că termenul „antrenare” capătă conotaţii negative, opuse predării în situaţia în care întâlnim o învăţare 18 îngustă, inflexibilă, fără conştiinţă de sine. Condiţionarea De obicei, condiţionarea operantă este considerată compatibilă cu predarea şi mai puţin condiţionarea în sensul ei clasic; câinele lui Pavlov salivează nu pentru că Pavlov „i-a predat” acest lucru - unii autori se îndoiesc chiar şi de faptul că „l-a învăţat” aşa ceva. Despre relaţia condiţionării operante cu predarea, autorii enciclopediei amintite notează: „Condiţionarea operantă ar putea să pară drept o formă sistematică a antrenării, deci a predării. Practicile şcolare obişnuite (ca a oferi recompense pentru un comportament dezirabil) pot fi descrise ca oferind coerenţă unei situaţii în care întărirea depinde de ivirea unui răspuns, iar aceasta este o procedură a condiţionării operante. În acest sens, condiţionarea se va produce dacă probabilitatea răspunsului dorit în circumstanţe anume (stimuli) sporeşte datorită asocierii în experienţa copilului cu întărirea pozitivă. Această descriere a situaţiei nu spune nimic despre modul în care stimulii produc răspunsul sau de ce frecvenţa comportamentului copilului sporeşte ( cu excepţia faptului că a fost întărit)" (p.5089). Nu trebuie exclusă nici posibilitatea ca un anume comportament al elevului să fie influenţat datorită condiţionării, fără ca acesta să conştientizeze schimbarea şi motivele pentru care, în circumstanţele date, acel comportament este dezirabil şi nu altul. În asemenea situaţii, persoanele acţionează datorită condiţionării, fără a reflecta asupra a ceea ce se cuvine să facă sau să nu facă. Din punctul de vedere al educaţiei astfel de situaţii sunt inacceptabile, deoarece “ocolesc” raţionalitatea umană, se impun în afara unor justificări şi, cum aminteam, de multe ori nici nu sunt conştientizate ca atare: „Astfel de procese par mai puţin o formă de predare şi mai degrabă ceva la care să se recurgă atunci când instruirea normală dă greş (…). Pe de altă parte, s-a susţinut că procese raţionale ca învăţarea unor fapte de către o persoană prin lectură sau prin participarea la o expunere şi prin evaluarea proprie, pot fi descrise în mod adecvat drept condiţionare operantă. Dacă lucrurile stau astfel, atunci predarea nu este incompatibilă cu condiţionarea, ci doar cu anumite modalităţi concrete ale acesteia” (p. 5089). Îndoctrinarea Deşi predarea în sens general poate fi sinonimă cu îndoctrinarea, de obicei îndoctrinarea este percepută ca o formă greşită a educaţiei. În vreme ce anumiţi autori consideră că îndoctrinarea este ceva ce trebuie evitat, alţii o consideră inevitabilă în educaţie (chiar dacă lamentabilă). Îndoctrinarea este analizată sub mai multe aspecte: - sub aspectul conţinutului, s-ar părea că aceasta are legătură cu predarea doctrinelor. Doctrina este considerată „un sistem de credinţe care oferă o explicaţie sau o interpretare a lumii şi 19 indică modul în care oamenii ar trebui să acţioneze din punct de vedere moral, în lumina trăsăturilor generale ale existenţei pe care le-a identificat sistemul.” Din acest punct de vedere, sunt autori care consideră că termenul “îndoctrinare” este adecvat doar în situaţia în care conţinutul instruirii este dat de o astfel de doctrină. Să mai adăugăm că, deşi conţinutul unei doctrine se referă la credinţe, îndoctrinarea vizează acele credinţe care sunt intim legate cu acţiunea. Pentru alţi autori, îndoctrinarea se realizează în primul rând prin metoda utilizată şi nu prin conţinut. - sub aspectul metodei, se consideră că îndoctrinarea se manifestă atunci când profesorul nu admite îndoieli şi critici din partea elevilor. Cu alte cuvinte, „profesorul care predă în mod educativ încearcă să activeze raţiunea elevilor, să-i încurajeze să-şi fundamenteze credinţele pe baza probelor existente, să-şi testeze în mod adecvat credinţele şi să fie gata să le revizuiască în lumina noilor descoperiri” (5, p. 5090). Totodată, acolo unde există puncte de vedere alternative profesorul trebuie să le expună cu avantajele şi dezavantajele respective. Prin opoziţie, cel care îndoctrinează ignoră imperativele unui demers raţional, fiind gata chiar să falsifice sau să inventeze dovezi dacă este nevoie. Unii autori susţin că îndoctrinarea este dată de intenţia profesorului şi nu de gravele distorsiuni care pot funcţiona la nivelul metodei. - sub aspectul intenţiei, „cei care îndoctrinează în mod conştient, se crede în genere, că urmăresc implantarea credinţelor în personalitatea elevilor, astfel încât acestea să fie imune la schimbare. Ei sunt interesaţi în fixitatea credinţei, datorită conexiunilor pe care aceasta le are cu acţiunile pe care se străduiesc să le promoveze. Pentru că lumea poate fi ostilă programului lor, ei trebuie să-şi pregătească elevii să se ocupe cu acele chestiuni care nu le expun credinţele la critică şi respingere” ( p. 5090). Unii autori consideră că îndoctrinarea este inerentă, indiferent de intenţia profesorului, deoarece şcoala preia şi cultivă ideologia predominantă a societăţii din care aceasta face parte. Totuşi, rămâne problema dacă profesorul n-ar trebui să prezinte punctele tari şi punctele slabe ale ideologiei respective, încercând o conştientizare a implicaţiilor ei atât pentru sine, cât şi pentru elevii săi. Când este vorba de priceperi, datoria profesorului este să-i facă pe elevi conştienţi de motivele care determină însuşirea priceperii respective pe de o parte, iar pe de altă parte să-i încurajeze în utilizarea inteligentă şi atentă a priceperii respective. Totuşi, nu se poate nega că profesorul şi şcoala în genere (mediul în sens larg) influenţează comportamentul elevilor. Dar chiar şi în acest caz, profesorii ar prefera ca elevii să acţioneze plecând de la percepţia lor în legătură cu ceea ce s-ar cuveni să facă şi nu datorită întăririlor. 20 Consecinţele modalităţilor de a preda o lecţie merg, deşi nu pare la prima vedere, până la obiectivarea unui tip de ideal educaţional sau a altuia; chiar alegerile pe termen lung pe care elevii sunt nevoiţi să le facă pot fi influenţate de un banal procedeu utilizat în predarea unei lecţii: „Când apar multe îndoieli că o viaţă bună poate fi specificată în mod obiectiv într-o modalitate substanţială, atunci răspunsul educaţional adecvat pare a fi pregătirea elevilor să-şi dezvolte propriile planuri raţionale de viaţă şi să acţioneze în funcţie de acestea. Pregătirea pentru viaţa într-o astfel de societate presupune dezvoltarea capacităţii de a face alegeri libere şi inteligente mai degrabă, şi mai puţin simpla achiziţionare a unor tipare de a gândi, simţi şi acţiona specifice vârstnicilor” (p. 5090). 1.3. Evaluarea, componentă a procesului de învăţământ 1.3.1 Conceptul de evaluare Încercând o integrare a punctelor de vedere exprimate în literatura de specialitate cu privire la definirea termenului de evaluare, spunem că (I. Neacşu, A. Stoica, coord., 1999): „înţelegem evaluarea ca o activitate prin care sunt colectate, asamblate şi interpretate informaţii despre starea, funcţionarea şi evoluţia viitoare probabilă a unui sistem (rezultate, procese, acţiuni, instituţii)”. Specificitatea activităţii de evaluare decurge din următoarele aspecte: - orientarea spre scop: formularea explicită a scopului este relevantă pentru demersul evaluativ; - competenţa metodologică: asigurarea unor calităţi procesului educativ - calităţi cum ar fi: validitate, fidelitate, relevanţă; în acelaşi timp, competenţa metodologică însemnă şi capacitatea evaluatorului de a stabili şi de a aplica, în situaţii dificil de formalizat, cele mai bune judecăţi de evaluare; - existenţa unor criterii: oricât de largă ar fi paleta criteriilor posibil de utilizat, este evidentă nevoia existenţei unei perspective normative deci, a unor criterii, în actul de evaluare; - înregistrare şi comunicare: rezultatele în urma oricărui tip de evaluare făcut, trebuie înregistrate şi apoi comunicate; aceste două activităţi sunt obligatorii; - efectul retroactiv şi anticipativ al mersului de evaluare (vezi A. Stoica I. Neacşu coord, 1996, pp. 5-7). 21 1.3.2. Măsurare, apreciere, judecata de evaluare Analizând evaluarea ca proces, devine util să facem distincţia între următoarele acţiuni distincte: măsurare, apreciere, judecată de evaluare. Măsurarea înseamnă stabilirea unei corespondenţe între elementele a două mulţimi. Înseamnă o determinare obiectivă prin procedee cât mai riguroase, a rezultatelor; procedurile prin care se realizează corespondenţa sunt bine definite, sunt, de fapt, un instrument de măsurare. Aprecierea înseamnă a acorda semnificaţie unui rezultat, pe baza unui criteriu. Aprecierea este un act valorizator. Presupune “alocarea de valori numerice sau calificative pe baza unor criterii explicite şi precis identificabile, dar relativ independente de un instrument.” (Sălăvăstru, D., Învăţarea. În, Psihopedagogie pentru examenele de definitivare şi grade didactice, Iaşi, Polirom, 2008, p.7) Judecata de evaluare este formulată la nivelul judecăţii experte şi se realizează în situaţiile foarte complicate, greu de cuantificat, sau faţă de care nu există încă o viziune unanim recunoscută, acceptată. 1.3.3. Funcţiile evaluării Funcţiile generale ale evaluării sunt următoarele (vezi G. Albu, 2001 p. 27 şi I. Neacşu, A. Stoica (coord.), 1999, p. 9-10): • Funcţia diagnostică: presupune surprinderea, depistarea cauzelor, mecanismelor care au condus la anumite rezultate. Această funcţie se realizează prin teste de cunoştinţe de tip diagnostic. Feedbackul pe care îl primeşte evaluatorul îi permite acestuia să-şi regleze şi să modifice activitatea, dacă situaţia impune acest lucru. • Funcţia prognostică: pune în evidenţă performanţele viitoare ale elevilor. Această funcţie se realizează prin aplicarea testelor de aptitudini, prin teste care evaluează capacităţile ce vor fi solicitate în activităţile viitoare. • Funcţia de constatare şi de identificare: dacă o activitate s-a desfăşurat în parametrii proiectaţi. • Funcţia de informare: este vorba despre informarea societăţii despre stadiul şi evoluţia pregătirii populaţiei şcolare. • Funcţia de selecţie: această funcţie se exercită în momentul în care se doreşte clasificarea, ierarhizarea elevilor în urma concursurilor şcolare. • Funcţia motivaţională: (funcţia psihopedagogică sau de stimulare a activităţii de învăţare) se 22 manifestă în situaţia în care elevul recepţionează pozitiv feedbackul furnizat de evaluare. • Funcţia de orientare şcolară: evaluarea joacă un rol deosebit în în alegerea unei forme de educaţie. 1.3.4. Metode şi procedee de evaluare a rezultatelor şcolare Pentru evaluarea performanţelor există o serie de metode specifice. Prezentăm succint, câteva dintre ele, aşa cum le regăsim analizate în literatura de specialitate (vezi G. Albu, 2001, p.70- 93): Observarea currentă şi aprecierea verbală: presupun urmărirea felului în care elevii participă la desfăşurarea lecţiilor, la îndeplinirea sarcinilor didactice impuse sau asumate voluntar. Observând cunoştinţele asimilate, modul în care elevul a integrat noile achiziţii în sistemul de cunoştinţe existent, capacitatea de a aplica cele învăţate, educatorul apreciază verbal, la modul: „bine”, „se vede că ai muncit, că ai făcut progrese” etc. Examinarea orală: se realizează prin conversaţii, educatorul urmărind calitatea cunoştinţelor, gradul de înţelegere al problemelor, capacitatea elevilor de a opera cu noţiunile învăţate. Întrebările adresate vor depăşi simpla reproducere a cunoştinţelor, profesorul urmărind interpretarea şi prelucrarea acestora. Examinarea scrisă: permite verificarea tuturor elevilor într-un timp relativ scurt, fără niciun fel de intervenţie din partea profesorului. Verificarea prin lucrări practice: permite evaluarea capacităţilor de a aplica cunoştinţele asimilate, în practică. Şi de asemenea, gradul de stăpânire a cunoştinţelor şi deprinderilor dobândite. Referatul: „evaluarea cu ajutorul referatului permite o apreciere mai nuanţată a învăţării şi mai ales identificarea unor elemente de performanţă individuală a elevilor, care îşi au originea în motivaţia lor intrinsecă pentru activitatea desfăşurată.” (vezi G. Albu, 2001, p.88). Portofoliul: oferă profesorului posibilitatea de a construi o judecată de valoare fundamentată pe analiza unui ansamblu de rezultate. Portofoliul cuprinde instrumente formalizate de evaluare – chestionare, teste, teste de cunoştinţe etc., dar şi instrumente neformalizate - referate, fişe de informare, diverse documente întocmite de elev, experimente etc. Verificarea prin proiecte: permite profesorului evaluarea performanţelor individuale ale elevilor şi, de asemnea, permite o apreciere de nuanţă, de rafinament a învăţării, cu surprinderea elementelor de determinare şi motivaţie interioară din partea elevilor. 23 1.3.5. Erori aleatoare în evaluarea performanţelor şcolare Erorile aleatoare în evaluare, recunoscute şi descrise în literatura de specialitate, se referă, în mod concret la următoarele aspecte (vezi G. Albu, 2001, p.98-103): Efecte sursă – se datorează persoanei evaluate: o Efectul halo – “se referă la tendinţa aprecierilor unor rezultate sau abilităţi sub influenţa impresiei generale asupra elevului sau grupului de elevi” (vezi G. Albu, 2001, p.98). o Efectul de contaminare – aprecierea evaluatorului este influenţată de notele/ calificativele obţinute de elev, la alte discipline. o Efectul de anticipaţie – sau efectul Pygmalion se referă la faptul că aşteptările exprimate ale profesorilor, au tendinţa de autorealizare. Efecte secvenţiale – se datorează examinărilor orale: o Efectul de contrast – fiind evaluaţi într-o succesiune de timp, unii elevi pot primi note/ calificative mai mici, dacă urmează după prestanţa strălucită a unui candidat dinaintea lor, după cum şi invers. o Efectul de ordine – se referă la tendinţa evaluatorului de a menţine acelaşi nivel de notare, deşi, în realitate există diferenţe calitative între lucrări. o Efectul de ancorare – prin modul de expunere a datelor, prin caracteristicile pe care le prezintă, atrag atenţia evaluatorului asupra unor aspecte, neluate în seamă până atunci. o Eroarea logică – se referă la substituirea obiectivelor prioritare, importante ale evaluării, prin obiective secundare pentru apreciere. Alte efecte: o Ecuaţia personală a evaluatorului – ne atrage atenţia asupra faptului că unele trăsături de personalitate ale profesorului (severitate/indulgenţă, fluctuant/constant, calm/nervos etc.), influenţează modul său de apreciere. o Starea de moment a evaluatorului – este vorba despre faptul că starea psihică în care se află profesorul atunci când evaluează (stresul, starea de tensiune, de emoţie, de nervozitate, de frustrare etc.) pot influenţa modul de apreciere al evaluatorului. o Tipologia examinaţilor: este vorba despre faptul că particularităţile psihice ale elevilor pot influenţa şi ele aprecierea rezultatelor, din partea profesorului. Astfel, spontaneitatea, creativitatea, capacitatea de a face raţionamente logice, deductive, analogice etc. influenţează pozitiv evaluarea, în timp ce lentoarea gândirii, timiditatea, rigiditatea etc. dezavantajează cu siguranţă. 24 1.4. Stilul de învăţare – teorii, modele, abordări 1.4.1. Ce este stilul de învăţare? Orice proces didactic are drept scop general explorarea şi exploatarea optimă a resurselor de învăţare ale studenţilor. Una dintre cele mai importante astfel de resurse este stilul de învăţare. De el depinde modul în care este orientată şi însuşită cunoaşterea şi modul în care studentul stabileşte relaţii cu profesorii şi colegii. Problema diferenţelor de stil este o problemă a diferenţierii capacităţilor prin care oamenii caută în mod activ, organizează şi interpretează, imaginează şi ulterior refolosesc informaţia. În efortul lor de cunoaştere studenţii angajează în moduri diferite şi în proporţii diferite aceste potenţialităţi. (Cerghit, 2002) În opinia lui Kolb stilul de învăţare desemnează căile concrete prin care individul ajunge la schimbări în comportament prin intermediul experienţei trăite, al reflecţiei, experimentului şi conceptualizării. (Cerghit apud Kolb, 2002, p. 208) Stilul de învăţare este o componentă activă şi stabilă a personalităţii. I. Al. Dumitru arată că stilurile de învăţare cuprind nu numai elemente cognitive ci şi elemente afective şi psihomotorii, structurate într-un mod specific la nivelul subiectului, inclusiv anumite caracteristici ale instruirii şi seturi de prescripţii instrucţionale care însoţesc realizarea efectivă a învăţării. (Cerghit apud I. Al. Dumitru, 2002) Învăţarea are drept notă distinctă diferenţele individuale, stilurile individuale în care studenţii abordează o situaţie de învăţare. Fiecare persoană are o manieră personală de a se angaja în rezolvarea unei sarcini, fiecare are o modalitate proprie de a se raporta la anumite subiecte. Astfel, orice copil pe parcursul evoluţiei sale şcolare îşi formează ritmul propriu de învăţare. Stilul de învăţare este expresia unei învăţări strategice, specifice în activitatea de învăţare. Spre deosebire de stilul cognitiv, care se referă la organizarea şi controlul proceselor cognitive, stilul de învăţare se referă la organizarea şi controlul strategiilor de învăţare şi achiziţie de cunoştinţe. Strâns legat de structurarea de ansamblu a personalităţii studentului se formează stilul lui de învăţare (de fapt, preferinţele individuale în ce priveşte mediul concret de învăţare, căile preferate de învăţare şi studiu, preferinţa pentru situaţii structurate versus nestructurate, pentru lucrul în echipă versus lucrul de unul singur, pentru ritmul de învăţare, cu pauze sau susţinut) (Woolfolk, 1998, p.128). Stilul de învăţare înglobează dimensiunile stilului cognitiv, dar nu se reduce la acesta. O 25 serie de studii au arătat că impulsivul preferă să lucreze independent, preferă sarcinile predate verbal, iar reflexivul preferă să fie ghidat de profesori, nu are preferinţă pentru sarcini verbale sau nonverbale. Dependenţii de câmp perceptiv au tendinţa de a lucra mai bine în grup şi preferă teme din domeniul literaturii sau istoriei. Independenţii de câmp perceptiv nu sunt amatori de relaţii sociale, au o oarecare autosuficienţă, sunt mai performanţi în sarcini spaţiale, au preferinţă pentru ştiinţe în care abilităţile lor analitice sunt eficiente (de exemplu, la matematică). Stilul de învăţare este o „combinaţie de caracteristici cognitive, afective şi alţi factori psihici care servesc drept indicatori relativ stabili ai felului în care elevul percepe, interacţionează şi răspunde la mediul de învăţare (...). Bazele sale sunt legate de structura şi organizarea neuronală, de dezvoltarea personalităţii şi de experienţele de învăţare acasă, la şcoală şi în societate” (Negovan, 2005) A.Woolfolk consideră mai adecvat termenul de „preferinţe pentru învăţare” deşi observă că uzual este folosit termenul de stil de învăţare. Stilul de învăţare constă în preferinţele individuale în ce priveşte mediul concret de învăţare (unde, când, cu cine, cu ce preferă studentul să înveţe, să studieze), căile preferate de învăţare şi studiu cum ar fi preferinţa pentru texte cu ilustraţii, lucru în echipă versus singur, preferinţa pentru situaţii structurate versus nestructurate, ritmul de învăţare- cu pauze sau susţinut. (apud Negovan, 2005). Entwistle (1988) vorbeşte despre modalitatea de abordare a învăţării (approach to learning) prin care înţelege şi stilul de învăţare şi descrie o orientare spre semnificaţie (care conferă o abordare profundă a învăţării), o orientare spre reproducere (care conferă o abordare de suprafaţă a învăţării) şi o orientare spre achiziţie (care conferă o abordare a învăţării în termeni de succes). El precizează că această variabilă trebuie raportată la conţinutul şi contextul învăţării. (apud Negovan, 2005) Studii mai recente au identificat trei categorii ale stilului de învăţare: ¾stil centrat pe semnificaţie (meaning), specific studentului predispus să se implice în sarcinile de învăţare în baza unei motivaţii intrinseci (curiozitate, plăcere); ¾stil centrat pe reproducere (reproducing), care descrie studentul predispus să se implice în sarcinile de învăţare şi să facă eforturi deosebite din teamă de insucces (motivaţie extrinsecă); ¾stil centrat pe achiziţii (achieving), care implică tot motivare extrinsecă dar legată de speranţa în succes (acest student va face eforturi deosebite de a achiziţiona noi şi noi cunoştinţe în speranţa satisfacţiilor pe care i le aduce succesul). Alţi autori preferă sintagma de „mod de abordare” a sarcinii de învăţare, identificând 26 studenţii cu: ¾orientare instrumentală sau pragmatică (utilising) care învaţă din nevoi strict pragmatice ceea ce uneori îi predispune la o abordare specială a sarcinii; ¾orientare profundă (internalising), ce presupune din partea studenţilor o motivaţie intrinsecă, cu expectaţii pozitive în ce priveşte efortul depus pentru învăţare; ¾orientare spre achiziţii (achieving), ce presupune că studenţii vor să-şi afirme excelenţa faţă de colegii lor, în particular să obţină calificative cât mai mari (apud Negovan, 2005, p.148). Ph. Meirieu vorbeşte de un „stil personal de conducere (pilotage) a învăţării (SPPA) ca „mod de reprezentare a activităţii cognitive a subiectului pornind de la instrumentele furnizate de învăţarea sistemică. Stilul personal de control al activităţilor de învăţare desemnează maniera în care persoana percepe, stochează şi comunică informaţia” (Meirieu, 1993, p.192). Autorul descrie acest stil ca fiind polar, diferenţiat între posibilitatea de a învăţa mai degrabă prin verificare şi reconstrucţie (production) sau de a învăţa mai degrabă prin interiorizare şi înţelegere (consommation). Concordanţa între sistemul de pilotaj al învăţării (SPPA) al studentului şi sistemul de pilotaj (SPPA) al formatorului garantează eficienţa învăţării în situaţia didactică. (apud Negovan, 2005). Cercetările realizate asupra stilului de învăţare şi-au propus să identifice nu doar variabilele care definesc stilul de învăţare ci şi influenţa lor asupra învăţării precum şi acele variabile care pot fi controlate, optimizate prin instruire. Astfel, inventarul Canfield (Canfield's Learning Styles Inventory) vizează ca prin analiza preferinţelor individuale în ce priveşte condiţiile de învăţare, materialul de învăţat, modalitatea de învăţare să obţină un indice general al expectanţei performanţei în învăţare (exprimat în procente). Inventarul lui Kolb (1981) (Kolb Learnings Styles Delineator) analizează preferinţele studenţilor pentru: ¾Experienţă concretă (învăţare prin implicare directă); ¾Conceptualizare abstractă (învăţare prin construire de concepte şi teorii pentru descrierea, explicarea şi înţelegerea propriilor observaţii); ¾Observaţie reflexivă (învăţare prin observarea celorlalţi sau prin reflecţia asupra experienţelor proprii sau ale altora); ¾Experimentare activă (învăţare prin utilizarea teoriilor şi conceptelor disponibile în vederea rezolvării de probleme şi a luării deciziilor). Într-o reprezentare schematică a procesului instruirii, adaptată după B.S. Bloom, D.Child include stilul de studiu printre predispoziţiile cognitive cu care studentul abordează sarcina de 27 învăţare ca: „modalitate proprie prin care individul încearcă să se adapteze în procesul învăţării (...), tactici şi strategii de abordare a studiului”. Autorul accentuează faptul că metodele de studiu ale studenţilor au fost intens cercetate, dând ca exemplu contribuţiile lui Entwistle, dar că în facultate antrenarea metodelor de studiu este complet ignorată. Noi credem în mod eronat că metodele eficiente de studiu se construiesc automat, se ciugulesc (picked), se fură - pe măsură ce se progresează în sistem. Trebuie să nuanţăm cercetările asupra a cum se dezvoltă deprinderile (abilităţile) de studiu a cum pot fi învăţaţi studenţii să facă acest lucru cât mai avantajos. Stilul de învăţare, ca rezultat al dobândirii autonomiei în învăţarea academică se formează în timp, după interiorizarea unei bogate experienţe în activitatea de învăţare, dar este congruent cu anumite trăsături şi dimensiuni ale personalităţii studentului. 1.4.2. Sursele stilurilor Diferenţele individuale stabile au, conform cercetărilor, două surse principale: ¾Tipul de funcţionare a creierului; ¾Experienţa, antrenamentul intelectual. Prima ipoteză este susţinută de cercetările realizate de Sperrz (1961-1973), Gazaniga, Bogen, Wada, Gesmid (1972), Krashen (1973), Ferguson (1973, 1981), McGulgan şi Scoonoven (1973), De Rosnaz (1975), Iaznes (1976), Hertman (1984) etc. Conform teoriei exprimate de aceşti autori, stilul de învăţare este o consecinţă a predominanţei unei emisfere cerebrale, în ciuda simetriei lor morfologice (Cerghit, 2002). Emisfera cerebrală stângă este responsabilă de gândirea ştiinţifică, gândirea formală, abordarea logică, raţională, iar emisfera dreaptă apare ca centru al gândirii artistice, globale, integrative, al gândirii intuitive, creative şi al inteligenţei kinestezice. Stânga este: auditivă, raţională, faptică, realistă, sistemică, temporală, previzibilă, lineară, sensibilă la diferenţe, analitică, logică, obiectivă, tehnică, organizată, practică, procedurală, secvenţială în tratarea informaţiei. Aceasta favorizează acţiunile verbale, lectura şi scrierea, calculul matematic. Dreapta este: vizuală, intuitivă, analogică, sistemică, artistică, interpersonală, pasională, empatică, sensibilă la asemănări, sintetică, experimentală, globală, spaţială, imaginativă, sociabilă, subiectivă, simultană. Astfel emisfera dreaptă devine centrul activităţilor de sinteză, al creaţiei artistice, al activităţilor muzicale, dansului, al activităţilor sportive etc. Ea este responsabilă de stabilirea relaţiilor interpersonale şi de dirijare a procesului afectiv. 28 O abordare a învăţării prin prisma specificităţii emisferei stângi va fi o învăţare bazată pe fapte, analitică, lineară, gradată, preferând cuvinte, numere şi fapte prezentate într-o ordine logică. Învăţarea în care domină emisfera dreaptă este una îndreptată spre intuiţie, imagini, concepte, structuri, sunete şi mişcare, înglobate într-un întreg ( Cerghit, 2002). Trebuie reţinut, însă, faptul ca între cele două emisfere nu e o ruptură, ele se găsesc într-o unitate funcţională care permite achiziţia de cunoştinţe. În ceea ce priveşte a doua premisă, putem afirma că experienţa personală formează predilecţia spre un stil anume de învăţare în funcţie de modul în care se formează personalitatea. Astfel un student trece prin mai multe stadii, până se poate spune că şi-a definit un stil de învăţare. 1.5. Sisteme contemporane de predare-învăţare. Relaţia predare-învăţare în contemporaneitate. Aplicaţii 1. Efectuaţi o analiză comparativă între şcoala tradiţională şi şcoala modernă, după următoarele criterii de analiză: Criterii de analiză Şcoala tradiţională Şcoala modernă Principiile specifice instruirii Scopul şi obiectivele Predarea Tratarea elevilor Rolul profesorului Rolul elevului 29 Motivaţia învăţării Strategia didactică Metode şi mijloace didactice Formele de organizare Comunicarea Managementul clasei Evaluarea 2. Exemplificaţi câteva modalităţi de valorificare practică a conceptului de învăţare în activităţile instructiv-educative cu elevii care prezintă dificultăţi de învăţare pe baza caracteristicilor celor trei şcoli mari şi importante care şi-au adus contribuţia semnificativ la teoria învăţării:  Şcoala constructivistă - vizează procesele de gândire implicate în învăţare;  Şcoala behavioristă - se ocupă de modul în care factorii externi şi profesorul, influenţează învăţarea;  Şcoala umanistă – consideră educaţia ca mijloc de satisfacere a nevoilor emoţionale şi de dezvoltare ale elevului. (G. Petty, 2007, p. 4) 3. Argumentaţi rolul triadei învăţare – predare – evaluare în realizarea procesului didactic. 4. Specificaţi cum poate să influenţeze specialitatea cadrului didactic activitatea de predare şi de evaluare a rezultatelor elevilor. 5. Analizaţi măsura în care evaluarea rezultatelor este influenţată de nivelul general de pregătire al clasei de elevi. 30 6. Chiar dacă la nivelul reprezentării sociale comune evaluarea este identificată cu verificarea cunoştinţelor elevilor şi cu atribuirea unor note/calificative, ca un mecanism de control al cunoştinţelor lor, aceasta deţine o înţelegere mult mai amplă şi mai profundă. Exprimaţi-vă punctul dumneavoastră de vedere despre evaluarea şcolară (semnificaţie, sens, rost, efecte pe termen scurt, mediu şi lung etc.). 7. Menţionaţi efectele pozitive şi negative ale unui învăţământ fără notare. 8. Un profesor de succes şi apreciat de către elevi este un evaluator obiectiv. Apariţia unor erori în actul de evaluare îi afectează atât calitatea muncii, cât şi calitatea relaţiilor lui cu elevii sau cu părinţii acestora. Dimpotrivă, un mod de evaluare just, inspiră încredere, echilibru, creează premisele unei autoreglări eficiente, sporitoare, care contribuie la consolidarea prestigiului profesorului însuşi. Prin urmare, succesul acestuia depinde, într-o măsură destul de mare, de stilul propriu de evaluare. Concepeţi un sistem de evaluare adecvat contextului actual. 9. Completaţi paleta interpretărilor conceptului de ,,învăţare” răspunzând la următoarele cerinţe specifice tipurilor de inteligenţă descrise de Howard Gardner: • Inteligenţa verbală/lingvistică: - Redactaţi o listă cu cele mai eficiente strategii didactice de motivare intrinsecă a elevilor pentru sarcinile de învăţare. - Descrieţi condiţiile interne şi externe care influenţează învăţarea. - Exemplificaţi formele învăţării după clasificarea lui R. Gagné: a) învăţarea de semnale; b) învăţarea stimul – răspuns; c) învăţarea prin înlănţuire; d) învăţarea prin asociaţii verbale; e) învăţarea prin discriminare; f) învăţarea noţiunilor; g) învăţarea regulilor. • Inteligenţa logică/matematică: - Exemplificaţi şi analizaţi categoriile de rezultate ale învăţării (informaţia verbală, deprinderile intelectuale, strategiile cognitive, deprinderile motrice, atitudinile) care pot avea efecte importante 31 în integrarea profesională. - Elaboraţi o formulă matematică prin care să sugeraţi ce înseamnă a învăţa. • Inteligenţa vizuală/spaţială: - Realizaţi un tablou sugestiv cu tema ,,învăţarea şcolară”. - Desenaţi caricatura unui personaj care depune efort pentru a învăţa. • Inteligenţa corporală/kinestezică: - Menţionaţi reacţii/senzaţii specifice activităţii de învăţare. - Interpretaţi doar prin mişcare şi mimă, procesul învăţării. • Inteligenţa muzicală/ritmică: - Alegeţi un stil de muzică care să ilustreze învăţarea ca proces de adaptare a organismului la mediu. - Asociaţi o melodie învăţării şcolare şi specificaţi instrumentele muzicale utilizate. • Inteligenţa interpersonală: - Redactaţi un proiect de grup pe tema ,,problematica învăţării şcolare”. - Alcătuiţi o poveste terapeutică cu tema „învăţarea şcolară”. • Inteligenţa intrapersonală: - Exprimaţi-vă un punct de vedere personal cu privire la învăţarea şcolară în contextul actual. - Reflectaţi la propria atitudine când aveţi de învăţat ceva nou. 10. Elaboraţi o listă cu reguli personale pe care să le urmaţi în realizarea evaluării şcolare. 11. Descrieţi-vă/caracterizaţi-vă propria ecuaţie personală ca evaluator. 12. Stabiliţi avantajele şi dezavantajele privind admiterea la facultate pe baza unui concurs sau a unui dosar ce cuprinde rezultatele examenului de bacalaureat. 13. Redactaţi un eseu cu tema ,,Calităţile evaluării realizate de către profesor se repercutează asupra capacităţii de autoevaluare a elevului”. 14. Menţionaţi avantajele formării elevilor pentru autoevaluare. 15. Analizaţi şi interpretaţi următorul enunţ: ,,Atitudinea profesorului faţă de elev reprezintă ea însăşi o evaluare a acestuia”. 32 16. Se pledează tot mai mult pentru o ,,evaluare cu sens”, în care cunoştinţele şi abilităţile elevilor sunt evaluate în contexte de viaţă reale. Elaboraţi un test care să evalueze rezultatele însuşite în şcoală (la o disciplină preferată) în viaţa reală. 17. În general, tacit sau explicit, se consideră că regulile, normele şi criteriile de evaluare ale profesorului rămân aceleaşi pe întreaga perioadă a activităţii sale didactice. Prin modul cum practică şi cum consideră evaluarea (ca mijloc şi ca scop în sine), profesorul formează fie elevi obedienţi, fie elevi responsabili. Argumentaţi nevoia permanentă de perfecţionare a sistemului de evaluare şi autoevaluare al profesorilor. 18. Alcătuiţi un set de recomandări pentru profesori în vederea diminuării şi înlăturării erorilor din evaluare. 19. Comentaţi următorul enunţ: ,,Sistemul de evaluare prin calificative bazat pe descriptori de performanţă, asigură coerenţa, comparabilitatea în evaluare/ apreciere şi o mai mare uşurinţă în utilizare”. Precizaţi argumente pro şi contra privind aprecierea cu ajutorul calificativelor. 33 2. TEORII ALE ÎNVĂŢĂRII ŞI IMPLICAŢIILE LOR ÎN PROCESUL DIDACTIC. METODE ACTIV-PARTICIPATIVE DE PREDARE-ÎNVĂŢARE COMPETENŢE SPECIFICE DISCIPLINEI 1. Competenţe privind cunoaşterea şi înţelegerea 2. Competenţe în domeniul explicării şi interpretării 3. Competenţe instrumental - aplicative • Identificarea paradigmelor predării. • Analiza teoriei/teoriilor predării. • Aplicarea teorilor predării în procesul didactic. 4. Competenţe atitudinale • Asumarea unei atitudini reflexive în derularea activităţilor didactice. OBIECTIVELE DISCIPLINEI Obiectivele cursului Să utilizeze corect teoriile şi conceptele cu Obiectivele activităţilor aplicative (seminar, laborator, proiect)  Să analizeze spectrul modelelor predării . care operează.  Să analizeze spectrul metodelor activ- Să furnizeze o viziune globală şi relevantă participative de predare-învăţare. asupra conceptului de predare. Conţinutul disciplinei (capitolele cursului, etapele proiectului, temele seminariilor şi laboratoarelor) Activitatea Titlul capitolului, denumirea etapei, tema seminarului Numărul de ore CURS SEMINAR  Predarea – orientări contemporane în teoria şi practica predării 2  Modele ale predării – perspective de analiză 2  Metode activ- participative de predare-învăţare 2  Persepective ale predării: analize şi interpretări de text 4  Optimizarea propriei predării: portofoliu 4  Metode activ participative de predare:aplicaţii 4 34 CRITERII DE EVALUARE Evaluările considerate pentru stabilirea notei finale: • Media notelor acordate la seminar • Notele acordate pentru temele de casă, referate, eseuri, traduceri, studii de caz • Nota acordată la examinarea finală • Alte note Ponderea evaluării în nota finală, % - 40% 60% - Modalitatea de examinare finală: portofoliu de evaluare Cerinţele minime de promovare - frecventarea orelor de seminar - conceperea portofoliului Cerinţele maxime de promovare - prezentarea etapelor de derulare a portofoliului - prezentarea analizei rezulatatelor din perspectiva obiectivelor propuse - prezentarea -în cadrul portofoliului – a unor liste pertinenete si argumentate cu propuneri 2.1. Teoriile învăţării: definire conceptuală Finalizarea oricărei activităţi de cercetare în domeniul instruirii şi învăţării nu vizează descoperirea de legi, ci urmăreşte surprinderea de regularităţi semnificative pentru relaţia dintre diferite variabile sau condiţii ale predării şi învăţării (vezi I. Neacşu, 1999). Se urmăreşte, aşa cum afirmă F. Hill (vezi F. W. Hill, 1971, cap I), „căutarea unor principii generale din care să se poată deduce legi şi principii specifice care conduc la domeniul teoriei ştiinţifice”. Cercetarea învăţării în direcţia aspectelor sale ştiinţifice fundamentale şi-a asigurat, din punct de vedere social şi economic, cum spunea Ernest R. Hilgard şi Gordon H Bower (1974, p.3, apud I Neacşu, 1999), un fel de „precipitaţie radioactivă”, graţie înţelegerii faptului că cu cât deţinem o cunoaştere fundamentală mai consistentă asupra proceselor învăţării, cu atât mai eficiente vor fi aplicaţiile tehnologice în instrucţie şi educaţie în general. În acest sens, “procesul fundamental în problemele teoriilor învăţării a beneficiat în ultimii ani, - aşa cum spun aceiaşi autori - de dezvoltarea adiacentă a fiziologiei creierului, a chimismului creierului şi de dezvoltarea prelucrării informaţiei cu ajutorul computerelor electronice” (vezi 35 Ernest R. Hilgard şi Gordon H Bower, 1974, p.3). Fireşte, din 1966 şi până în prezent s-au achiziţionat noi informaţii, acestea provenind atât din neurofiziologia creierului, din genetică, dar şi din psihologia cognitivă, din antropologia şi sociologia educaţiei. Diferitele şcoli de gândire care au abordat problema învăţării au făcut trimiteri la variate forme ale raţionalităţii constructive şi explicative, “teoriile învăţării reprezentând acele modele conceptuale care îmbină nivelul ipotezelor cu cel al principiilor în vederea cunoaşterii sistematice a activităţii de învăţare printr-un ansamblu de afirmaţii ştiinţifice cu valoare informaţională informativă, explicativă, predictivă, rezumativă, normativă, realizată/realizabilă în diferite variante specifice unor autori sau şcoli de gândire”(p.369). Teoria este definită ca o “interpretare sistematică a unei arii a cunoaşterii umane. Aşadar, teoriile învăţării, constituite pe baza diversităţii şcolilor şi a curentelor psihologice, explică procesul învăţării folosind sistemul specific de concepte şi legi prin prisma cărora este studiată învăţarea în cadrul acestor şcoli. L.B. Itelson (1982) caracterizează teoria psihologică a învăţării drept un sistem de afirmaţii ştiinţifice care definesc esenţa, conţinutul, condiţiile şi bazele învăţării. Mai precis, ea explică: a) în ce constă învăţarea; b) cum se produce; c) de ce depinde; d) în urma cărui proces ia naştere (apud I Neacşu, 1999, p.21). S-a aşteptat şi se aşteaptă mult de la teoriile învăţării în privinţa contribuţiei lor la elaborarea unor teorii ale instruirii eficiente. În ciuda rezultatelor cantitative şi calitative, obiectivate într-o adevărată puzderie a teoriilor învăţării, unitatea paradigmelor explicative în teoria învăţării a rămas încă o problemă dezirabilă. Constatăm aceeaşi pluralitate atunci când învăţarea este privită în termenii produsului final, suntem mereu puşi în faţa unei incredibile varietăţi de posibilităţi şi scopuri aparent contradictorii şi ceea ce este şi mai trist este faptul că şi încercările de convertire a teoriilor învăţării în teorii ale instruirii nu au dus la rezultate satisfăcătoare. Rămân încă speranţe legate atât de evoluţiile calitative ale teoriilor învăţării, cât şi de creşterea gradului lor de convertire în teorii ale instruirii. 2.2. Funcţiile teoriilor învăţării Punctul de plecare este unul epistemologic şi, în virtutea acestuia, o teorie este mai convingătoare şi se confirmă în practică, în măsura în care îndeplineşte câteva funcţii/ roluri importante. Plecând de la funcţiile unei teorii în general, Ioan Neacşu formulează pentru teoriile învăţării următoarele funcţii (după I. Neacşu, 1999, p.21-22): 36 - Funcţia informaţională, sau funcţia referenţială, care oferă o imagine a unui domeniu al realităţii, adică o reprezentare sau un model al acesteia. Din acest punct de vedere o teorie a învăţării satisface condiţiile unei teorii, în sensul că: vizează o arie a cunoaşterii, un mod de a analiza şi de a face cercetare asupra învăţării. - Funcţia explicativă, care vizează să precizeze de ce s-a produs sau nu un fenomen de învăţare; în acest fel se ajunge la o înţelegere de bază a esenţei proceselor ca unul din scopurile nu numai ale ştiinţei, ci şi ale tuturor formelor de a cunoaşte; ca tipuri de explicaţii utilizate în diferitele teorii ale învăţării, se pot întâlni: - explicaţia bazată pe raţionamentul deductiv, bazată pe legităţi (de tip nomologic- deductivă); - explicaţia bazată pe raţionamente nedeductive, utilizând frecvent diferite procedee şi variante explicative de genul: explicaţie genetică; explicaţie de tip cauzal; explicaţie teleologic- funcţională prin raportare la scop (teleologic = concept ce se referă la un tip determinat de explicaţie ştiinţifică, întemeiată pe finalitate, scop, vezi gr. teleos = scop); - Funcţia predictivă sau de anticipare – în baza căreia are loc derivarea unor noi elemente, componente şi evoluţii ale subiecţilor care învaţă, ce nu pot fi explicate de la sine; această funcţie corelează strâns cu cea explicativă; - Funcţia rezumativă şi sistematizatoare care, în principal, satisface cerinţa de a sintetiza, condensa şi unifica marea cantitate de cunoştinţe referitoare la legile învăţării şi, mai ales, la relaţiile fundamentale dintre diverşi factori, astfel încât aceştia să poată fi generalizaţi în plan teoretic; - Funcţia praxiologică, normativă şi prescriptivă în baza căreia cunoaşterea unei teorii a învăţării aplicate unui domeniu să mărească viteza de surprindere a esenţelor şi să asigure practicienilor o priză mai bună a variabilelor instruirii; din acest punct de vedere, o teorie a învăţării trebuie să conţină şi unele indicaţii metodologice prin care se poate asimila şi controla o informaţie, o deprindere, o atitudine. În condiţiile în care o teorie a învăţării asigură/dispune de aceste funcţii, atunci aceasta conţine intrinsec valenţa de a fi apreciată drept un model eficient de achiziţie informaţională, de construcţie, reconstrucţie şi chiar de dezvoltare a determinanţilor învăţării umane. Aşa cum se afirmă în literatura de specialitate, “dacă aceste funcţii pot fi ataşate unei anume teorii a învăţării , atunci rezultă că această teorie are intrinsec conţinută valenţa de a putea fi apreciată drept model eficient de achiziţie informaţională, de construcţie, reconstrucţie şi chiar de dezvoltare a determinaţilor învăţării umane” (după I. Neacşu, 1999, p. 22). 37 2.3. Teoriile învăţării grupate în modele de instruire Varietatea perspectivelor teoretice asupra procesului de învăţare demonstrează, pe de o parte, complexitatea acestui fenomen, multitudinea de unghiuri de vedere din care poate fi analizat, iar pe de altă parte este o dovadă a dinamicii şi a vitalităţii acestui fenomen, o dovadă a permanentei dezvoltări a concepţiilor cu privire la modul în care se desfăşoară procesul învăţării. „Teoriile învăţării, constituite pe baza diversităţii şcolilor şi a curentelor psihologice, explică procesul învăţării folosind sistemul specific de concepte şi legi prin prisma cărora este studiată învăţarea în cadrul acestor şcoli.” (Panţuru, S., 2002, p.60). Teoriile învăţării pot fi grupate după mai multe criterii, cele mai cunoscute clasificări fiind realizate de către Hilgard şi Bower, iar la noi de către profesorul I. Neacşu de la Universitatea din Bucureşti. Citând –în continuare – autorul ultim menţionat, “în respectul diversităţii teoriilor învăţării, al acceptării dificultăţii de a alege spre prezentare doar câteva teorii ale învăţării frecvent întâlnite, practicate sau dezvoltate, prezentăm sintetic, în tabelul ce urmează, principalele modele si teoriile aparţinătoare, precum şi autorii reprezentanţi ai domeniului (vezi I. Neacşu, 1999, pp. 20-24): Tabelul nr. 5. Modele, teorii ale învăţării şi autori reprezentativi Nr. Paradigma/Modelul crt. categorial al învăţării Paradigma asociaţionistă, I condiţionare clasică II Paradigma behavioristă Teorii ale învăţării Teoria condiţionării clasice Teoria condiţionării prin contiguitate Teoria condiţionării anticipate, simultane şi întârziate Teoria conexionistă Teoria condiţionării operante Teoria condiţionării active Teoria aşteptării Teoria mediaţiei Teoria reducerii sistematice a tensiunii comportamentale Teoria revizuită a celor doi factori Autori reprezentativi I.P Pavlov, J. Konorski E. Guthrie G. Gorn, K.R Werner E. L Thorndike B. F Skinner S. M Widrick E. Tolman C. E Osgood C. Hull O. H Mowrer 38 Nr. crt. III IV V VI Paradigma/Modelul categorial al învăţării Paradigma formalizată, Matematic-informaţiona- lă şi cibernetică Paradigma compensato- rie şi recuperatorie Paradigma gestaltistă Paradigma psihosocială Teorii ale învăţării Teoria matematică a învăţării Teoria eşantionări stimulului Teoria algoritmilor informaţionali Teoria modelelor de tip Marcov Teoria modelelor informaţionale Teoria structurilor compensatorii în situaţie de handicap/deficit Teoria recuperării comportamentelor cu probleme Teoria principiilor organizării Teoria insight-ului (gestaltului) Teoria câmpului Teoria schemelor cadru (frame-ului) Teoria imitaţiei Teoria proceselor mediate de imitaţie Teoria comportamentelor interpersonale Teoria atribuirii Teoria resocializării conduitelor deviante Teoria sociogenezei culturale Teoria dezvoltării competenţelor personale Teoria învăţării prin cooperare Autori reprezentativi R. Bush E. Estes, H. Burke G. Klaus, L. B Itelson O Onicescu, M. Iosifescu M. Maliţa, C. Zidăroiu R Zazzo, R. Perren M. Herbert M Wertheimer W Kohler K. Koffka K. Lewin E Tolman FC Bartlett N. E Miller, J Dollard A Bandura R. F Bales B Weier A S Makarenko L. S Vigotski R Cohn R Slavin 39 Nr. crt. VII VIII IX X XI Paradigma/Modelul categorial al învăţării Paradigma cognitivă, operaţional-genetică şi dinamică Paradigma cognitivistă Paradigma metacognitivistă Paradigma integrativistă Paradigma autodidaxologică Teorii ale învăţării Teoria formări pe etape a acţiunilor mentale Teoria psihogenezei stadiale a operaţiilor intelectuale Teoria structural-operatorie (neopiagetiană) Teoria învăţări accelerate Teoria anticipării operaţionale Teoria gradient dinamică Teoria structurală, genetic cognitivă Teoria organizatorilor cognitivi verbali Teoria cumulativ-ierarhică; Teoria cognitiv-neurală Teoria cognitivă a stilurilor de învăţare Teoria transformaţională Teoria procesării transformaţionale Teoria învăţării comprehensiv-critică Teoria învăţării autoorganizatoare Teoria învăţării multistrategice Teoria holodinamică Teoria învăţării depline Teoria interdependenţei proceselor cognitive Teoria integratorie plurideterministă Teoria integrativ – interdisciplinară Teoria alosterică Teorii ale învăţării completive, perfective şi ale autoinstruirii Autori reprezentativi Lperin, A. R. Luria J. Piaget J. Bideaut, S. Griffin M. Lawlor, P. Handley P. Popescu- Neveanu D. Todoran J. S Bruner D. P Ausubel, R. M Gagne D. Meyer A.L Leino. R Sims. W. Randall J. Bettmann R. Ruggiero M. Bekerman V. Orlando W Randall B. S Bloom J. Nuttin J. Linhart J. Nisbert G.D Vecchi H. Lowe, J- Kidd 40 Nr. crt. XII XIII XIV Paradigma/Modelul categorial al învăţării Paradigma creativă Paradigma intervenţiilor şi terapiilor convenţiona- le şi neconvenţionale Paradigma persuasivă destinată consumului de servicii şi mesaje publice Teorii ale învăţării Teoria problem-solving-ului Teoria jocului de rol Teoria investigaţiei prin grup Teoria simulării Teoria grupului sinectic Teoria brainstormingului Teoria investigaţiei sociale Teoria gândirii laterale Teoria inteligenţei multiple Teoria psihodinamică a terapiei ca învăţare Teoria învăţării prin relaxare Teoria formării prin modele asertive Teoria învăţării prin simulare Teoria învăţării prin ajutor centrat pe client Teoria antrenamentului mental pozitiv Teoria programării neurolingvistice Teoria căutării informaţiei utile Teoria procesării mesajelor Multi-media Teoria învăţării decizionale în consumul informaţiilor publice Teoria învăţării persuasive Autori reprezentativi W. Glaser F. Shaffel J. Dewey S. Boocock W. Gordon A. Osborne B. Massialas E de Bono H. Gardner S freud. E Erikson J. Wolpe J. Wolpe R Glasser C Rogers J. Cantella R. Bandler, J. Grindler W. Hoyer J. R Bettman J. Howard J. Kapferer, G. Guislain (după I. Neacşu, 1999, p. 24) 41 2.4. Teorii ale învăţării reprezentative pentru teoria şi metodologia instruirii Realizăm, în continuare, o scurtă trecere în revistă a celor mai cunoscute teorii ale învăţării, subliniind pe de o parte mecanismul explicativ al învăţării prezentat în fiecare teorie, dar şi contribuţia semnificativă a fiecăreia la procesul instructiv educativ. Menţionăm dintru bun început, că prezentăm teoriile învăţării aşa cum le regăsim în literatura de specialitate, efortul nostru fiind doar acela de sintetizare. 2.4.1. Teoria condiţionării operante - B.F. Skinner Consideraţii generale: Punctele de pornire ale teoriei lui B.F. Skinner sunt reprezentate de condiţionarea clasică (reflexă) a lui I.P.Pavlov (condiţionarea fiind procesul de formare a unui reflex nou sau a unei legături temporare prin asocierea repetată a unui stimul necondiţionat cu un stimul indiferent) şi de învăţarea prin selecţionare şi asociere sub acţiunea legii efectului a lui Ed.L.Thorndike (fenomenul învăţării are la bază comportamentul de încercare şi eroare, reuşita urmată de recompensă ducând la întărirea comportamentului care a produs-o; altfel spus, legea efectului postulează că, dintr-o varietate de răspunsuri posibile, organismul selectează doar pe acelea care au consecinţe pozitive). Spre deosebire de psihologul rus, Skinner admite caracterul activ al învăţării; în concepţia skinneriană, individul iniţiază comportamentul pentru a obţine efectul dorit. Cu alte cuvinte, în condiţionarea operantă o mişcare, o operaţie (de apăsare, de prindere etc.) sunt asociate stimulului întăritor. Este foarte cunoscută „cutia lui Skinner”, cum autorul însuşi a numit-o, în care un animal primeşte hrana (recompensa) dacă apasă pe o pedală, de exemplu. Conceptele de „condiţionare operantă” şi „întărire” Orice organism se află permanent în interacţiune cu mediul său înconjurător în sensul că, pe de o parte răspunde unor solicitări, stimuli din mediu, iar pe de alta, acţionează el însuşi asupra mediului. Comportamentul performat de respectivul organism este urmat de o consecinţă, iar natura acestei consecinţe modifică tendinţa organismului de a repeta comportamentul în viitor (un copil va gânguri mai des, dacă acest fapt este urmat de captarea atenţiei părinţilor, iar un câine va aduce mingea, dacă acest lucru este urmat de mângâieri sau hrană). Astfel, un comportament urmat de un stimul de întărire determină o probabilitate crescută ca acel comportament să se producă în viitor, aşa cum lipsa întăririi duce la stingerea comportamentului. Aşadar, în concepţia lui Skinner un întăritor nu este altceva decât un stimul care sporeşte probabilitatea producerii unui răspuns. Psihologul american vorbeşte despre două tipuri de întăritori: pe de o parte, întăritorii primari, cu variantele „întăritor pozitiv” (stimulul care, introdus într-o situaţie, sporeşte 42 probabilitatea producerii unui răspuns: hrană, apă etc.) şi „întăritor negativ” (stimulul care, îndepărtat dintr-o situaţie, sporeşte probabilitatea apariţiei unui răspuns operant: un zgomot puternic, o lumină foarte strălucitoare, căldură sau frig excesiv etc.), iar pe de altă parte întăritorii condiţionaţi (orice stimul poate deveni întăritor condiţionat sau secundar, dacă este asociat în mod repetat cu un întăritor primar; întăritorii condiţionaţi consolidează condiţionarea operantă, asemănător modului în care condiţionarea secundară consolidează procesul de condiţionare clasică). Un aspect deosebit de important în utilizarea întăririlor (pozitive sau negative) se referă la relaţia temporală existentă între răspuns şi întărirea răspunsului. În experimentele sale, Skinner a demonstrat că întărirea imediată este mai eficientă, comparativ cu cea întârziată. Cu cât intervalul de timp dintre răspunsul operant şi întărire este mai mare, cu atât va fi mai mică intensitatea răspunsului. Aplicaţii ale teoriei lui B.F. Skinner • Instruirea programată ca model alternativ de instruire, care presupune respectarea următoarelor principii fundamentale: principiul „paşilor mici” (divizarea conţinuturilor în unităţi de mică întindere), principiul procesului gradat (creşterea progresivă a sarcinilor din punctul de vedere al complexităţii), principiul participării active (elevul se străduieşte să ofere un răspuns corect, numai în felul acesta reuşind să avanseze în program), principiul întăririi imediate a răspunsului pentru fiecare secvenţă, principiul individualizării ritmului de instruire (fiecare elev parcurge programul în ritmul propriu), principiul autoreglării activităţii (în funcţie de feedback-ul primit, elevul revine asupra unor sarcini sau avansează în program). Pe lângă avantajele evidente, acest model de instruire are şi unele limite: neglijarea laturii afective a elevului, inhibarea creativităţii, lipsa unei imagini de ansamblu prin fragmentarea materiei. • Modelarea comportamentală prin sistemul de recompense şi pedepse Administrarea de recompense şi pedepse poate fi utilizată ca instrument ce stimulează învăţarea, dar numai dacă se face într-un mod judicios. În ceea ce priveşte recompensa, aceasta poate stimula motivaţia pentru învăţare, dar dacă este oferită prea des poate produce efectul contrar: elevul va învăţa numai pentru obţinerea recompensei. De cealaltă parte, comportamentul punitiv prezintă o serie de dezavantaje: efectele sale nu sunt predictibile în aceeaşi măsură cu cele ale recompensei, individul poate avea un răspuns chiar mai puţin dezirabil decât cel pentru care a fost pedepsit, pot apărea fenomene negative (antipatie faţă de persoana care aplică pedeapsa sau faţă de situaţia în care a fost administrată pedeapsa-şcoală, de exemplu), un caracter extrem de dureros al pedepsei poate avea ca rezultat accentuarea comportamentului agresiv. 43 • Noţiunea de feedback şi importanţa sa în reglarea procesului instructiv-educativ. Cu cât feedback-ul este mai complex, cu atât calitatea demersului didactic sporeşte, permiţând elevului să aibă o imagine reală a performanţei sale, iar profesorului să-şi regleze, ajusteze permanent strategiile la aşteptările şi nevoile elevilor. 2.4.2. Teoria psihogenezei cunoştinţelor şi operaţiilor intelectuale – J. Piaget Prezentare generală Biolog şi psiholog elveţian (fondator al Centrului de Epistemologie Genetică de la Geneva, cunoscut şi sub denumirea de Şcoala de la Geneva), Jean Piaget este recunoscut pentru elaborarea unui model deosebit de valoros al învăţării şi dezvoltării intelectuale a copilului. Teoria sa porneşte de la ideea conform căreia dezvoltarea cognitivă are loc prin procesul de construire şi dezvoltare a structurilor cognitive, a acelor „hărţi mintale”, scheme sau reţele de concepte la care individul face apel pentru a înţelege şi reacţiona faţă de experienţele pe care interacţiunea cu mediul i le procură. Aşadar, interacţiunea cu mediul este o formă de dezvoltare a inteligenţei; pe măsura intervenţiei asupra mediului schemele cognitive se multiplică şi se modifică în mod continuu, pornind de la reflexe înnăscute şi ajungând până la activităţi mintale foarte complexe. Potrivit lui Piaget, schemele sunt acele patternuri sau unităţi de acţiune, idei pe care le construim pentru a da sens interacţiunii noastre cu lumea, pentru a ne adapta mediului înconjurător. Schemele pot fi asemuite unor „dosare” în care „depozităm” informaţie (idei, amintiri, capacităţi şi asocieri legate de anumite seturi de operaţii asupra mediului). Piaget considera că ideile, gândurile sunt de fapt acţiuni interiorizate; individul explorează şi interacţionează cu mediul său înconjurător şi tocmai aceste interacţiuni fizice devin acţiuni internalizate, idei. În momentul în care aplicarea schemelor existente devine imposibilă, se produce o stare mintală de instabilitate, numită de Piaget dezechilibru. Această lipsă de echilibru este resimţită de individ ca neplăcută şi se remediază prin procesul psihic de echilibrare, de ajustare a schemelor prin asimilare şi acomodare, care, în final, conduc la adaptare. Asimilarea este văzută ca un proces de integrare de noi informaţii în schemele existente sau pur şi simplu ca un proces de aplicare a acestor scheme, patternuri pentru a oferi răspunsuri anumitor situaţii, provocări ale mediului. Acomodarea intervine în sensul modificării schemelor existente (devenite insuficiente) pentru a se potrivi cu noile informaţii. Aşadar, „asimilarea şi acomodarea sunt cei doi poli ai interacţiunii organism-mediu a căror echilibrare este fundamentală pentru orice dezvoltare 44 umană”. (Neacşu, I., 1990, p. 31) Dezvoltarea intelectuală este văzută ca o succesiune stadială a evoluţiei gândirii. În teoria sa, Piaget a identificat atât stadiile de dezvoltare a gândirii şi inteligenţei, precum şi procesele care stau la baza acestei evoluţii: Preocuparea lui Piaget pentru studiul dezvoltării intelectuale a copilului emerge din implicarea acestuia alături de T. Simon şi A. Binet în standardizarea primelor teste de inteligenţă. Sarcina lui Piaget era aceea de a adresa întrebări copiilor şi de a clasifica răspunsurile acestora ca fiind corecte sau greşite. Stadiul gândirii (inteligenţei) senzorio-motorii (0- 2 ani): este prima perioadă a dezvoltării cognitive în care copilul organizează şi interpretează informaţiile din mediu prin intermediul organelor de simţ. În această perioadă se dezvoltă coordonarea motorie, începe totodată şi dezvoltarea schemei corporale şi, tot acum, copilul îşi dezvoltă percepţia permanenţei obiectului (capacitatea de a realiza că obiectele există în timp şi spaţiu, chiar dacă nu sunt în câmpul nostru perceptiv). Stadiul gândirii preoperatorii (2- 7 ani): Câteva dintre achiziţiile fundamentale ale acestui stadiu sunt capacitatea de a utiliza limbajul, capacitatea de imitaţie şi de angajare în jocuri simbolice. Cu toate acestea, Piaget a remarcat câteva limite în ceea ce priveşte gândirea logică. Limitele se referă la incapacitatea de decentrare şi conservare, precum şi la deficienţe de viziune asupra lumii - egocentrismul. Egocentrismul în opinia lui Piaget nu este egoism, ci acea incapacitate a copilului de a adopta punctul de vedere al altcuiva, sau, altfel spus, simpla credinţă că toţi oamenii văd lumea asemeni perspectivei copilului. Când copilul reuşeşte să înţeleagă că pot exista mai multe unghiuri de vedere (aparent opuse), se spune că deţine abilitatea cognitivă de decentrare. Un alt exemplu de centrare, în acest stadiu, este incapacitatea copilului de a înţelege principiile de conservare. Prin conservare Piaget înţelegea capacitatea de a realiza că un obiect îşi păstrează aceleaşi proprietăţi, chiar dacă îşi modifică forma sau aspectul. În experimentele sale, Piaget a aplicat conservarea unor concepte precum: materie, lungime, număr, volum sau suprafaţă. Copiii din experimentele lui Piaget eşuau deoarece se aflau în incapacitatea de a efectua operaţii reversibile, cu alte cuvinte se centrau asupra unui aspect al problemei, fiindu-le greu să vadă şi operaţia inversă. Stadiul operaţiilor concrete (7- 12 ani): În această perioadă se depăşesc neajunsurile celei anterioare, în sensul dobândirii de către copil a operaţiilor mintale. Tot acum, copilul este capabil să efectueze operaţii reversibile, clasificări. Cu toate acestea, copilul are dificultăţi cu noţiunile abstracte pe care, ca să le înţeleagă, trebuie să le lege de lumea reală, concretă. 45 Stadiul operaţiilor formale (11/12 – 14/15 ani): În acest stadiu, gândirea copilului este asemănătoare cu cea a unui adult, în sensul în care este capabil să opereze cu logica abstractă, să elaboreze raţionamente ipotetico-deductive, să utilizeze noţiuni abstracte în gândire. În teoria sa, Piaget a afirmat că indivizii de pretutindeni parcurg aceste patru stadii, în aceeaşi ordine. Delimitările de vârstă referitoare la stadii oferite de Piaget trebuie considerate ca fiind graniţe flexibile, în sensul că un copil poate să avanseze mai devreme sau mai târziu spre stadiul următor de dezvoltare. Esenţial este faptul că fiecare stadiu implică o modalitate superioară de gândire din punctul de vedere al calităţii şi greşeli similare. Ca urmare, Piaget a ajuns la concluzia că gândirea copilului este calitativ diferită la vârste diferite şi, de asemenea, că modalitatea în care copilul dă sens şi interpretează lumea din jurul său este foarte diferită de cea a unui adult. Piaget a demonstrat egocentrismul copilului la această vârstă printr-un experiment în care a folosit trei munţi confecţionaţi din carton şi o păpuşă. Copilul a fost aşezat cu faţa la munţi, iar păpuşa a fost plasată la marginea lor. I s-a cerut apoi copilului să aleagă, dintr-o serie de fotografii, vederea pe care ar fi avut-o păpuşa asupra munţilor. Copiii aflaţi la începutul stadiului preoperaţional nu au fost capabili să facă acest lucru, în schimb ei au ales fotografia în care era reprezentată vederea lor asupra munţilor. De asemenea, Piaget a subliniat că fiecare individ parcurge în mod obligatoriu toate stadiile de dezvoltare. În concepţia piagetiană referitoare la relaţia între învăţare şi dezvoltare, se evidenţiază faptul că dezvoltarea determină învăţarea. Deşi Piaget considera că dezvoltarea cognitivă are loc prin interacţiunea individului cu mediul, el credea totuşi că este vorba de un proces ereditar, pentru că o anumită formă de gândire nu s-ar putea dezvolta, dacă copilul nu ar fi pregătit din punct de vedere genetic pentru aceasta. Totuşi, preciza Piaget, predispoziţia poate apărea mai devreme, respectiv mai târziu, în funcţie de calitatea stimulărilor procurate de mediu. Concepte-cheie ale teoriei piagetiene Adaptare - adecvare la condiţiile de mediu prin intermediul proceselor de asimilare şi acomodare. Asimilare – achiziţie de noi informaţii, interpretare a evenimentelor din universul înconjurător în termenii schemelor cognitive preexistente. Acomodare – modificare a schemelor cognitive pentru a oferi un sens noilor experienţe din mediu; 46 „acomodarea face ca învăţarea să dobândească valenţe transformative” (Panţuru, S., 2002, p.68). Dezvoltare – „calitate intrinsecă a stadiilor (...) progresul structurilor mintale, de esenţă cognitivă” (Panţuru, S., 2002, p.68). Stadialitate – etapizare a dezvoltării gândirii şi inteligenţei, în care fiecare stadiu are o anumită structură, iar nivelul superior îl înglobează pe cel inferior. Schemă cognitivă – reprezentare în plan mintal a unui set de percepţii, idei şi/ sau acţiuni; ansamblu de elemente relaţionate între ele, cu rol de suport în dobândirea de noi experienţe; structură cognitivă. Clasificare – capacitate de a grupa obiecte pe baza unor trăsături comune. Conservare – conştientizare a faptului că obiecte sau seturi de obiecte rămân neschimbate, chiar dacă îşi modifică aparenţa. Decentrare – capacitate de a adopta şi alte sisteme de clasificare a lucrurilor din mediul înconjurător (capacitate de a realiza clasificări după mai multe criterii simultan). Egocentrism – incapacitate a copilului de a înţelege lumea exterioară lui, văzând întregul univers ca pe o extensie a propriei sale existenţe; capacitate de imaginare a lucrurilor din punctul de vedere al altcuiva. Aplicaţii ale teoriei lui Piaget În plan educaţional, elementele teoriei lui Piaget şi-au găsit largi aplicaţii atât în practica instruirii (predare în conformitate cu principiul respectării particularităţilor de vârstă şi psihoindividuale, din perspectiva stadialităţii), cât şi în probleme legate de curriculum (necesitatea corelării obiectivelor şi conţinuturilor cu stadiile şi structurile de gândire a elevilor). Astfel, rolul profesorului este acela de a determina potenţialul fiecărui elev şi de a crea situaţii educaţionale care să stimuleze dezvoltarea. De asemenea, Piaget considera ca esenţială în procesul de instruire activizarea elevului. Conceptele, ideile se formează prin interiorizarea acţiunii, prin urmare apare necesar ca individul să acţioneze asupra mediului, să-l exploreze, ceea ce este sinonim cu învăţarea prin descoperire. Astfel, motivaţia individului de a învăţa sau de a crea noi scheme este rezultatul conştientizării de 47 către acesta a discrepanţei dintre nivelul şi calitatea schemelor existente şi realitatea lumii înconjurătoare (interacţiunea cu mediul şi cu ceilalţi sunt modalităţile prin care se produce dezechilibrul la nivel mintal, în sensul oferit de Piaget, dezechilibru care impune perfectarea structurilor cognitive în direcţia multiplicării şi diversificării). În felul acesta, motivaţia devine intrinsecă. Nevoia individului de a înţelege şi de a da semnificaţie universului său asigură motivaţia necesară procesului de învăţare. Pornind de aici, este necesar ca, în procesul de instruire, profesorul să utilizeze metode active şi interactive care să permită intervenţia asupra mediului şi apariţia conflictului socio-cognitiv. 2.4.3. Teoria genetic-cognitivă şi structurală – J.S.Bruner Prezentare generală Jerome Bruner este unul dintre cei mai cunoscuţi şi influenţi psihologi ai secolului al XX-lea. A reprezentat una dintre figurile-cheie ale aşa-numitei revoluţii cognitive , iar domeniul în care şi-a exercitat cu precădere influenţa este domeniul educaţional. A fost interesat de identificarea manierei optime de învăţare a elevilor şi de dimensionarea practicilor educaţionale care să promoveze această modalitate de învăţare. Acesta este motivul pentru care s-a afirmat că teoria lui Bruner asupra învăţării este, în fapt, o teorie a instruirii. Ulterior, Bruner a devenit un aprig critic al „revoluţiei cognitive”, orientându-se către construirea unei perspective educaţionale bazate pe o psihologie culturală, care ia în considerare contextul istoric, social şi cultural al indivizilor în interpretarea fenomenelor. Acesta este motivul pentru care teoria autorului poate fi încadrată atât în modelul cognitivist, cât şi în acela constructivist al învăţării. Interesul lui Bruner pentru dezvoltarea cognitivă a copiilor derivă din preocuparea sa pentru modul de funcţionare a unor procese cognitive, referindu-se în special la formarea şi dezvoltarea conceptelor şi la capacitatea de rezolvare a problemelor. Referindu-se la primul proces menţionat, Bruner afirma că, la baza constituirii conceptelor se află procesul de categorizare: „A percepe înseamnă a categoriza, a conceptualiza înseamnă a categoriza, a învăţa înseamnă a alcătui categorii, a lua decizii înseamnă a categoriza.” El a susţinut ideea că oamenii interpretează lumea în termeni de similarităţi şi diferenţe şi a lansat ideea unui sistem de codificare a cunoaşterii bazat pe aranjarea ierarhică a categoriilor de concepte. În ultimă instanţă, categorizarea stă la baza procesării informaţiei. 48 În ceea ce priveşte perspectiva sa asupra dezvoltării şi învăţării, s-a afirmat că Bruner este situat, într-un fel, între Piaget şi Vîgotski. Asemeni lui Piaget, Bruner recunoaşte rolul datului biologic asupra dezvoltării cognitive, în sensul că indivizii deţin la naştere o serie de sisteme biologice care se dezvoltă în complexitate odată cu trecerea timpului şi care fac posibilă interpretarea mediului înconjurător. De asemenea, în acord cu psihologul elveţian, Bruner consideră că procesul de dezvoltare a individului trebuie să fie unul activ, că individul trebuie să-şi construiască propria înţelegere asupra universului având la bază cunoaşterea anterioară sau cea curentă. Cel ce învaţă selectează şi transformă informaţia, construieşte ipoteze şi adoptă decizii sprijinindu-se pe structurile sale cognitive. Astfel, structurile cognitive (scheme, modele mintale) oferă organizare şi semnificaţie experienţelor şi permit individului să meargă dincolo de informaţia dată. Spre deosebire de Piaget şi în acord cu Vîgotski, Bruner evidenţiază rolul limbajului în dezvoltare, limbaj care nu numai că reflectă experienţa, dar o şi transformă. Pornind de aici, Bruner a reliefat aspectul social al învăţării. El avansează conceptul de „reciprocitate” definit ca „o nevoie umană profundă de a da o replică altcuiva şi de a lucra împreună cu alţii pentru atingerea unui obiectiv”. Astfel, reciprocitatea este un stimulent al învăţării: „Când acţiunea comună este necesară, când reciprocitatea este activată în cadrul unui grup în vederea obţinerii unui rezultat, atunci par să existe procese care stimulează învăţarea individuală şi care conduc pe fiecare la o competenţă cerută de constituirea grupului.” (Bruner, J., 1970) Astfel, Bruner a formulat câteva principii necesare în înţelegerea dezvoltării intelectuale: 1. Dezvoltarea se caracterizează prin creşterea treptată, prin instruire şi autoinstruire a independenţei răspunsului faţă de natura imediată a stimulului. 2. Dezvoltarea depinde de interiorizarea evenimentelor într-un sistem de depozitare corespunzător mediului, sistem care să permită achiziţii ulterioare. 3. Dezvoltarea intelectuală implică o capacitate crescută a individului de a-şi exprima sieşi şi altora, cu ajutorul cuvintelor şi al simbolurilor, ceea ce a făcut sau va face. 4. Dezvoltarea intelectuală se bazează pe o interacţiune sistematică şi contingentă între un îndrumător şi cel care învaţă. 5. Predarea este facilitată de limbaj care intervine ca instrument cu ajutorul căruia individul ordonează realitatea înconjurătoare. 6. Dezvoltarea intelectuală se caracterizează prin creşterea capacităţii individului de a opera simultan cu mai multe alternative, de a tinde către urmărirea mai multor succesiuni de fapte în aceeaşi perioadă de timp şi de a aloca timp şi atenţia corespunzătoare acestor solicitări multiple. 49 În teoria sa, Bruner a identificat trei modalităţi de procesare a informaţiei, de cunoaştere umană: Modalitatea activă: realizată prin manipularea liberă a obiectelor şi prin exersare, acţiuni indispensabile în formarea priceperilor şi a deprinderilor, dar şi în achiziţionarea primelor cunoştinţe (această modalitate este specifică primilor ani ai vieţii în care copilul învaţă să-şi controleze propriul corp şi mediul înconjurător prin acţiuni fizice asupra acestora). Modalitatea iconică: se bazează pe imagini mai ales vizuale, dar şi sonore şi olfactive, această modalitate fiind guvernată de principiile organizării perceptuale (Bruner a încercat să explice eşecul copiilor din studiile lui Piaget în ceea ce priveşte conservarea prin faptul că aceştia erau tributari modalităţii iconice de procesare a informaţiei). Modalitatea simbolică: această modalitate reprezintă un important salt în dezvoltarea cognitivă, în sensul că imaginile sunt înlocuite cu simboluri (cuvinte sau alte semne convenţionale), permiţând apariţia conceptelor, a noţiunilor. S-ar putea spune că şi teoria lui Bruner, asemenea celei a lui Piaget, este o teorie a dezvoltării în stadii, dar diferenţa majoră între cei doi autori constă în faptul că, în vreme ce Piaget considera că gândirea logică, abstractă este ultima fază a dezvoltării cognitive, Bruner susţine că toate aceste modalităţi de reprezentare a realităţii sunt valabile şi mai ales necesare adultului angajat într-un proces de rezolvare de probleme. Altfel spus, utilizarea modalităţilor menţionate nu este condiţionată de apartenenţa la un anumit nivel de vârstă, pur şi simplu sarcini diferite impun strategii de rezolvare diferite. Aplicaţii ale teoriei lui Bruner Una dintre implicaţiile-cheie pentru procesul de instruire ce rezultă din elementele teoriei lui Bruner se referă la faptul că eşecul şcolar al unor elevi poate să aibă şi alte explicaţii plauzibile, obiective, decât lipsa de pregătire şi interes a acestora. Există cel puţin două astfel de explicaţii în concepţia autorului: (1) disciplinele pe care trebuie să le parcurgă elevii nu sunt predate într-o manieră care să satisfacă modalitatea de reprezentare a lumii, de cunoaştere specifică fiecărui elev (activă, iconică, simbolică) şi (2) în proiectarea şi implementarea procesului de instruire se ignoră dimensiunea culturală a învăţării (există probleme şi modalităţi de soluţionare a acestora tipice unei culturi sau alteia). Altfel spus, dacă cele trei modalităţi de reprezentare a lumii oferă o explicaţie asupra învăţării individului „dinăuntru spre în afară”, dimensiunea culturală asigură o imagine „din afară spre înăuntru”. 50 Prin urmare, recomandarea lui Bruner este ca predarea unei discipline să se facă astfel încât să reflecte modalitatea de gândire prin care operează copilul. Mai mult, Bruner considera că „orice copil poate fi învăţat orice, la orice vârstă, cu condiţia să fie alese mijloacele şi metodele de educaţie corespunzătoare.”(Bruner, J., 1970). Se desprinde de aici ideea lui Bruner cu privire la structurarea curriculum-ului în spirală: tratarea şi apoi reluarea unor concepte la vârste diferite, dar cu o mai mare complexitate. În ceea ce priveşte metoda de învăţare, Bruner propune învăţarea prin descoperire, punerea elevului în situaţia de a mânui obiecte, de a rezolva contradicţii, probleme. Pornind de aici, Bruner sugerează că procesul de instruire trebuie să asigure participarea reală, activizarea elevului: „A instrui pe cineva nu este o chestiune de înmagazinare de rezultate (memorare de informaţii), ci presupune a-l învăţa să participe la procesul care face posibilă crearea de cunoştinţe; nu predăm o materie oarecare pentru a produce mici biblioteci vii în acea materie, ci pentru a-l face pe elev să gândească el însuşi matematic, să privească fenomenele asemenea unui istoric, să ia parte la procesul de creare a cunoştinţelor. Cunoaşterea este un proces, nu un produs.” (Bruner, J., 1970). Prin teoria sa, Bruner a oferit educatorilor perspective deosebit de valoroase cu privire la felul în care învaţă elevii şi la modalităţile optime în care trebuie să conceapă procesul de instruire. 2.4.4. Teoria operaţională a învăţării – P.I.Galperin Prezentare teoretică Teoria operaţională a învăţării este de esenţă cognitivistă, fiind cunoscută şi sub numele de „teorie a formării acţiunilor intelectuale sau a operaţiilor mintale”, sau sub cel de „teorie a interiorizării”. Autorul acestei teorii, P.I.Galperin, preia şi dezvoltă idei ale teoreticienilor şcolii ruse de psihologie, precum L.Vîgotski, N.Luria sau N.A.Leontiev. Aşa cum precizează în literatura de specialitate, teoria se axează, în explicarea învăţării, pe structura operaţională a activităţii umane şi pe orientarea tipurilor de activitate cognitiv-reflectorii şi acţionale (Neacşu, I., 1990, p. 25). Unul din conceptele centrale ale teoriei lui Galperin este acela de „acţiune”, pe care autorul îl diferenţiază de cel de „operaţie” (sfera celui dintâi fiind mai cuprinzătoare decât a aceluia din urmă pe care îl înglobează). În demersul descriptiv al acestei teorii prezentăm câteva dintre reperele de analiză ale acestui concept, aşa cum a realizat-o autorul rus (Galperin, P., apud Panţuru, S., 2002, p.71-72). Structura unei acţiuni (ca şi a învăţării, de altfel) este următoarea: - scopul de atins în baza unui motiv; - obiectul supus transformării; 51 - modelul intern sau extern după care se acţionează; - operaţiile prin care se realizează fizic sau mintal transformarea. Funcţiile pe care le îndeplinesc elementele structurale ale acţiunii sunt funcţii de: - funcţie de orientare (reflectarea ansamblului de condiţii obiective necesare îndeplinirii cu succes a acţiunii date); - funcţii de execuţie (realizarea transformării obiectului acţiunii dat în formă mintală sau materială); - funcţii de control (urmărirea mersului acţiunii, confruntarea rezultatelor obţinute cu modelul dat, realizarea corecţiilor atât în orientare, cât şi în acţiune). Caracteristicile primare ale acţiunii: - forma sau nivelul la care se desfăşoară acţiunea (în trecerea din planul material-extern în cel mintal-intern); - gradul de generalizare (distingerea între însuşiri esenţiale şi cele neesenţiale în realizarea acţiunii); - plenitudinea materială (gradul de desfăşurare a acţiunii); - gradul de asimilare a acţiunii (nivelul de automatizare şi rapiditatea cu care este învăţată acţiunea). Astfel, elementele centrale ale teoriei lui Galperin se referă la două aspecte fundamentale: mecanismele de orientare în sarcină şi interiorizarea acţiunilor practice. În ceea ce priveşte primul aspect, se pot distinge mai multe tipuri de orientare în sarcină (Usaci, D., 2003, p.72). 1 Prezentarea modelului acţiunii fără indicaţii privind realizarea acesteia (învăţarea este lentă, presupune tatonare, încercări şi erori în identificarea soluţiei); 2.Prezentarea modelului acţiunii şi a procesului de realizare împreună cu indicaţii de execuţie (în acest caz învăţarea este rapidă, fără greşeli, dar nici fără prea multe posibilităţi de transfer); 3.Analiza noilor sarcini, desprinderea unor repere şi a condiţiilor de execuţie corectă a sarcinii (învăţarea este eficientă, cu largi posibilităţi de transfer). Dacă orientarea în sarcină reprezintă o introducere mai mult sau mai puţin adecvată în activitate, pentru a rezolva o problemă se impune derularea unei activităţi de transformare a unui material dat. Trecerea în plan intern, mintal a acestei activităţi concrete, obiectuale reprezintă, de fapt, acţiuni mintale, dezvoltare de structuri intelectuale. Etapele şi fazele formării operaţiilor şi acţiunilor (vezi Neacşu, I., 1990, p.27-28): a) Constituirea bazei de orientare a acţiunii (în această etapă subiectul îşi formează o imagine 52 provizorie asupra sarcinii de învăţare, are loc observarea în plan extern a acţiunii); b) Desfăşurarea acţiunii propriu-zise (acţiunea în plan material), care are la rândul ei următoarele subetape: - acţiunea obiectuală (se manipulează efectiv obiectele, se însuşesc cunoştinţe şi începe formarea noilor deprinderi); - acţiunea obiectivată (se au în vedere doar însuşirile esenţiale ale obiectului implicate în acţiune, au loc operaţii de analiză şi generalizare parţiale); - transferarea acţiunii obiectuale şi obiectivate la nivelul reprezentării (treptat, conţinutul obiectual trece de la nivelul reprezentării la cel al gândirii); - comunicarea pentru sine sau planul limbajului extern (limbajul devine mijloc pentru gândire, conţinutul gândurilor obiectivându-se prin comunicare pentru sine); - vorbirea internă sau desfăşurarea acţiunii în planul limbajului intern (maxima generalizare, prescurtare şi automatizare a acţiunii care se desfăşoară acum pe plan mintal; acţiunea s-a interiorizat, s-a comprimat, în conştiinţă apărând doar ideea). c) Controlul, ca principiu esenţial al acţiunii (raportează acţiunea reală la una ideală). “În teoria lui Galperin procesul de învăţare eficientă se desfăşoară de la acţiuni practice sau obiectuale la manifestarea lor mintală bazată pe mecanismele verbale” (Neacşu, I.,1990, p.28). Aplicaţii ale teoriei operaţionale a învăţării Deşi teoriei lui Galperin i s-a reproşat faptul că nu are caracter universal, că nu este aplicabilă în ceea ce priveşte formarea noţiunilor şi a structurilor generalizate, că nu explică cum se formează fenomenele ideale, interioare, totuşi îi sunt recunoscute şi o serie de merite care fac ca această teorie să fie foarte valoroasă. Aşa cum preciza I. Neacşu, valoarea teoriei se remarcă în ceea ce priveşte elucidarea mecanismelor învăţării, a bazelor ei de manifestare şi realizare, a filiaţiilor ei metodologice. Orientarea dominantă a teoriei se circumscrie modelului activ al învăţării, depăşind prin aceasta construcţiile general ipotetice. De asemenea, baza ei epistemologică are o structură unitară, îmbinând trei funcţii: teoretico-metodologică; metodico-experimentală; diagnostică. Învăţarea este prefigurată în cadrul unităţii între elementele obiective (conţinuturi, situaţii, sarcini) şi cele subiective (procese perceptive, rezolutive, motivaţie).Un alt avantaj ar fi acela că modelul interacţiunilor învăţării este bazat pe feedback (Neacşu, I.,1990, p. 28-29). 53 2.4.5. Teoria învăţării cumulativ-ierarhice – R.M. Gagné Prezentarea generală a teoriei Robert Gagné este considerat a fi unul din principalii cercetători care au contribuit major la conturarea unei perspective sistematice asupra procesului instruirii.Teoria sa face parte din modelul cognitivist al învăţării, având însă ca punct de plecare neobehaviorismul, motiv pentru care această teorie mai apare şi sub numele de „teoria învăţării dirijate”. În opinia lui Gagné, dezvoltarea se subordonează procesului învăţării. El consideră că „dezvoltarea umană apare ca efect, ca schimbare de lungă durată pe care subiectul o datorează atât învăţării, cât şi creşterii” (apud Neacşu, I., 1990, p.42). Gagné este de părere că, în învăţare, elevii se bazează pe o serie ordonată şi cumulată de capacităţi, organizarea şi ierarhizarea acestora făcându-se de la simplu la complex, de la particular şi specific, la general (o capacitate simplă, particulară este învăţată înaintea uneia mai complexe şi generale). Autorul a identificat cinci tipuri de capacităţi pe care le învaţă omul, capacităţi care permit realizarea anumitor performanţe: 1) Informaţia verbală (permite individului să comunice informaţii); 2) Deprinderea intelectuală (permite efectuarea de operaţii intelectuale); 3)Strategia cognitivă (permite rezolvarea de probleme variate); 4) Deprinderea motrică (face posibilă realizarea de activităţi motorii); 5)Atitudinea (adoptarea unei poziţii faţă de obiecte, persoane, evenimente). Acest ansamblu de activităţi se înscrie în ceea ce Gagné numeşte „condiţiile interne” ale învăţării, alături de care există şi condiţii externe, a căror acţiune este independentă de existenţa subiectului. Pornind de la diversitatea condiţiilor învăţării, Gagné susţine că există tot atâtea forme de învăţare care, pentru a se produce, presupun o anumită combinaţie între condiţiile interne şi cele externe. Gagné stabileşte opt tipuri de învăţare: 1.Învăţarea de semnale (subiectul învaţă să dea un răspuns general şi difuz la un semnal, răspunsul având caracter involuntar) 2.Învăţarea stimul-răspuns (subiectul învaţă un răspuns precis la un stimul discriminat); 3.Înlănţuirea logică (subiectul învaţă şi obţine un lanţ de două sau mai multe relaţii stimul- răspuns); 54 4.Asociaţia verbală (subiectul învaţă lanţuri verbale, iar limbajul duce la creşterea capacităţii de discriminare); 5.Învăţarea prin discriminare (subiectul învaţă să dea răspuns de identificare la tot atât de mulţi stimuli mai mult sau mai puţin similari); 6.Însuşirea de noţiuni (subiectul îşi însuşeşte capacitatea de a da un răspuns comun la o clasă de stimuli ce pot diferi fizic între ei); 7.Însuşirea de reguli 8.Rezolvarea de probleme (duce la însuşirea de idei noi, pe baza combinării şi recombinării celor vechi) 2.4.6. Teoria organizatorilor cognitivi şi anticipativi de progres -D.P.Ausubel Prezentarea generală a teoriei Spre deosebire de teoriile dezvoltate în contextul experimentelor de laborator, în teoria sa, Ausubel a fost preocupat de transferarea concepţiei sale psihologice asupra învăţării, îndeosebi a celei verbale, în plan educaţional. Altfel spus, Ausubel a fost interesat de modul în care elevii reuşesc să înveţe mari cantităţi de material, de identificarea mecanismelor şi a factorilor care înlesnesc învăţarea. Acest lucru face ca şi această teorie (de esenţă cognitivistă) asemenea celei a lui Bruner, să fie considerată o foarte valoroasă teorie a instruirii. În concepţia autorului, învăţarea este acel proces fundamental de asimilare şi integrare a noilor achiziţii în contextul cunoştinţelor însuşite anterior, al structurilor cognitive deja existente. Ausubel este de părere că învăţarea are la bază mecanisme de supraordonare, de reprezentare şi de combinare, mecanisme ce intervin în timpul receptării noilor informaţii. Un astfel de mecanism se regăseşte în ideea organizatorilor cognitivi şi anticipativi de progres. Termenul de „organizator” este folosit de autor pentru a desemna „ansambluri de idei mai complexe (o idee clară, un atribut definitoriu, un cuvânt-cheie, o informaţie suport etc,) şi pregătite în mod deliberat, care sunt prezentate elevului înaintea sistemului de cunoştinţe (semnificative) de însuşit, în scopul accesibilităţii ideilor-ancoră relevante” (Ausubel, D., apud Panţuru, S.,2002, p.80). Ausubel susţine că există anumite patternuri după care se structurează cunoştinţele. Odată identificate, acestea pot fi orientate prin prezentarea lor înainte de a avea loc procesul efectiv al învăţării. Hărţile conceptuale din psihologia cognitivă sunt reprezentări grafice ale modului în care cunoştinţele sunt structurate la nivel mintal. Prin urmare, prin expunere, această formă grafică de redare a structurilor mintale poate facilita procesul de structurare a cunoştinţelor. 55 În acelaşi timp, Ausubel subliniază că organizatorii nu se confundă cu prezentarea generală sau rezumatul unui material care doar evidenţiază idei-cheie prezentate la acelaşi nivel de abstractizare şi generalizare ca şi restul materialului. Organizatorii funcţionează ca o punte de legătură între noul material şi ideile anterioare cu care s-ar putea relaţiona şi pe care s-ar putea sprijini. Astfel, teoria lui Ausubel are elemente comune cu teoriile gestaltiste şi cu cele care aşază în centrul construcţiei teoretice conceptul de schemă cognitivă. Se pot identifica similarităţi şi cu teoria lui Bruner, respectiv cu modelul învăţării în spirală propus de autorul american. Dar, în vreme ce Bruner propune prin modelul său dezvoltarea de noi structuri cognitive, Ausubel precizează că esenţială în teoria sa este reorganizarea structurilor existente în lumina noilor informaţii. Aplicaţii ale teoriei organizatorilor cognitivi şi anticipativi de progres. În concepţia autorului, învăţarea în şcoală îmbracă mai multe forme: învăţare prin receptare/ învăţare prin descoperire (în funcţie de poziţia elevului faţă de produsul cunoaşterii) şi învăţare conştientă/ învăţare mecanică, pe de rost (în funcţie de poziţia elevului faţă de mecanismele înţelegerii). Ausubel (intrând în conflict cu Bruner) e de părere că învăţarea prin descoperire este consumatoare de timp şi ar fi potrivită mai ales la vârstele mici. Este mai eficient, mai economic, afirmă autorul, ca profesorul să prezinte produsele cunoaşterii descoperite deja, având în vedere că după prima şcolaritate elevii posedă suficient bagaj informaţional pentru a face faţă noului material. În ceea ce priveşte celelalte tipuri de învăţare, prin teoria sa, Ausubel combate puternic învăţarea mecanică, spunând că învăţarea poate căpăta semnificaţie, dacă se stabilesc relaţii între cunoştinţele anterioare şi noile informaţii, dacă se realizează transferuri între cunoştinţe. 2.4.7. Teoria inteligenţelor multiple – H. Gardner Descrierea generală a teoriei Howard Gardner, psiholog care activează în domeniul psihologiei stadiale, a formulat o teorie cu privire la natura inteligenţei, care vine în contradicţie cu perspectiva psihometrică anterioară (Gardner, 1993). Această teorie a inteligenţelor multiple, enunţată în cartea Frames of Mind: The Theory of Multiple Intelligences (1993), a insistat asupra faptului că inteligenţa nu trebuie concepută ca un construct unidimensional, ci ca o serie de şapte inteligenţe independente. Această perspectivă permite individului să „manifeste transformările şi modificările percepţiilor individuale” şi să „recreeze aspecte ale propriilor experienţe” (Gardner, 1993, p.173). Cele şapte tipuri de inteligenţă identificate iniţial sunt: 56 Inteligenţa verbală/lingvistică – aceasta reprezintă capacitatea de a folosi eficient cuvintele, fie în registrul oral (ca moderator TV, orator, politician, povestitor), fie în registrul scris (ca jurnalist, dramaturg, poet, editor). Un student cu tipul acesta de inteligenţă va agrea în mod deosebit să citească, să scrie, să povestească, să facă jocuri de cuvinte (Armstrong, 2000). Studenţii care posedă acest tip de inteligenţă au abilitatea de a opera cu: structurile şi regulile de structurare a limbajului (de ex. punctuaţia cu valoare stilistică), nivelul fonetic al limbajului (aliteraţii), nivelul semantic (sensurile duble), nivelul pragmatic al limbajului; pot folosi limbajul în scop persuasiv (funcţia retorică), în scopul de a rememora informaţia (funcţia mnezică), în scopul de a explica ceva (funcţia peripatetică), în scopul de a furniza informaţii despre limbajul însuşi (funcţia metalingvistică). Inteligenţa logică/matematică – aceasta include capacitatea de a utiliza raţionamente inductive şi deductive, de a rezolva probleme abstracte, de a înţelege relaţiile complexe dintre concepte, idei şi lucruri. Deprinderea de a emite raţionamente are aplicabilitate în multe arii ale cunoaşterii şi include, de asemenea, capacitatea de a utiliza gândirea logică în ştiinţă, studii sociale, literatură etc. (Bellanca, 1997). Acest tip de inteligenţă cuprinde şi capacitatea de a clasifica, a anticipa, a stabili priorităţi, a formula ipoteze ştiinţifice şi a înţelege relaţiile de cauzalitate. Tânărul îşi dezvoltă aceste capacităţi prin activităţi concrete, prin înţelegerea relaţiei de corespondenţă biunivocă, prin operaţiunea de numărare. Aceste deprinderi ale gândirii critice sunt prezente în programe, însă trebuie fixate prin activităţi corespunzătoare. Inteligenţa vizuală/spaţială – această inteligenţă a „imaginilor şi tablourilor” cuprinde capacitatea de a percepe corect lumea înconjurătoare pe cale vizuală, precum şi capacitatea de a recrea propriile experienţe vizuale. Acest tip de inteligenţă începe să se dezvolte odată cu acutizarea percepţiilor senzorio-motorii. Pictorul, sculptorul, arhitectul, grădinarul, cartograful, proiectantul, graficianul, cu toţii transferă imagini mentale asupra unui obiect pe care îl creează ori îl îmbunătăţesc. Percepţia vizuală se combină cu un set de cunoştinţe prealabile, cu experienţa, cu reacţiile emoţionale, cu imagini preexistente pentru a crea o nouă viziune oferită celorlalţi ca experienţă. Indivizii cu inteligenţă spaţială au capacitatea de a percepe cu deosebită acuitate culorile, liniile, formele, spaţiul, pot percepe relaţiile dintre aceste elemente. De asemenea, ei pot vizualiza, pot reprezenta grafic imagini în spaţiu, pot să-şi înţeleagă propria poziţie într-un spaţiu matriceal. Inteligenţa corporală/kinestezică – inteligenţa la nivelul corpului şi al mâinilor ne permite să controlăm şi să interpretăm mişcările corpului, să manevrăm obiecte, să realizăm coordonarea 57 (armonia) dintre trup şi spirit. Acest tip de inteligenţă nu se regăseşte numai la atleţi, ci poate fi întâlnit în mişcările de fineţe ale chirurgului care realizează o operaţie pe cord sau la un pilot care îşi reglează cu fineţe aparatura de bord. „Acest tip de inteligenţă include deprinderi fizice speciale precum coordonarea, echilibrul, dexteritatea, forţa, flexibilitatea, viteza, precum şi deprinderi la nivelul proprioreceptorilor, la nivel tactil şi cutanat” (Armstrong, 2000). Inteligenţa muzicală/ritmică – acest tip se conturează prin gradul de sensibilitate pe care individul îl are la sunet şi prin capacitatea de a răspunde emoţional la acest tip de stimuli. Pe măsură ce studenţii îşi dezvoltă conştiinţa muzicală şi sunt capabili să creeze variaţiuni pornind de la un inventar limitat de sunete, să cânte la un instrument, să compună, ei îşi dezvoltă şi fundamentele acestui tip de inteligenţă. Acest tip de inteligenţă reprezintă „capacitatea de a percepe (în calitate de meloman), de a discrimina (în calitate de critic muzical), de a transforma (în calitate de compozitor) şi de a exprima (în calitate de interpret) formele muzicale (Armstrong, 2000). Inteligenţa interpersonală – reprezintă abilitatea de a sesiza şi de a evalua cu rapiditate stările, intenţiile, motivaţiile şi sentimentele celorlalţi. Aceasta include sesizarea expresiei faciale, a inflexiunilor vocii, a gesturilor; include şi capacitatea de a distinge între diferite tipuri de relaţii interpersonale şi capacitatea de a reacţiona eficient la situaţiile respective (Armstrong, 2000). Acest tip de inteligenţă implică „deprinderi de comunicare verbală şi nonverbală, deprinderi de colaborare, capacitatea de rezolvare a conflictelor, de lucru consensual în grup, capacitatea de a avea încredere, de a respecta, de a fi lider, de a-i motiva pe ceilalţi în vederea atingerii unor scopuri reciproc avantajoase” (Bellanca, 1997). La un nivel simplu, acest tip de inteligenţă este sesizabil la individul care observă şi reacţionează la stările şi dispoziţiile adulţilor din jurul său. La nivel complex, se traduce prin capacitatea adultului de a „citi” şi interpreta intenţiile ascunse ale celorlalţi. Inteligenţa intrapersonală – aceasta presupune capacitatea de a avea o reprezentare de sine corectă (de a cunoaşte calităţile şi punctele slabe), de a avea conştiinţa stărilor interioare, a propriilor intenţii, motivaţii, de a-ţi cunoaşte temperamentul şi dorinţele; de asemenea, capacitatea de autodisciplină, autoînţelegere şi autoevaluare (Armstrong, 2000). O persoană cu asemenea tip de inteligenţă îşi petrece timpul reflectând, gândind, autoevaluându-se. Nevoia de introspecţie transformă inteligenţa în ceva extrem de intim. Conform lui Gardner, „inteligenţa intrapersonală depăşeşte cu puţin capacitatea de a distinge între plăcere şi durere şi de a te implica sau retrage dintr-o situaţie ca rezultat al acestei distincţii” (1983; 1993). În 1991 Gardner a adăugat sistemului său un alt tip de inteligenţă: inteligenţa naturalistă. Aceasta este sesizabilă la cei care învaţă cel mai bine prin contactul direct cu natura. Pentru aceştia, 58 cele mai potrivite lecţii sunt cele din aer liber. Acestora le place să alcătuiască proiecte la ştiinţe naturale, cum ar fi observarea păsărilor, alcătuirea insectarelor, îngrijirea copacilor sau a animalelor. Ei preferă ecologia, zoologia, botanica (Gardner, 1994). Armstrong (2000) a argumentat că este deosebit de benefic pentru acest tip de indivizi să-şi poată folosi inteligenţa într-o mai mare măsură în cadrul instituţionalizat. Aşadar, este sarcina şcolii să „ducă” natura în clase şi în alte spaţii de învăţământ. Aplicaţii ale Teoriei inteligenţei multiple Teoria lui Gradner a avut un rol major în alcătuirea combinaţiei unice de trei teorii pentru formarea profesorilor, pe care Soares le consideră soluţia depăşirii teoriilor tradiţionale. Teoria lui Gardner explică modul în care fiecare teorie a funcţionat într-un program universitar, reprezentat de: teoria coperniciană a unicităţii, aplicarea teoriei lui H. Gardner despre inteligenţele multiple şi ideile fundamentale ale lui John Dewey cu privire la procesualitate. Prin combinarea acestor trei perspective, profesorii şi studenţii primesc mai multe ocazii de a lucra în grup, într-un context interdisciplinar, pentru a descoperi gradul în care, atât profesorii din învăţământul universitar, cât şi studenţii posedă talentele şi abilităţile specifice fiecărui tip de inteligenţă; astfel, se poate atinge stăpânirea profundă a conţinuturilor, a tehnicilor de instruire şi a modalităţilor de studiu (Armstrong, apud Soares, 1998). Prin aplicarea teoriei inteligenţelor multiple în procesul de învăţământ, curriculum-ul se organizează în jurul celor şapte abilităţi: lingvistică, logico-matematică, corporal-kinestezică, spaţială, muzicală, interpersonală şi intrapersonală (Gardner, 1991). Conceptul de inteligenţe multiple a oferit baza dezvoltării curriculare în învăţământul universitar (Armstrong, apud Soares, 1998). Printre avantajele acestei abordări se numără: ¾crearea mai multor ocazii pentru dezvoltarea talentelor studenţilor şi pentru obţinerea performanţelor de către aceştia; ¾mai mult timp pentru realizarea conexiunilor între diverse arii curriculare în procesul didactic; ¾un material suplimentar pentru îmbunătăţirea evaluării. Teoria lui Gardner a avut un efect catalizator asupra educaţiei. De exemplu, în programele de cultură generală a constituit un imbold pentru valorificarea diversităţii culturale; din perspectiva teoriei inteligenţelor multiple, inteligenţa, în calitate de construct cultural, a fost reconfirmată (Gardner şi Avery, 1998). Lucrarea lui Gardner a constituit baza teoretică a altor direcţii de dezvoltare a practicii educaţionale, pornind de la constructul de creativitate. Prin importanţa acordată domeniului educaţional pentru confirmarea unei creaţii, el confirmă valoarea 59 aplicaţiilor practice prin supunerea acestora unei evaluări competente. Intuiţiile lui Gardner în această privinţă au dat un impuls suplimentar în afirmarea automatismelor mentale şi au acordat o importanţă specială motivaţiei. 2.4.8. Teoria învăţării prin experimentare -Kolb Prezentarea generală a teoriei Teoria lui Kolb, descrisă în Experiential Learning: Experience as the Source of Learning and Development (1984), se bazează pe şase idei centrale desprinse din teoriile lui John Dewey, Kurt Lewin, Jean Piaget, William James, Carl Jung, Paulo Freire, Carl Rogers şi alţii, care au considerat că experienţa deţine un rol important în procesul de învăţare şi dezvoltare umană. ¾ Învăţarea este mai eficientă dacă este concepută ca un proces şi nu ca rezultate. În acest scop ar trebui să punem accentul pe analiza feedback-ului referitor la eficacitatea eforturilor de învăţare. ¾ Orice tip de învăţare este, de fapt, reînvăţare. Învăţarea este mult facilitată dacă pentru a înţelege şi însuşi noţiuni noi sunt folosite noţiunile deja existente şi exprimate prin ideile şi credinţele fiecărui student despre un anumit subiect. ¾ Învăţarea presupune consensul dintre modurile de adaptare la mediul înconjurător. Procesul învăţării este condus de conflicte, diferenţe şi dezacorduri. Fiecare dintre noi trebuie să îşi formeze o opinie luând în considerare toate variabilele. ¾ Învăţarea este un proces holistic de adaptare la mediul înconjurător; ea implică persoana cu totalitatea funcţiilor sale (gândire, sentimente, percepţie, comportament) nu numai cogniţia. ¾ Învăţarea este rezultatul interacţiunilor dintre persoană şi mediul înconjurător. Jean Piaget considera că învăţarea apare atunci când există un echilibru înre experienţele nou asimilate şi cele existente. ¾ Învăţarea este procesul gândirii creative. Experiential Learning Theory (ELT) propune o teorie constructivistă a învăţării conform căreia cunoştinţele sociale sunt create şi recreate în cunoştinţele personale ale fiecărui student. Această teorie apare ca o contradicţie a modelului „transmiterii” folosit în mod curent în educaţie, în care idei, noţiuni, credinţe predefinite sunt transmise studenţilor. Conform teoriei lui Kolb, învăţarea este procesul în care cunoaşterea rezultă din acumularea şi transformarea experienţei. Modelul ELT descrie două moduri de acumulare a experienţei – experienţa concretă şi conceptualizarea abstractă – şi două moduri de transformare a experienţei – observarea reflectivă şi experimentarea activă. Învăţarea prin experimentare este un proces de 60 construire a cunoaşterii care implică o tensiune creativă a celor patru moduri de învăţare şi care răspunde cerinţelor contextuale. Acest model este unul ideal în care studentul trece prin toate etapele spiralei – experimentare, reflecţie, gândire şi acţiune. Experienţele personale reprezintă baza observării şi a reflecţiei, care vor fi asimilate şi transformate în concepte abstracte urmând ca acestea să formeze noi moduri de a acţiona. Modelul ELT propune ca acest ciclu ideal de învăţare să fie adaptat la stilul de învăţare individual şi la contextul educaţional. Teoria lui Kolb postulează faptul că învăţarea reprezintă factorul determinant în dezvoltarea umană. Cercetări anterioare (Kolb,1984) au demonstrat că stilurile de învăţare sunt influenţate de tipurile de personalitate, specializare, cariera aleasă, rolurile şi sarcinile slujbei actuale, cultura societăţii din care face parte fiecare individ. Modelul ELT identifică trei etape ale dezvoltării: ¾achiziţia – de la naştere la adolescenţă – în care se dezvoltă abilităţile şi structurile cognitive; ¾specializarea – începând din şcoală şi continuând până în primii ani ca ca adult – în care forţele sociale, educaţionale şi organizaţionale conturează dezvoltarea unui anumit stil de învăţare într-o specializare; ¾integrarea în carieră şi formarea unui mod de viaţă, în care tipurile de învăţare nu sunt dominante, dar sunt exprimate prin muncă şi viaţa personală. Dezvoltarea conform acestor etape se caracterizează prin complexitate crescândă şi relativism în procesul de adaptare la mediul înconjurător, dar şi prin integrarea crescută a conflictelor dialectice dintre cele patru moduri de asimilare şi transformare a experienţei. Dezvoltarea este concepută ca fiind multilineară pe baza stilului de învăţare şi a modului de viaţă – dezvoltarea experienţelor concrete măreşte complexitatea efectivă, observarea reflectivă creşte complexitatea percepţiei, conceptualizarea abstractă creşte complexitatea simbolică, experimentarea activă creşte complexitatea comportamentului. Din această perspectivă, conceptul de stil de învăţare descrie diferenţele individuale de învăţare bazate pe preferinţele studentului de a utiliza diferitele componente ale ciclului de învăţare. În cercetările sale referitoare la stilul de învăţare, Kolb a folosit Inventarul stilurilor de învăţare. El a evidenţiat patru mari tipuri de stiluri de învăţare: divergent, asimilator, convergent şi adaptativ. O persoană cu un stil divergent are drept abilităţi de învăţare dominante experienţa concretă şi observarea reflectivă. Indivizii care fac parte din această categorie sunt sociabili, le place să 61 adune informaţii, au un interes cultural vast şi au tendinţa de a se specializa în artă, dispun de o imaginaţie bine dezvoltată şi sunt capabili de a genera multe idei. În ceea ce priveşte situaţiile de învăţare, divergentul preferă să lucreze în echipă, să asculte părerile colegilor şi să obţină un feedback al acţiunilor sale. O persoană cu un stil asimilator are drept abilităţi de învăţare dominante conceptualizarea abstractă şi observarea reflectivă. Aceste persoane sunt capabile de a înţelege o gamă largă de informaţii şi de a le organiza într-un mod concis şi logic. Ei sunt mai puţin sociabili şi mai mult focalizaţi pe idei şi pe concepte abstracte. Sunt interesaţi mai mult de logica unei teorii decât de valoarea ei practică. Aceste persoane au, de obicei, cariere în ştiinţe. În situaţiile de învăţare ei preferă să citească, să exploreze modele analitice şi îşi alocă timp pentru a analiza toate informaţiile. O persoană cu stil convergent are drept abilităţi de învăţare dominante conceptualizarea abstractă şi experimentarea activă. Persoanele cu acest stil sunt foarte bune la găsirea unor moduri practice de utilizare a ideilor şi teoriilor. Ei au abilitatea de a rezolva probleme şi de a lua decizii bazate pe găsirea de răspunsuri la întrebări sau probleme. Aceste persoane preferă să rezolve sarcini şi probleme tehnice decât probleme sociale şi interpersonale. În situaţiile de învăţare ei preferă să analizeze idei noi, simulările, sarcinile de laborator şi aplicaţiile practice. O persoană cu stil adaptativ are drept abilităţi de învăţare dominante experienţa concretă şi experimentarea activă. Persoanele cu acest stil pot învăţa în primul rând din experienţele directe. Le place să îndeplinească sarcini dificile, au tendinţa de a se baza pe intuiţie, iar în rezolvarea de probleme ei acordă o mai mare importanţă părerilor celorlalţi decât propriei analize. Acest stil este eficient în cariere precum marketing sau vânzări. În situaţiile de învăţare persoanele cu acest stil preferă să lucreze în grup pentru a rezolva o sarcină, pentru a stabili scopuri, pentru a face muncă de teren şi pentru a încerca diferite alternative care să conducă la finalizarea cu succes a unui proiect. În formarea stilului de învăţare intervin mai mulţi factori. Autori precum Gardner, Furnam, Jackson sau Miller au considerat personalitatea ca fiind factorul determinant, dar conform teoriei lui Kolb la fel de importanţi sunt şi factori precum: educaţia, specializarea, cariera, sarcinile slujbei, competenţe de adaptare. Experienţele educaţionale timpurii conturează stilul de învăţare prin formarea unor atitudini pozitive faţă de competenţele de învăţare şi prin îndrumarea studenţilor astfel încât ei să ştie cum să înveţe eficient. Specializarea apare la nivelul liceului şi devine mai clară în anii de facultate. Din prisma cunoaşterii sociale, ea orientează individul spre învăţare, spre formarea unui stil de învăţare în conformitate cu cerinţele domeniului de activitate ales. Are un rol important deoarece 62 influenţează modul în care individul va reuşi să se pună în valoare şi să se integreze în societate. Cariera este un alt factor important. Alegerea carierei nu presupune doar introducerea individului într-un mediu educaţional conform cu specializarea, ci şi asumarea unor responsabilităţi el devine membru al unui grup social şi îşi reorganizează statusul şi rolurile. Mediul profesional influenţează stilul de învăţare datorită faptului că individul trebuie să se adapteze la noul mod de viaţă, să îşi însuşească un set adiţional de norme şi valori, să îşi dezvolte anumite abilităţi necesare reuşitei profesionale. Slujba pe care o persoană ajunge să o ocupe la un moment dat, un anumit post influenţează în toate aspectele sale stilul de învăţare. Individul este nevoit să pună în aplicare tot ceea ce a învăţat, dar ca teorie şi, în acelaşi timp, să se perfecţioneze continuu pentru a putea depăşi obstacolele întâlnite. Cea mai vizibilă forţă de influenţă asupra stilului de învăţare este sarcina pe care o are de rezolvat o persoană. Fiecare problemă cu care se confruntă îi solicită anumite abilităţi pentru a fi rezolvată cu succes. Competenţele de adaptare rezultă din folosirea celor mai potrivite abilităţi de care dispune pentru a rezolva sarcina respectivă. De exemplu, stilul adaptativ cuprinde abilităţi precum leadership, iniţiativă, acţiune; stilul divergent este asociat cu abilităţi de relaţionare, ajutorare a celorlalţi; stilul asimilator cu abilităţi de adunare şi analiză a datelor, de formare a teoriilor; iar stilul convergent deţine abilităţi de analiză, de folosire a tehnologiei, de fixare a scopurilor. 2.4.9. Teoria stilurilor de învăţare - Mumford & Honey Descrierea generală a teoriei Mumford & Honey descriu patru stiluri de învăţare: a) Activiştii - se implică complet şi fără idei preconcepute în noi experienţe. Le place prezentul şi sunt fericiţi să se lase dominaţi de experienţele imediate. Sunt deschişi la minte, deloc sceptici şi asta îi face, de obicei, entuziaşti când vine vorba despre orice lucru nou. Filosofia lor este: „voi încerca orice cel puţin o dată”. Au tendinţa să lase precauţia deoparte. Zilele lor sunt pline de activitate. Le place să rezolve crize pe termen scurt. Rezolvă problemele prin imaginaţie. Imediat ce atracţia unei activităţi s-a stins sunt ocupaţi să treacă la următoarea. Sunt entuziasmaţi de provocările noilor experienţe, dar sunt plictisiţi de implementare şi de consolidarea pe termen lung. Sunt oameni care interacţionează permanent cu alţii, atrăgând atenţia asupra lor. Sunt sufletul petrecerilor şi caută să centreze toate activităţile în jurul lor. Învaţă cel mai bine din activităţi în care: 63 ¾ există noi experienţe/probleme/oportunităţi din care să înveţe; ¾ se pot implica în activităţi prezente cum ar fi activităţi competiţionale de echipă, exerciţii de jucat roluri; ¾ există suspans/dramă/criză şi lucrurile se modifică permanent printr-o gamă de activităţi diverse de care să se ocupe; ¾ au parte de atenţie din partea celorlalţi, de exemplu pot prezida întâlniri, conduce discuţii, face prezentări; ¾ li se permite să genereze idei fără constrângeri de politică, structură sau fezabilitate; ¾ sunt confruntaţi cu o problemă despre care cred că este dificilă, de exemplu li se dă o provocare cu resurse neadecvate şi condiţii adverse; ¾ sunt implicaţi cu alţi oameni cu care să schimbe idei şi să rezolve probleme ca parte a unei echipe. Învaţă cel mai puţin şi pot reacţiona nefavorabil în faţa activităţilor în care: ¾ învăţarea implică un rol pasiv, cum ar fi ascultarea unor prelegeri, monologuri, explicaţii, declaraţii despre cum ar trebui lucrurile să fie făcute, citit, vizualizat; ¾ li se cere să stea deoparte şi să nu fie implicaţi; ¾ li se cere să asimileze, analizeze şi interpreteze multe date nestructurate; ¾ li se cere să se implice în muncă solitară, cum ar fi să citească, să scrie, să gândească de unii singuri; ¾ li se cere să estimeze în avans ce vor învăţa, când vor învăţa şi să evalueze la final ceea ce au învăţat; ¾ li se oferă afirmaţii pe care le percep ca teoretice, cum ar fi explicaţii ale cauzelor sau fundamentelor; ¾ li se cere să repete esenţialmente aceeaşi activitate de multe ori, de exemplu când exersează; ¾ au instrucţiuni precise pe care trebuie să le respecte cu puţin spaţiu de manevră; ¾ li se cere să facă o treabă meticuloasă care necesită atenţie la detalii. b) Reflexivilor - le place să stea deoparte pentru a analiza experienţele şi a le observa din multe perspective diferite. Ei colectează informaţii atât din propria experienţă, cât şi de la alţii şi preferă să le analizeze temeinic înainte de a trage o concluzie. Colectarea şi analiza meticuloasă a datelor despre evenimente şi experienţe este ceea ce contează şi deci au tendinţa de a amâna ajungerea la o concluzie finală cât mai mult timp este posibil. Filosofia lor este să fie prudenţi: “Uită-te înainte să sari!” şi “Noaptea este un sfetnic bun”. Sunt oameni gânditori cărora le place să 64 ia în considerare toate unghiurile posibile înainte de a face o mutare. Le place să fie pasivi în întâlniri şi discuţii. Preferă să observe alţi oameni în acţiune. Îi ascultă pe alţii şi observă subiectul discuţiei înainte de a-şi prezenta propriile idei. Au tendinţa de a sta în umbră şi dau impresia de distanţă şi toleranţă despre ei înşişi. Atunci când acţionează o fac ca parte a unei imagini de ansamblu, care include atât prezentul, cât şi trecutul şi observaţiile altora, precum şi ale lor înşişi. Învaţă cel mai bine din activităţi în care: ¾ li se permite sau sunt încurajaţi să asiste/să gândească/să analizeze activităţi; ¾ pot sta deoparte de la evenimente şi să asculte/să observe (de exemplu: să observe un grup la lucru, să aibă o atitudine pasivă într-o întâlnire, să urmărească un film); ¾ li se permite să gândească înainte să acţioneze, să asimileze înainte să comenteze (de exemplu: să aibă timp să se pregătească, oportunitatea de a citi un document înainte de a da date informative); ¾ pot efectua o cercetare meticuloasă (de exemplu: să investigheze, să asambleze informaţii, dovezi pentru a ajunge la esenţa lucrurilor); ¾ au posibilitatea să recapituleze ceea ce s-a întâmplat, ceea ce au învăţat; ¾ li se cere să producă analize şi rapoarte bine fundamentate; ¾ sunt încurajaţi să schimbe idei cu alţi oameni fără pericole (de exemplu: pe baza unei înţelegeri anterioare în cadrul unei experienţe de învăţare structurate); ¾ pot ajunge la o decizie într-un ritm propriu, fără tensiuni şi termene scurte. Învaţă cel mai puţin şi pot reacţiona nefavorabil în faţa activităţilor în care: ¾ sunt forţaţi să fie în centrul atenţiei (de exemplu: să acţioneze ca lider/preşedinte, să joace un rol în faţa unor spectatori); ¾ sunt implicaţi în situaţii care necesită acţiune fără planificare; ¾ sunt forţaţi să facă ceva fără preaviz (de exemplu: să aibă o reacţie spontană, să produce o idee pe loc); ¾ li se dau date insuficiente, pe baza cărora să ajungă la o concluzie; ¾ li se dau instrucţiuni stricte despre cum ar trebui să fie făcute lucrurile; ¾ sunt îngrijoraţi de presiuni de timp sau grăbiţi de la o activitate la alta; ¾ de dragul eficienţei trebuie să o ia pe scurtături sau să facă o treabă superficială. c) Teoreticienii - adoptă şi integrează observaţii în teorii complexe, dar corecte din punct de vedere logic. Ei se gândesc la probleme într-un mod vertical, logic, de tip pas cu pas. Asimilează fapte disparate în teorii coerente. Au tendinţa de a fi perfecţionişti şi nu se lasă până ce lucrurile nu sunt clare şi nu se potrivesc în schema lor raţională. Le place să analizeze şi să sintetizeze. Le place 65 să gândească în termeni de ipoteze de bază, principii, teorii, modele şi sisteme. Filosofia lor pune accent pe raţionalitate şi logică: „Dacă este logic, atunci este bun”. Întrebările pe care le pun frecvent sunt: „are sens?”, „se potriveşte cu aceasta?”, „care sunt ipotezele de bază?”. Au tendinţa de a fi detaşaţi, analitici şi dedicaţi obiectivităţii raţionale mai degrabă decât de a fi subiectivi şi ambigui. Abordează problemele într-un mod consistent din punct de vedere logic. Acesta este setul lor mental şi resping cu rigiditate orice nu se potriveşte cu acesta. Preferă să maximizeze siguranţa şi nu simt confortabil cu judecăţi subiective, gândire laterală şi orice este neclar. Învaţă cel mai bine din activităţi în care: ¾ ceea ce li se oferă este parte dintr-un sistem, model, concept, teorie; ¾ au timp să exploreze metodic asociaţiile şi interrelaţiile dintre idei, evenimente şi situaţii; ¾ au posibilitatea să pună sub semnul întrebării şi să probeze metodologia de baza, ipotezele sau logica din spatele unui anumit lucru (de exemplu: prin a lua parte la o sesiune de întrebări şi răspunsuri sau prin a verifica un document de inconsistenţe); ¾ sunt stimulaţi din punct de vedere intelectual (de exemplu: prin analiza unei situaţii complexe, prin a fi testaţi într-o sesiune de învăţare); ¾ se află în situaţii structurate cu scopuri clare; ¾ pot asculta sau citi despre idei şi concepte care pun accent pe raţionalitate şi logică şi sunt bine argumentate/elegante/susţinute; ¾ pot analiza şi apoi generaliza motivele pentru succes şi eşec; ¾ li se oferă idei şi concepte interesante, chiar dacă nu au relevanţă imediată; ¾ li se cere să înţeleagă şi să participe la situaţii complexe. Învaţă cel mai puţin şi pot reacţiona nefavorabil în faţa activităţilor în care: ¾ sunt obligaţi să facă ceva fără context sau scop aparent; ¾ trebuie să participe în situaţii care pun accent pe emoţii şi sentimente; ¾ sunt implicaţi în activităţi nestructurate, unde ambiguitatea şi nesiguranţa sunt accentuate; ¾ li se cere să acţioneze sau să decidă fără a avea o bază în politici, principii sau concepte; ¾ sunt puşi în faţa unei mulţimi de metode sau tehnici alternative sau contradictorii, fără a putea explora niciuna în profunzime. d) Pragmaticii - sunt dornici să încerce idei, teorii şi tehnici ca să vadă dacă funcţionează în practică. Caută în mod pozitiv idei noi şi vor să fie primii care să experimenteze aplicarea acestora. Le place să mişte lucrurile şi să acţioneze rapid şi sunt încrezători în ideile care îi atrag. Nu le place să se învârtească în jurul degetului şi au tendinţa de a fi nerăbdători în discuţii care trenează sau nu ajung la concluzii. Sunt esenţialmente oameni practici, modeşti, cărora le place să ia decizii practice 66 şi să rezolve problema. Răspund la solicitări şi oportunităţi ca la nişte provocări. Filosofia lor este: „există întotdeauna o modalitate mai bună” şi „dacă funcţionează, atunci este bun”. Învaţă cel mai bine din activităţi în care: ¾ există o legătură evidenţă între subiect şi o problemă sau oportunitate; ¾ li se arată tehnici pentru a face lucruri cu evidente avantaje practice (de exemplu: Cum să economisească timp?, Cum să facă o primă impresie bună?, Cum să relaţioneze cu oameni diferiţi?); ¾ au posibilitatea de a încerca şi de a pune în practică tehnici având apoi feedback de la un expert credibil (de exemplu: cineva care este o persoană de succes şi poate pune el însuşi tehnicile în practică); ¾ sunt expuşi unui model pe care îl pot imita (de exemplu: un şef respectat, o demonstraţie de la cineva cu experienţă în domeniu, multe exemple/ anecdote, un film demonstrativ); ¾ li se oferă tehnici aplicabile în prezent; ¾ li se oferă oportunităţi imediate de a implementa ceea ce au învăţat; ¾ există o validitate înaltă în activitatea de învăţare (de exemplu: o simulare bună); ¾ se pot concentra pe probleme practice (de exemplu: să schiţeze planuri de acţiune cu un scop clar, să sugereze scurtături, să ofere ponturi). Învaţă cel mai puţin şi pot reacţiona nefavorabil în faţa activităţilor în care: ¾ procesul de învăţare nu este legat de o nevoie imediată, pe care să o recunoască sau nu, pot vedea o relevanţă imediată/un beneficiu practic; ¾ organizatorii seminarului sau evenimentului în sine par rupţi de realitate (de exemplu: vorbesc numai despre teorie şi principii generale); ¾ nu există exemple practice sau indicaţii clare despre cum să faci un anumit lucru; ¾ li se pare că oamenii “se învârt în jurul cozii” sau că nu ajung nicăieri suficient de repede; ¾ există obstacole de natură politică, managerială sau personală în calea implementării; ¾ nu există niciun beneficiu aparent din activitatea de învăţare. 67 2.5. Teorii ale învăţării şi implicaţiile lor în procesul didactic. Metode activ-participative de predare-învăţare Aplicaţii 1. Asociaţi definiţiile învăţării cu următorii teoreticieni şi completaţi lista de mai jos: 1) a integra noile achiziţii în contextul cunoştinţelor însuşite anterior cu ajutorul unor ,,organizatori cognitivi”; 2) a înţelege, a-ţi însuşi scheme şi structuri cognitive în conformitate cu stadiul gândirii; 3) a se comporta şi modela comportamentul cu ajutorul recompenselor şi pedepselor; 4) a interioriza acţiunile practice; 5) a procesa informaţiile şi a realiza o categorizare a acestora, a conştientiza cu ajutorul unei reprezentări active, iconice şi simbolice a informaţiilor. a) P. I. Galperin; b) D. P. Ausubel; c) J. Piaget; d) J. Bruner; e) B. F. Skinner. 2. Explicaţi şi exemplificaţi prin proiectarea unor mici scenarii educative următoarele enunţuri despre învăţare: • ,,Învăţarea nu contribuie numai la creşterea cantităţii şi profunzimii cunoştinţelor elevului, ci şi la evoluţia şi sensul lumii lui afective”. (Gabriel Albu) • ,,Învăţarea şcolară reprezintă un set de acţiuni cu valoare informativ-formativă, proiectat, organizat, condus şi evaluat în mod direct sau indirect de educator, cu evoluţii progresive în planul eficienţei schimbărilor semnificative şi observabile la nivelul conduitei cognitive, acţionale, socio-relaţionale şi emoţional afective”. (Ioan Neacşu) • ,,Învăţarea poate să se transforme în dezvoltare; procesele dezvoltării nu coincid cu cele ale învăţării, dar le urmează pe acestea, dând naştere la zona proximei dezvoltări”. (Lev S. Vîgotski) 68 3. Analizaţi trei teorii ale învăţării (preferate de dumneavoastră) după următoarele criterii: Teorii ale învăţării: Esenţa învăţării (în ce constă) Conţinutul învăţării (cum se produce) Condiţiile învăţării (de ce depinde) Bazele învăţării (în urma cărui proces ia naştere) 4. Pornind de la analizarea aplicaţiilor teoriilor învăţării, formulaţi posibile cauze ale eşecului şcolar: Aplicaţii ale teoriei lui Skinner: • Instruirea programată, care presupune respectarea următoarelor principii: principiul „paşilor mici”, principiul procesului gradat, principiul participării active, principiul întăririi imediate a răspunsului, principiul individualizării ritmului de instruire, principiul autoreglării activităţii. • Modelarea comportamentală prin sistemul de recompense şi pedepse. • Rolul feedback-ului în reglarea procesului instructiv-educativ. 69 Aplicaţii ale teoriei lui Piaget: • Respectarea particularităţile de vârstă şi psihoindividuale ale elevilor şi corelarea obiectivelor şi conţinuturilor cu stadiile de gândire a acestora. • Utilizarea metodelor active şi interactive care să permită intervenţia asupra mediului şi apariţia conflictului socio-cognitiv. Aplicaţii ale teoriei lui Bruner: • Valorizarea celor trei modalităţi de reprezentare a unui domeniu de cunoaştere: activă, iconică şi simbolică. • Sublinierea faptului că orice temă poate să fie predată, într-o formă adecvată, oricărui copil, indiferent de vârsta acestuia. • Proiectarea şi implementarea procesului de instruire să ţină cont şi de dimensiunea culturală a învăţării. Aplicaţii ale teoriei lui Galperin: • Învăţarea eficientă depinde de elementele obiective (conţinuturi, situaţii, sarcini) şi cele subiective (procese perceptive, rezolutive, motivaţie). • Învăţarea eficientă se desfăşoară de la acţiuni practice sau obiectuale la manifestări mintale bazate pe mecanismele verbale. Aplicaţii ale teoriei lui Gagné: • Învăţarea se bazează pe o serie ordonată şi cumulată de capacităţi, organizarea şi ierarhizarea acestora făcându-se de la simplu la complex, de la particular şi specific, la general. • Învăţarea depinde atât de condiţii interne (informaţia verbală, deprinderea intelectuală, strategia cognitivă, deprinderea motrică, atitudinea faţă de obiecte, persoane, evenimente), cât şi de condiţii externe. Aplicaţii ale teoriei lui Ausubel: • Învăţarea presupune reorganizarea structurilor existente în lumina noilor informaţii. • Învăţarea se poate realiza prin receptare sau descoperire (în funcţie de poziţia elevului faţă de produsul cunoaşterii) şi poate să fie conştientă sau mecanică (în funcţie de poziţia elevului faţă de mecanismele înţelegerii). Aplicaţii ale teoriei lui Gardner: • Realizarea conexiunilor între diverse arii curriculare în procesul didactic. 70 • Îmbunătăţirea evaluării şi valorificarea diversităţii culturale în procesul didactic. Aplicaţii ale teoriei lui Kolb: • Învăţarea este procesul în care cunoaşterea rezultă din acumularea şi transformarea experienţei • Diferenţele individuale de învăţare au la bază stiluri diferite de învăţare (divergent, asimilator, convergent şi adaptativ). 5. Identificaţi caracteristicile celor patru stiluri de învăţare descrise de Mumford & Honey din lista de mai jos: Activiştii Reflexivii Teoreticienii Pragmaticii - - - - - - - - - - - - - - - - - - - Învaţă cel mai bine din activităţi în care: ¾ se pot implica în activităţi prezente cum ar fi activităţi competiţionale de echipă, exerciţii de jucat roluri; ¾ sunt stimulaţi din punct de vedere intelectual (de exemplu: prin analiză unei situaţii complexe, prin a fi testaţi într-o sesiune de învăţare); ¾ sunt expuşi unui model pe care îl pot imita (de exemplu: un şef respectat, o demonstraţie de la cineva cu experienţă în domeniu); ¾ există suspans/dramă/criză şi lucrurile se modifică permanent printr-o gamă de activităţi diverse de care să se ocupe; ¾ li se permite sau sunt încurajaţi să asiste/să gândească/să analizeze activităţi; ¾ pot sta deoparte de evenimente şi să asculte/să observe; ¾ se pot concentra pe schiţarea unor planuri de acţiune cu un scop clar, sugerarea unor scurtături, oferirea unor ponturi etc. 71 ¾ au parte de atenţie din partea celorlalţi, de exemplu pot prezida întâlniri, conduce discuţii, face prezentări; ¾ li se permite să genereze idei fără constrângeri de politică, structură sau fezabilitate; ¾ pot efectua o cercetare meticuloasă (de exemplu: să investigheze, să asambleze informaţii, dovezi pentru a ajunge la esenţa lucrurilor); ¾ au timp să exploreze metodic asociaţiile şi interrelaţiile dintre idei, evenimente şi situaţii; ¾ li se arată tehnici pentru a face lucruri cu evidente avantaje practice; ¾ pot asculta sau citi despre idei şi concepte care pun accent pe raţionalitate şi logică şi sunt bine argumentate; ¾ li se permite să gândească înainte să acţioneze, să asimileze înainte să comenteze; ¾ pot analiza şi apoi generaliza motivele pentru succes şi eşec; ¾ li se oferă oportunităţi imediate de a implementa ceea ce au învăţat; 6. Stilul de învăţare descrie diferenţele individuale de învăţare bazate pe preferinţele elevului de a utiliza diferite componente ale ciclului de învăţare. Menţionaţi factorii care intervin în formarea stilului de învăţare. 72 3. MODELE ALE PREDĂRII ŞI IMPLICAŢIILE LOR ÎN PROCESUL DIDACTIC. METODE ACTIV-PARTICIPATIVE DE PREDARE-ÎNVĂŢARE COMPETENŢE SPECIFICE DISCIPLINEI 1. Competenţe privind cunoaşterea şi înţelegerea 2. Competenţe în domeniul explicării şi interpretării 3. Competenţe instrumental -aplicative 4. Competenţe atitudinale • Identificarea paradigmelor predării • Analiza teoriei/teoriilor predării • Aplicarea teorilor predării în procesul didactic • Asumarea unei atitudini reflexive în derularea activităţilor didactice OBIECTIVELE DISCIPLINEI Obiectivele cursului  Să utilizeze corect teoriile şi conceptele cu Obiectivele activităţilor aplicative (seminar, laborator, proiect)  Să analizeze spectrul modelelor predării. care operează.  Să analizeze spectrul metodelor activ  Să furnizeze o viziune globală şi relevantă participative de predare-învăţare. asupra conceptului de predare. Conţinutul disciplinei (capitolele cursului, etapele proiectului, temele seminariilor şi laboratoarelor) Activitatea Titlul capitolului, denumirea etapei, tema seminarului … Numărul de ore CURS SEMINAR  Predarea – orientări contemporane în teoria şi practica predării 2  Modele ale predării – perspective de analiză 2  Metode activ- participative de predare-învăţare 2  Perspective ale predării: analize şi interpretări de text 4  Optimizarea propriei predării portofoliu 4  Metode activ-participative de predare: aplicaţii 4 73 CRITERII DE EVALUARE Evaluările considerate pentru stabilirea notei finale: • Media notelor acordate la seminar • Notele acordate pentru temele de casă, referate, eseuri, traduceri, studii de caz • Nota acordată la examinarea finală • Alte note Ponderea evaluării în nota finală, % - 40% 60% - Modalitatea de examinare finală: portofoliu de evaluare Cerinţele minime de promovare - frecventarea orelor de seminar; - conceperea portofoliului . Cerinţele maxime de promovare - prezentarea etapelor de derulare a portofoliului - prezentarea analizei rezulatatelor din perspectiva obiectivelor propuse - prezentarea -în cadrul portofoliului – a unor liste pertinenete şi argumentate cu propuneri 3.1. Predarea: perspective de analiză. Orientări contemporane în teoria şi practica predării Încercările de conceptualizare a predării au surprins mai degrabă faţete, aspecte ale acestei activităţi şi mai puţin trăsăturile esenţiale. De aceea, există „definiţii” şi nu „definiţia” predării. The International Encyclopedia of Education trece în revistă următoarele definiţii: predarea în sens tradiţional sau definiţia descriptivă; predarea ca succes; predarea ca activitate intenţională; predarea ca activitate normativă; noţiunea ştiinţifică, emergentă a predării. - Definiţia descriptivă a predării Cuvântul “predare” are şi el o istorie lungă, dar sensul convenţional s-a păstrat într-o măsură însemnată. Astfel, pe la 1500 o definiţie descriptivă a predării ar fi relevat: a da informaţii, a arăta unei persoane cum să facă ceva, a da lecţii despre un subiect. Astăzi definiţia descriptivă a predării s-ar referi la activitatea de împărtăşire a cunoştinţelor şi priceperilor. Termenii utilizaţi de acest tip de definiţii sunt ambigui la rândul lor, iar necesitatea unor delimitări care să permită o utilizare 74 eficientă a cuvântului determină în continuare recurgerea la context. - Predarea ca succes “Predarea ca succes” este o sintagmă care implică în mod clar consecinţa acesteia, adică învăţarea. Cu alte cuvinte, o activitate este legitimată ca predare, doar dacă este urmată de învăţare; de altfel, în literatura de specialitate s-a impus binomul lingvistic „predare - învăţare”. Utilizând un exemplu, se poate spune că afirmaţia „te voi învăţa să utilizezi computerul” implică faptul că persoana respectivă va şti să utilizeze computerul dacă eu o voi învăţa (îi voi preda). Ideea centrală a acestei definiţii este că predarea determină învăţarea: „În conformitate cu această concepţie, predarea poate fi definită ca o activitate în conformitate cu care X învaţă ceea ce Y îi predă. Dacă X nu învaţă, Y nu a predat. Acest concept al predării este formulat succint de către Dewey în ecuaţia: „Predarea este pentru învăţare aşa cum este vânzarea pentru cumpărare”. (Creemers, 1984, p. 5098) Echivalenţele sunt simple: după cum nu există vânzare dacă nimeni nu cumpără, tot aşa, nu există predare dacă nimeni nu învaţă; a preda presupune nu doar existenţa anumitor interacţiuni, ci şi faptul că elevul asimilează/învaţă ceea ce se predă. Revenind la analogia lui Dewey, putem afirma că nimeni nu poate vinde dacă nu există cineva care să cumpere şi nimeni nu poate cumpăra dacă nu există cineva care să vândă. Dar nu la fel stau lucrurile în privinţa relaţiei predare - învăţare. Este foarte posibil ca profesorul să predea fără succes modul în care se rostesc zece cuvinte dintr-o limbă străină, dar elevul nu poate învăţa cuvintele fără succes. Concluzia: Un elev poate învăţa fără să i se predea, iar un profesor poate preda chiar dacă elevul nu învaţă. Conceptul predării ca succes face dificil răspunsul la întrebarea: „Ceea ce face Brown în acest moment este un exemplu de predare? Utilizând conceptul predării ca succes este imposibil să spui dacă activitatea lui poate fi numită predare. În schimb, este necesar să descoperim dacă elevul a învăţat ceva din activitatea lui Brown înainte de a răspunde la întrebare. Aceia care se opun noţiunii predării ca succes susţin că în orice moment este posibil, prin simpla observare, să spui dacă o persoană predă sau nu, fără a avea cunoştinţă despre învăţarea elevului.” (Creemers, p. 5098) Iar mai departe, autorii enciclopediei pe care o urmăm aici, coincid: „Semnificaţia practică a conceptului predării ca succes este că se aşteaptă ca predarea să aibă drept rezultat învăţarea. Dacă nu se întâmplă aşa, este nevoie de o explicaţie. Totuşi, este îndoielnic că evaluarea profesorilor ar trebui să se bazeze pe realizările elevilor lor, deoarece profesorii, ca şi alţi profesionişti, nu controlează toate variabilele care afectează rezultatele” (Creemers, p. 5099). 75 - Predarea ca activitate intenţională Predarea nu este urmată întotdeauna de învăţare, profesorul s-ar putea să nu aibă succes, dar intenţia sa este de a determina învăţarea elevilor. Predarea presupune ceva mai mult decât desfăşurarea anumitor activităţi, presupune dorinţa de a schimba ceva, cunoaşterea elevilor, a intereselor şi a problemelor lor etc. A încerca să faci ceva înseamnă în bună măsură a intenţiona să faci acel lucru. Dacă un profesor îşi ţine lecţia înseamnă că are anumite aşteptări din partea elevilor, determinate de intenţiile sale. Intenţiile profesorului sunt orientate de finalităţi şi obiective. În funcţie de finalităţi şi obiective, dar şi de circumstanţe şi credinţe individuale decidem ceea ce este important. Credinţele profesorului joacă un rol semnificativ în ceea ce priveşte modul lui de acţiona: „Dacă un elev perturbă activităţile clasei, profesorul va gândi că este important să reinstaureze ordinea. Dar ceea ce profesorul face pentru a restabili ordinea depinde de sistemul său de credinţe. Un profesor ale cărui credinţe îl determină să considere că un elev care deranjează este fie obosit, fie caută atenţie, va acţiona diferit faţă de un profesor care crede că un comportament perturbator decurge dintr-o dispoziţie rea” (Creemers, p. 5099). Comportamentul profesorului este determinat de anumite intenţii care, la rândul lor, sunt fundamentate de un sistem de credinţe cu privire la rostul şi natura şcolii, rostul profesiei sale, natura copilului, etc. În genere, se consideră că aceste credinţe se originează în programele de pregătire parcurse şi în tradiţiile specifice locului de muncă, una dintre sarcinile cercetării fiind aceea de a stabili care dintre cele două componente este determinantă: „Dacă locul de muncă este cel mai puternic determinant al credinţelor profesorului (şi deci, al intenţiilor sale), aşa cum sugerează anumiţi gânditori, atunci profesorii ar putea fi instruiţi ca ucenici. Pe de altă parte, dacă rigoarea conceptelor şi principiilor pedagogiei are drept rezultat formarea credinţelor, atunci este indicată pregătirea universitară în domeniul ştiinţelor educaţiei” (Creemers, p. 5099). Definiţia predării ca activitate animată de o intenţie are un suport behaviorist evident; dar, de aici nu se poate conchide că predarea eficientă constă dintr-un ansamblu de reguli generale sau de comportamente pre-stabilite. - Predarea ca un comportament normativ Definiţia normativă a predării impune anumite restricţii etice activităţii profesorului. Orice definiţie conţine în ultimă instanţă limitări normative, operând distincţia dintre ceea ce este permis şi ceea ce este inacceptabil (este adevărat că respectivele distincţii operează în primul rând din 76 punct de vedere tehnic, iar în anumite domenii, numai din punct de vedere tehnic). Pentru Green (1968) conceptul normativ al predării structurează un ansamblu de activităţi: antrenarea şi instruirea sunt componente ale predării, îndoctrinarea şi condiţionarea par a fi compatibile cu predarea doar în anumite condiţii şi doar în ceea ce priveşte anumite elemente, propaganda şi intimidarea sunt incompatibile. Deşi nu sunt întotdeauna limpezi, distincţiile respective sunt totuşi utile şi se sprijină pe câteva elemente: „Toată lumea pare a fi de acord că antrenarea şi instruirea pun în mişcare elemente specifice predării, dar oamenii vor avea păreri diferite cu privire la faptul dacă îndoctrinarea şi condiţionarea ar putea fi considerate componente ale predării. În ultimă instanţă, distincţiile au în vedere cantitatea de inteligenţă - utilizarea dovezilor factuale şi a argumentelor - cuprinsă în activităţile specifice predării. Condiţionarea nu se bazează nici pe dovezi, nici pe argumente şi se crede că nu are decât legături foarte vagi cu predarea. Antrenarea poate implica instruirea - a da informaţii sub forma directivelor, argumentelor şi a dovezilor - şi este astfel o formă a predării. Atât instruirea cât şi îndoctrinarea sunt utilizate pentru a induce credinţe, aşa cum antrenarea şi condiţionarea sunt utilizate pentru a modela comportamentul. Credinţele se manifestă în modalităţi variate. Unele lucruri sunt crezute deoarece pot fi deduse logic din propoziţii despre care se crede că sunt adevărate, iar altele datorită dovezilor factuale. Unele lucruri sunt considerate adevărate chiar dacă nu există dovezi factuale şi nici argumente valide în sprijinul acestei încrederi. Credinţele false, ca şi cele adevărate, pot fi asimilate cu şi fără dovezi” (5, p. 5100). Dacă îndoctrinarea şi condiţionarea sunt considerate excentrice în raport cu predarea, profesorul va trebui să recurgă cât mai rar cu putinţă la ele, cea ce, atât din punct de vedere tehnic, cât şi etic poate crea destule probleme; trebuie să acceptăm că sunt situaţii în care profesorul nu are acces la fapte, sau în care perspectiva sa este dominată de prejudecăţile proprii sau ale comunităţii din care face parte. Este suficient să amintim în acest sens predarea istoriei. - Predarea ca management al învăţării Aşa cum afirmă R. Iucu (2009), predarea este analizată, din această perspectivă, ca o intervenţie pedagogică orientată în mod deliberat spre obţinerea modificărilor de comportament aşteptate. Astfel, “calitatea predării se apreciază în funcţie de virtuţile transformatoare de care este în stare. În consecinţă, a preda, este o acţiune multifuncţională care presupune” (p.219): - a prevedea (planifica, proiecta) producerea schimbărilor; - a orienta într-o direcţie precisă aceste schimbări; - a stabili natura respectivelor schimbări; 77 - a prezenta material nou în diferite moduri; - a dirija producerea schimbărilor; - a stimula angajarea activă a elevilor în învăţare; - a organiza condiţiile care generează schimbările; - a oferi momente de feedback; - a asigura condiţiile necesare reţinerii şi transferurilor noilor achiziţii; - a controla (evalua) efectele; - a evalua eficacitatea acţiunilor întreprinse; - a investiga condiţiile psihosociale şi pedagogice care să promoveze noi soluţii. - Predarea ca instanţă de decizie Predarea, într-o altă perspectivă analitică , (după R. Iucu, 2009) este privită ca o „instanţă decizională prin care se optează – în funcţie de criterii precis definite şi în perioade alternative de timp – pentru diverse strategii sau modele de învăţare. Comportamentele de predare ale cadrelor didactice sunt: de organizare, de impunere, de dezvoltare, de personalizare, de interpretare, de feedback, de concretizare, de control, de exprimare a afectivităţii etc.” (p.220) - Predarea ca act de comunicare pedagogică Această perspectivă de analiză a predării se subsumează modelului comunicaţional al procesului de învăţământ. Este lesne de înţeles că actul de predare, reuşita acestuia, este asigurată de calitatea comunicării. Este important de menţionat însă, că ceea ce numim comunicare didactică este o probă specifică a comunicării umane şi are anumite particularităţi: - este intenţionată, adică este o comunicare ce urmăreşte îndeplinirea obiectivelor propuse, cunoscute; - este o comunicare cu conţinut specific – conţinut didactic; - urmăreşte să producă o schimbare, o modificare în comportamentul elevilor; - generează învăţare; - presupune bipolaritate; - presupune adaptabilitate; - presupune afectivitate; - presupune dualitate: orice emiţător este şi receptor, şi invers, fapt ce permite întreţinerea dialogului profesor – elev. Din prisma teoriei comunicării, comunicarea didactică presupune: 78 - emiţător; - receptor; - canal de comunicare; - repertoriul emiţătorului şi al receptorului; - repertoriul comun; - codarea şi decodarea mesajelor Din perspectivă didactică, comunicarea este definită astfel: “o asociere a elementelor afective şi cognitive cu scopul de a transmite informaţii, a inspira credinţe, a induce emoţii sau evidenţia comportamente printr-un proces alternant de relaţii între scris, vizual, nonverbal, vocal, auditiv, simbolic şi comportamental”. (Levell şi Galle, 1988, ap. R. Iucu, 2001, p.89). 3.2. Sistemul metodelor de învăţământ 3.2.1. Definire Etimologia cuvântului metodă (gr. methodos, “metha” – spre, către şi „odos” – “cale, drum”) ne sugerează semnificaţia metodelor didactice, în procesul de învăţământ. Ele reprezintă aşadar, calea de urmat, în vederea atingerii obiectivelor propuse; reprezintă drumul parcurs, în vederea aflării adevărurilor. Nu în ultimul rând, semnifică calea pe care o parcurge profesorul pentru a-i ajuta pe elevi să-şi găsească propria cale de devenire. Atenţia acordată metodelor şi procedeelor didactice facilitează respectarea normelor, principiilor didactice. Ele constituie, de asemenea, un element esenţial al strategiei didactice, deoarece” reprezintă latura executorie a acesteia (atingerea finalităţilor)”. În sinteză, metoda este “o cale eficientă de organizare şi conducere a învăţării, un mod comun de a proceda ce reuneşte într-un tot familiar eforturile profesorului şi ale elevilor săi” (vezi I. Cerghit, S. Cristea, O. Pânişoară, 2008, p.254). În cadrul metodelor, se întâlneşte o tehnică mai limitată de acţiune, numită procedeu. Acesta reprezintă o particularizare, un detaliu, o componentă a metodei respective. Între metodă şi procedeu există o relaţie dinamică, în sensul că procedeele pot varia, îşi pot schimba locul fără să afecteze realizarea celor propuse, pe de o parte, şi pe de alta, în sensul că metoda poate deveni un procedeu în cadrul unei alte metode, după cum, procedeul poate fi ridicat la rang de metodă (vezi I. Cerghit, S. Cristea, O. Pânişoară, 2008, p.254). 79 3.2.2. Metode: scurt istoric La început ideea de metodă a venit dinspre paradigma carteziană, dinspre ştiinţă şi era utilizată în scopul căutării adevărului în ştiinţă. Începând cu secolul al XVIII-lea ideea de metodă începe să fie utilizată şi de instituţiile de învăţământ legându-se de organizarea muncii în clasa de elevi, ordine şi disciplină, de conducerea activităţilor educative. În secolul al XIX- lea, ideea de metodă pedagogică a fost legată de naşterea disciplinelor de învăţământ, de adaptarea ştiinţelor la scopurile învăţământului, de parcurgerea educativă a acestora, de reflecţia asupra materiei de studiat şi a clasei de elevi. Mai apoi, reflecţia asupra conţinuturilor abordate se va lega de reflecţia asupra finalităţilor pe care metodele le permit a fi atinse; de aici înainte metoda absoarbe în sine şi aceste obiective, este pusă în serviciul unor obiective de cunoaştere ştiinţifică. Şi astfel, metodele ştiinţifice se convertesc în metode de învăţământ (pedagogice) propriu-zise. Metodele de învăţământ pot fi înţelese, ca un mod general de a concepe şi realiza organizarea de ansamblu a activităţii de instrucţie şi de educaţie din şcoală. Ele reprezintă, mai degrabă, o doctrină pedagogică. Însă această abordare nu este singura care se atribuie metodelor de învăţământ. În continuare vom discuta despre punctele principale ale dezvoltării umane, şi pentru început ne vom opri asupra rezultatului constructiv al unei experienţe sociale a mai multor popoare şi naţiuni. Metodele sunt expresia unor practici educaţionale generalizate asupra cărora mulţi gânditori şi filozofi, oameni de ştiinţă şi de cultură, pedagogi şi psihologi, au reflectat la timpul lor cu multă atenţie. Observând sensul înnoitor al educaţiei unei societăţi aflate în pragul prefacerilor au întreprins propriile lor experienţe, ceea ce a permis să se dea contururi mai precise unor noi orientări metodologice. Întotdeauna evoluţia metodelor a stat sub influenţa concepţiilor filozofice ale epocii din care făceau parte, cu privire la natura omului şi la destinul omenesc; a fost determinată de forma de organizare socială şi politică existentă la acel moment, de tradiţii, de istorie dar şi de resursele poporului/ naţiunii. Deşi au existat diferenţe de ordin filosofic, ideologic, politic, naţional etc. şi în domeniul metodelor de instruire şi educaţie au existat şi există multe caracteristici şi aspecte comune, diferenţe de ordin formal şi tehnic, ceea ce a oferit şi oferă multe posibilităţi de abordare relativ identică, favorabilă unui schimb de informaţii şi vederi absolut utile unor transferuri de metodologii de la o epocă la alta, de la un popor la altul, bineînţeles cu adecvările de rigoare. Rădăcinile instruirii, ale educaţiei, sunt legate de practici puţin evoluate, în esenţă empirice, dependente de imitaţie şi memorie, de exerciţiul natural şi de joc, care au dominat o lungă perioadă a istoriei educaţiei. Mai târziu, s-a ajuns la comunicarea orală sub formă de tradiţie orală, de poveţe 80 şi exemplificări şi, mai apoi, de dialog. Începând cu secolul al V-lea î.Hr., metodele de instruire ce impuneau o strictă adeziune la tradiţiile populare uzuale - observă J. Brubacher (apud Ioan Cerghit, 2006), un istoric al educaţiei, înclină să cedeze locul unor procedee mai critice. Începe să se impună conversaţia socratică, iniţiată de Socrate. Odată cu trecerea timpului, în perioada Antichităţii, apariţia alfabetului şi a scrisului (pe papirus), reprezintă un pas înainte. Răspândirea treptată a limbajului scris a contribuit la structuralizarea şcolară a educaţiei, căci învăţarea lecturii a necesitat prezenţa unor tineri renumiţi în jurul unui magister. Citirea vreunui manual preţios de către magister, dictarea, era însoţită de repetarea cu voce tare şi memorarea textelor de către cei care îl ascultau. Atât în Antichitate cât şi în Evul Mediu “lectura” însemna citirea cu glas tare. Apoi, paralel cu practicarea unui învăţământ mecanic, bazat pe metode scolastice, dogmatice, autoritare, de învăţare pe de rost a unor cunoştinţe formale proprii şcolii medievale, a început să se dezvolte un nou tip de învăţământ-unul explicativ. Acesta, fără să nege importanţa memorării şi a apelului la memorie, îşi îndreaptă atenţia şi spre observaţie şi reflecţie, adică spre metodele raţionale ale percepţiei şi reflecţiei. Metoda demonstraţiei logice se adaugă metodelor de exersare şi celei a lecturii textului scris însoţit de comentarii. Începând cu secolul al XVI-lea, profesorii universitari pun în aplicare metoda prelegerii, în timp ce studenţii îşi notau şi practicau zilnic lectura şi se ocupau cu voce tare de lucrările scrise. De aici înainte, studiul individual începe să se impună tot mai mult. Epoca Renaşterii, readuce în şcoli metodele de memorare şi reproducere (a perceptelor, a exemplelor), folosirea prelecturii (metodă de învăţare prin lectură, profesorul citeşte fără întrerupere un fragment, apoi repetă şi dezvăluie ideile principale). Începând cu secolul al XIX- lea, odată cu accentuarea instruirii în domeniul ştiinţelor naturii şi a orientării spre un învăţământ explicativ, apar metodele obiective sau intuitive, iar spre începutul secolului al XX-lea se introduc treptat şi unele metode de aplicare a cunoştinţelor. Capătă importanţă exerciţiile, ca şi activităţile practice, axate pe intuiţie, pe inteligenţa reproductivă. J. Dewey şi Ed. Kilpatrick (apud Ioan Cerghit, 2006) includ aceste activităţi în forme mai complexe, cum ar fi aşa numitele proiecte. Iar disciplina învăţării era asigurată, de obicei, prin constrângere, prin aplicarea unor metode severe, autoritariste, bazate pe folosirea pedepselor. “Educaţia nouă” şi “ educaţia liberă” sunt fundamente ce aparţin sfârşitului de secol XIX şi începutului celui de-al XX-lea, iar mai apoi cele de “şcoli active” şi ale “şcolii muncii”, au căutat să scoată în evidenţă valoarea şi necesitatea “metodelor active” şi funcţionale, apte să mobilizeze activitatea copilului şi să stimuleze iniţiativa acestuia. Aceste metode se centrau doar pe copil şi pe dezvoltarea sa, a dispoziţiilor şi posibilităţilor lui naturale, ele plecau de la interesele şi tendinţele 81 spontane ale copilului spre activitate, luată drept exerciţiu al propriei lui dezvoltări. “Metodele noi” au dominat învăţământul european în prima jumătate a secolului XX şi au contribuit la apropierea şcolii de practica vieţii. Cu toate acestea, evoluţia metodelor active a rămas relativ limitată, nu a răspuns speranţelor promotorilor lor (E. Claparide, M. Montessori, J. Dewey, G. Kerschensteiner, W. A. Lay, H. Gaudig, O. Decroly, Ed. Demolins, C. Freinet, Bouchet, iar la noi I. Găvănescul, G.G. Antonescu, I.C. Petrescu, I. Nisipeanu etc. – după Ioan Cerghit 2006) dat fiind “caracterul contestabil al teoriilor psihologice pe care s-au fondat cât şi dificultăţile de inserare a acestor proceduri în sistemele educative naţionale, complexe, ori contraindicaţiile existente între lumea închisă şi liniştită a <<şcolilor active>> şi condiţiile socio-profesionale ale vieţii în care copilul trebuia să se integreze”. Însă aceste metode nu au condus la ideea unei formări armonioase a fiinţei umane în dezvoltare, căci se subestima necesitatea pregătirii teoretice în favoarea unui pragmatism. Pedagogia contemporană a dus mai departe firul continuităţii istorice a practicii şcolare, încercând să promoveze două tipuri de metode, şi anume metodele active şi metodele de acţiune practică, fundamentate pe ideea umanistă, pe ideea unităţii dintre teorie şi practică, dintre cunoaştere şi acţiune. Însă efectul metodelor tradiţionale persistă şi astăzi. Se consideră că şi în prezent ele dispun de numeroase resurse proprii de revitalizare în perspectiva unui învăţământ modern activ, euristic şi intensiv, ceea ce le va menţine viabile pentru multă vreme, probabil, de aici înainte. De aceea, paralel cu acest sistem al metodelor “clasice” sau “tradiţionale”, este necesar să se reînnoiască şi mai mult spiritul predării, să se modernizeze întregul sistem de metode şi de mijloace de învăţământ, făcând loc unor noi metode, mai eficiente, care aparţin şi sunt dezvoltate de epoca în care ne aflăm (pp. 55- 57). 3.2.3. Funcţiile metodelor de instruire Există, aşa cum regăsim în literatura de specialitate, două categorii de funcţii (vezi I. Cerghit, 1999): a. Funcţii generale; b. Funcţii specifice; c. Funcţiile generale. • Funcţia cognitivă: vizează organizarea şi dirijarea cunoaşterii şi a învăţării; • Funcţia instrumentală (operaţională): metoda are funcţia de intermediar între obiective şi rezultate, între elev şi materia de studiat; • Funcţia normativă: arată cum să se predea, cum să se înveţe, astfel încât să se atingă 82 performanţele propuse; • Funcţia motivaţională: metoda stimulează curiozitatea, interesul, creativitatea elevilor; • Funcţia formativă: constă atât în dezvoltarea proceselor psihice şi motorii, cât şi însuşirea cunoştinţelor şi formarea deprinderilor. b. Funcţiile particulare (specifice): sunt proprii fiecărei metode în parte. 3.2.4. Clasificarea metodelor Aşa cum afirmă pedagogii (vezi I. Cerghit, S. Cristea, O. Pânişoară, 2008), problema clasificării metodelor este una “deschisă dialogului şi cercetării de specialitate” (p.255). Câteva din criteriile pe care autorii mai sus mentionaţi le iau în calcul atunci când realizează un tablou al metodelor, sunt următoarele (p. 255-256): - criteriul istoric: acesta face distincţia între metodele tradiţinale şi cele moderne; - criteriul generalităţii: acesta face distincţia între ceea ce se numeşte metode generale şi metode speciale. - criteriul organizării muncii: face distincţia între metodele de muncă individuală şi cele realizate în colectiv. - criteriul funcţiei îndeplinite în mod fundamental de metodă: astfel există metode de transmitere şi asimilare a cunoştinţelor, de consolidare, de verificare, de aplicare. - după modul de determinare a activităţii mentale: metode algoritmice, semialgoritmice, nealgoritmice. Tabloul metodelor clasificate de pedagogii mai sus amintiţi, îl preluăm ca atare şi-l prezentăm. Astfel: - Metode de comunicare orală - Metode expozitive - Expunerea cu oponent - Prelegerea dezbatere (discuţie) - Metode interogative - Metoda discuţiilor şi dezbaterilor - Metoda problematizării - Metode de comunicare bazate pe limbajul intern. Reflecţia personală 83 - Metode de comunicare scrisă. Tehnica lecturii - Metode de explorare a realităţii - metode de explorare nemijlocită a realităţii - observaţia sistematică - experimentul - învăţarea prin cercetarea documentelor - metode de explorare mijlocită a realităţii - metode demonstrative - metode de modelare - Metode bazate pe acţiune - metode bazate pe acţiune reală - metoda exerciţiului - metoda studiului de caz - proiectul sau tema de cercetare-acţiune - metoda lucrărilor practice - metode de simulare - metoda jocurilor - metoda dramatizării - învăţarea pe simulatoare - Metode de raţionalizare a învăţării şi predării - metoda învăţării cu fişele - metode algoritmice de instruire - instruire asistată de calculator. 84 3.2.5. Trecerea de la metodele clasice la metodele moderne Învăţământul de tip tradiţional se focalizează pe aspectele cognitive ale elevului, urmărind pregătirea lui secvenţială pe discipline şcolare. Se ignoră astfel armonizarea laturii cognitive a persoanei cu cea afectivă, atitudinală şi cu cea comportamentală. Într-un astfel de cadru informaţional elevul este tratat ca un recipient şi mai puţin ca o persoană individuală, cu reacţii emoţionale determinate de plurifactorialitatea personalităţii în formare. Şcoala riscă să devină un mediu artificial, rupt de presiunea vieţii reale. Învăţământul modern românesc trebuie să aibă ca scop nu doar absolvenţii bine pregătiţi ci formarea de persoane cu resurse adaptative la solicitările sociale şi psihologice ale vieţii. Este necesară conceperea şcolii ca o instituţie socială cu funcţiuni multiple, aptă să răspundă eficient nevoilor psihologice şi sociale ale elevului, să asigure cadrul optim pentru starea sa de bine, pentru diminuarea tulburărilor de adaptare specifice vârstei. Ioan Cergit (2006) realizează o analiză comparativă între clasic şi modern având în vedere caracteristicile şi diferenţele esenţiale ale acestora: Tabel nr. 6. Metode clasice versus metode moderne Metode clasice acordă prioritate instruirii; sunt centrate pe conţinut, pe însuşirea materiei; acordă întâietate activităţii profesorului; pun accent pe predare; elevul este privit ca obiect al instruirii; Metode moderne trec formarea elevului înaintea instruirii; sunt centrate pe elev, pe dezvoltarea capacităţilor şi aptitudinilor; sunt axate pe activitatea şi participarea elevului; trec învăţarea înaintea predării; elevul este atât obiect cât şi subiect al actului de instruire şi educare, al propriei sale formări; neglijează însuşirea metodelor de studiu urmăresc însuşirea unor tehnici de muncă personal, de muncă independentă; independentă, de autoinstruire; sunt centrate pe cuvânt, fiind dominant sunt centrate pe acţiune, pe explorare (experienţa comunicative; verbale şi livreşti; dobândită prin explorare, cercetare, acţiune); 85 Metode clasice Metode moderne sunt receptive, bazate pe activităţi sunt activ-participative adică propun o cunoaştere reproductive; sunt orientate spre produs, prezintă ştiinţa ca o sumă de cunoştinţe finite; sunt abstracte şi formale; au prea puţin caracter aplicativ; dobândită prin efort propriu; îşi îndreaptă atenţia spre procesele prin care elevii ajung la elaborări personale; pun accent pe contactul direct cu realitatea, sunt concrete; cultivă spiritul aplicativ, practic şi experimental; impun o conducere rigidă a învăţării, încurajează munca independentă, iniţiativa, creativitatea; impun un control formal; promovează competiţia; stimulează efortul de autocontrol, de autoevaluare, de autoreglare la elevi; stimulează cooperarea; se bazează pe o motivaţie extrinsecă cu motivaţie intrinsecă ce izvorăşte din actul elemente de frică, constrângere; învăţării, din bucuria succeselor obţinute; raporturile profesor-elevi se apropie de condiţiile întreţin relaţii rigide, autocratice (autoritariste) între profesori şi elevi; vieţii sociale tânărului în democratice, cooperare; şi de cerinţele psihologice ale dezvoltare, promovând relaţii care intensifică aspectele de profesorul este transmiţător de cunoştinţe; profesorul este organizator, îndrumător, animator; disciplina învăţării este impusă prin disciplina învăţării derivă din organizarea constrângere. raţională a activităţii. (apud Ioan Cerghit, 2006, p. 98- 100) 3.2.6. Metode activ-participative Metodele activ-participative sunt proceduri care pornesc de la ideea că învăţarea este o activitate personală, care nu poate fi înlocuită cu nimic, iar cel care învaţă este considerat managerul propriei învăţări, al întregului proces de învăţare. 86 Aceasta devine o activitate unică şi diferită de la o persoană la alta, fiind determinată de istoria personală a subiectului, de mediul din care provine dar şi de relaţiile sociale pe care acesta le dezvoltă. Metodele activ-participative presupun activism, curiozitate intrinsecă, dorinţa de a observa, a explica, a explora, a descoperi. Sunt considerate activ-participative acele metode care mobilizează energiile elevului, care îl ajută să îşi concentreze atenţia, să-i stârnească curiozitatea. Metodele activ-participative pun accent pe cunoaşterea operaţională, pe învăţarea prin acţiune, aduc elevii în contact nemijlocit cu situaţiile de viaţă reală. Aceste metode au caracter educativ, exemplu: lectura independentă, dialogul euristic, învăţarea prin explorare şi descoperire, discuţiile colective etc. Prin urmare, învăţarea este o activitate personală, care aparţine individului; este un act personal care implică elevul în totalitate. Aceste metode se centrează exclusiv pe elev şi sunt decisive în formarea personalităţii acestuia. Privind elevul ca subiect al învăţării, metodele activ-participative consideră că efectele instructive şi cele formative ale învăţământului sunt proporţionale cu nivelul de angajare şi participare ale acestuia în activitatea de învăţare; că în situaţia de învăţare el se implică făcând apel la aptitudinile intelectuale, care au la bază diferite capacităţi de învăţare; că fiecare dintre aceste capacităţi poate fi analizată din punct de vedere al proceselor mintale pe care le implică. A dezvolta anumite capacităţi presupune a provoca anumite tipuri de procese intelectuale. Acestea constituie resurse diferite ale fiecărui elev de a se implica în mod personal în actul învăţării. Sunt cazuri în care unii elevi apelează mai mult la memorie, la operaţii de memorare şi de înţelegere; alţii la gândire (capacitatea de a pune şi de a rezolva probleme). În cazul în care apeleză mai mult la gândire, se dezvoltă fie operaţiile de gândire convergentă care presupun căutarea şi găsirea unui răspuns simplu şi corect; fie operaţiile de gândire divergentă prin care se ajunge la emiterea unor răspunsuri posibile, la o situaţie cu final deschis; ori la o gândire evaluatoare ce duce la anumite judecăţi în baza unor criterii implicite sau explicite; deci, unii fac apel la aptitudinile creatoare ce ar presupune capacitatea de a elabora idei; iar alţii la gândirea critică care are la bază capacitatea de analiză, de interpretare şi de explorare. Piaget (apud I. Cerhit, 2006) arată că scopul noilor metode este de a crea condiţiile care să favorizeze dezvoltarea şi implicarea acestor capacităţi, procese şi operaţii. Atunci când situaţiile de învăţare sunt bine organizate, copiii se implică cu capacităţi diferite şi au şansa să- şi le dezvolte (p. 69). Prin intermediul metodelor activ-participative profesorul trebuie să fie capabil să creeze situaţii în care elevii să fie obligaţi să utilizeze o gamă vastă de procese şi operaţii mintale, astfel 87 încât aceştia să aibă posibilitatea de a folosi materialul predat pentru rezolvarea sarcinilor date. Vorbim despre operaţii cum ar fi: observarea, identificarea, comparaţia, opunerea, clasificarea, categorizarea, organizarea, calcularea, analiza şi sinteza, verificarea, explicarea cauzelor, sesizarea esenţialului, corectarea, stabilirea de relaţii funcţionale, abstractizarea şi generalizarea, evaluarea, interpretarea, judecata critică, anticiparea, conturarea de imagini, formarea propriei opinii, extragerea de informaţii, comunicarea etc. În categoria metodelor activ- participative sunt incluse toate acele metode care provoacă o stare de învăţare activă, o învăţare care se bazează pe activitatea proprie. Sunt metodele care duc la formele active ale învăţării, adică învăţarea explorativă, învăţare prin rezolvare de probleme, learning by doing (învăţare prin acţiune), învăţarea creativă; sunt metode care antrenează elevii în efectuarea unor activităţi de studiu independent, de muncă cu cartea, învăţare prin cercetare, realizare de lucruri practice, exerciţii de creaţie etc. Învăţarea activă angajează capacităţile productiv-creative, operaţiile de gândire şi imaginaţie, apelează la structurile mintale şi la cele cognitive de care elevul dispune şi de care se foloseşte în producerea noii învăţări. Învăţământul modern are la bază o metodologie axată pe acţiune. Din acest punct de vedere, metodele activ-participative se conduc după ideea constructivismului operatoriu al învăţării (I. Cerghit, 2006). ”Implicarea într-un efort constructiv de gândire, de cunoaştere ori pragmatic este de natură de a scoate elevul din încorsetarea în care este ţinut eventual de un învăţământ axat pe o reţea de expresii verbale fixe, de genul enunţurilor, definiţiilor, procedeelor invariabile, regulilor rigide etc. şi de a-i rezerva un rol activ în interacţiunea cu materialul de studiat (conţinutul- stimul)” (p. 70- 71). Subiectul se implică activ şi se angajează deplin în actul învăţării, cu toate resursele posibile. În măsura în care metodele pe care ne bazăm reuşesc să mobilizeze efortul psihic şi fizic ce provine din interiorul celui care învaţă, interesele şi dorinţele de cunoaştere, iniţiativă, motivaţia intrinsecă (reuşita şi depăşirea dificultăţilor), atunci într-adevăr ele au dreptul să-şi revendice apartenenţa la ceea ce fac, de obicei, purtând numele de metode activ-participative. În această categorie intră şi metodele euristice şi cele bazate pe acţiunea practică. “Activ” este elevul care gândeşte, care depune un efort de reflecţie personală, interioară şi abstractă, căruia i se oferă posibilitatea de a afla şi singur cunoştinţele înţelegându-le, stocându-le şi aplicându-le în mod personal, care cercetează şi redescoperă adevărurile şi nu acela care reproduce mecanic materialul predat de cadrul didactic. Predarea materiei trebuie privită ca o modalitate de stimulare şi dezvoltare a capacităţilor intelectuale dar şi a proceselor şi operaţiilor ce stau la baza acestor capacităţi. Pornind de la această premisă putem spune că logica internă a disciplinei nu dezvoltă de la sine logica gândirii de 88 ansamblu a elevului. Comparativ cu metodologia tradiţională, pentru care elevul rămâne mai mult un reproducător al informaţiilor prezentate de profesor, metodele activ-participative fac din acesta un participant activ în procesul învăţării, pregătit să-şi însuşească cunoştinţele prin efort propriu, prin angajarea gândirii şi mobilizarea tuturor funcţiilor intelectuale în raport cu sarcina de învăţare dată. În lucrul cu metodele moderne, profesorul joacă un rol esenţial. Acesta trebuie să-şi pună în joc toate cunoştinţele sale şi întreaga lui pricepere, nu pentru a transmite pur şi simplu cunoştinţe care urmează a fi însuşite mecanic, ci pentru a insufla elevilor săi dorinţa de a le dobândi, prin ei înşişi, printr-un studiu cât mai activ şi mai intens. Rolul profesorului este de a organiza învăţarea, de a susţine efortul elevilor şi de a nu lua asupra lui, integral sau parţial, această strădanie. Se subînţelege că metodele activ-participative sunt mai dificil de aplicat în practică şi din acest motiv necesită o muncă mai atentă şi diferenţiată. Astfel promovarea lor necesită o schimbare de atitudine din partea profesorului, şi prin ea, o transformare a conduitei, la proprii săi elevi. Aşadar, metodele activ-participative prin caracterul lor diferenţiat şi formativ, ajută la dezvoltarea potenţialului intelectual al elevului, la intensificarea proceselor mintale, la ridicarea calităţii învăţării. Sunt metode care ţin seamă de elev aşa cum este el, cu resursele lui intelectuale, fizice dar şi afectiv- motivaţionale; cu capacităţile şi procesele mintale care îi aparţin. Sunt metode care ţin seama de faptul că elevul se dezvoltă şi se formează în timp ce învaţă, dar şi asimilează. Metode de învăţare activă: descriere Metodele moderne sunt determinate de progresele înregistrate în ştiinţă, unele dintre acestea apropiindu-se de metodele de cercetare ştiinţifică punându-l pe elev în situaţia de a dobândi printr-un efort propriu experienţe de învăţare, altele dezvoltându-i anumite abilităţi (de exemplu instruirea asistată de calculator). În şcoala modernă, metodele au la bază caracterul lor activ, adică măsura în care sunt capabile să-l angajeze pe elev în activitate, să îi stimuleze motivaţia, dar şi capacităţile cognitive şi creatoare. Un criteriu de apreciere a eficienţei metodelor îl reprezintă valenţele formative ale acestora, impactul lor asupra dezvoltării personalităţii elevilor. “Învăţământul activ” se realizează cu ajutorul metodelor active, care impune diminuarea ponderii activităţilor ce limitează activizarea şi extinderea utilizării metodelor moderne (active), care dezvoltă gândirea, capacitatea de investigaţie a elevilor, precum şi participarea lor la însuşirea cunoştinţelor, la munca independentă, deprinderea de a aplica în practică cele însuşite. Sunt considerate active acele metode care nu încătuşează elevul într-o reţea de expresii fixe sau de reguli 89 rigide, care rezervă o pondere crescândă elevului în interacţiunea lui cu obiectele învăţării, care determină un maximum de activism al structurilor operaţional-mintale în raport cu sarcinile de învăţare în care acesta este angajat. 3.2.7. Metode de învăţare activă: inventariere succintă Expunerea- D. P. Ausubel spunea că “expunerea simbolică este, în realitate, modul cel mai eficient de predare a materiei şi duce la cunoştinţe mai sănătoase şi mai ştiinţifice decât atunci când copiii devin proprii lor profesori”- (apud I. Cerghit, 2006). Prin intermediul expunerii este prezentată substanţa învăţării. În măsura în care logica expunerii este capabilă să inducă o logică corespunzătoare actului de învăţare, ea îşi va asigura eficienţa dorită (p. 134). Modalităţi de activizare a acestei metode: - îmbinarea cunoştinţelor noi cu cele vechi; - formularea de probleme; - corelarea cu aspecte concrete; - completarea manualului cu date noi. Conversaţia- provine din latinescul conversatio, compus din con, cum= cu şi din versus= întoarcere, şi s-ar traduce ca reprezentând o acţiune de întoarcere şi reîntoarcere la cunoştinţele deja dobândite, de o acţiune de cercetare amănunţită; de examinare a unei probleme sub toate aspectele ei. În prezent se remarcă o tendinţă de intensificare a dialogului profesor-elevi, considerat ca una dintre cele mai active şi mai eficiente modalităţi de instruire. Procedee de activizare: - clarificarea prin dialog euristic; - utilizarea variată a întrebărilor: directe, inverse, deschise, de controversă; găsirea unor noi relaţii cauzale, a unor noi exemple şi argumente; - formularea întrebărilor accesibile elevilor; - antrenarea elevilor în evaluarea răspunsurilor; - solicitarea opiniilor personale; - combinarea cu metode ca brainstorming, dezbaterea etc. Demonstraţia-urmăreşte evidenţierea părţilor componente sau caracteristicile unui obiect sau fenomen, de cele mai multe ori în prezenţa obiectului descris; transmiterea unui mesaj către elevi care se referă la un obiect, o acţiune concretă. Modalităţi de eficientizare a metodei: - antrenarea elevilor în demonstraţia totală/ parţială; - demonstrarea prin experiment şi repetarea experimentului de către elevi; 90 - dirijarea în momentele de iniţiere. Observarea- presupune urmărirea atentă a unor obiecte şi fenomene de către elevi, fie sub îndrumarea cadrului didactic, fie în mod autonom (observaţie independentă), în scopul surprinderii însuşirilor semnificative ale acestora. Observaţiile pot fi de scurtă sau de lungă durată. Prin observaţii, se urmăresc explicarea, descrierea şi interpretarea unor fenomene din perspectiva unor sarcini concrete de învăţare. Observarea conduce la formarea unor calităţi cum ar fi răbdarea, perseverenţa, imaginaţia etc. Modalităţi de activizare: - iniţierea în tehnica observaţiei ştiinţifice; - efectuarea consecventă a observaţiilor şi consemnarea după indicatorii stabiliţi; - efectuarea pe parcurs a unor operaţii precum analiza, comparaţia, clasificarea; - prelucrarea şi interpretarea concluziilor; - analiza obiectelor din mai multe perspective; - corelarea observaţiilor efectuate în etape diferite şi în alte condiţii, de elevi diferiţi. Exerciţiul- constă în executarea repetată şi conştientă a unei acţiuni în vederea formării unor deprinderi. Prin exerciţiu se dobândesc abilităţile practice, se cultivă interesul. Exerciţiul presupune o suită de acţiuni ce se reiau relativ identic şi care determină apariţia unor componente acţionale ale elevilor. Această metodă ajută la consolidarea deprinderilor, adâncirea înţelegerii noţiunilor/ teoriilor învăţate, dezvoltarea operaţiilor mintale, prevenirea uitării şi evitarea tendinţelor de confuzie, dezvoltarea unor trăsături morale, de voinţă şi de caracter. Exerciţiile trebuie să fie efectuate întotdeauna în mod conştient, să se evite efectuarea de repetări greşite, repetările la intervale de timp optime, gradarea progresivă, elemente de noutate şi diversitate, caracter participativ, util, să se folosesc elemente ale diferitelor metode. Algoritmizarea- modalitate de învăţare care se sprijină pe utilizarea algoritmilor. L.N. Lauda, 1973 (apud I. Cerghit, 2006) definea această metodă după cum urmează “... are proprietatea de a direcţiona univoc acţiunile individului în rezolvarea problemelor. Îndeplinind o prescripţie algoritmică, subiectul ştie ce trebuie să facă pentru a realiza sarcina respectivă, pentru a rezolva probleme şi nu are niciun dubiu cu privire la modul de a acţiona. Mai mult, subiecţi diferiţi, acţionând după una sau aceeaşi prescripţie algoritmică, nu numai că rezolvă problema, ci vor acţiona în acelaşi mod. De aici rezultă că prescripţiile algoritmice, determinând univoc acţiunile subiectului, îi ghidează completamente activitatea”. Algoritmii se caracterizează prin faptul că se prezintă ca o succesiune aproximativ fixă de operaţii, iar această suită este prestabilită de către profesor. Există situaţii în care algoritmii de 91 rezolvare a unor probleme, pot fi identificaţi sau construiţi de elevii înşişi (p. 278). Procedee de activizare: - introducerea de întrebări problemă şi sprijinirea rezolvării lor; - îmbinarea rezolvării euristice cu cea algoritmică; - combinarea cu alte metode de descoperire; - formularea de către elev, cu sprijin, a problemelor în materiale neproblematizate. Modelarea. Pentru însuşirea noilor cunoştinţe se bazează pe folosirea modelului. Condiţia de bază a unui model o constituie analogia cu un sistem de referinţă. “Modelul este o reprezentare ori o construcţie substanţială sau mintală, artificială, bazată pe raţionamente de analogie, pe un efort de gândire deductivă”. I. Cerghit 2006). Comparativ cu originalul, modelul este o simplificare, o schematizare, un extras, o aproximare a realităţii şi are ca scop reprezentarea ascunsului în obiectele şi fenomenele realităţii. Pe scurt, modelul este un analog al originalului, dar nu pentru totalitatea caracterelor sale, ci numai pentru acelea care sunt esenţiale efortului mintal de conceptualizare, de elaborare a noţiunilor respective. Prin folosirea modelelor putem determina elevul să execute o formă de activitate externă, materială sau materializată, practică care se transformă într-o acţiune mintală cerută de elaborarea unor noi cunoştinţe (p.223). Modalităţi de eficientizare ale acestei metode: - combinarea tipurilor de metode: similare, analogice, funcţionale, simbolice, ideale, figurative, conceptuale; - folosirea combinată a originalului cu modelul său; - elaborarea de către elevi a unor modele; - trecerea de la modele simple, la operaţii pe modele complexe. Studiul de caz- presupune transpunerea într-o situaţie reală de viaţă sau într-un exemplu semnificativ. Ioan Cerhit (2006) subliniază că originea denumirii acestei metode este limba latină din casus care înseamnă cădere, accident, eveniment mai mult sau mai puţin întâmplător. Această metodă s-a născut din necesitatea găsirii unor căi de apropiere a instruirii de modelul vieţii reale, al activităţii practice sociale sau productive. Treptat, aceasta s-a impus ca una dintre cele mai active metode, de mare valoare euristică, dar şi aplicativă, cu largi posibilităţi de utilizare în învăţământ, mai ales în cel liceal şi universitar, ca şi la cursurile postuniversitare, stagii de specializare. În cadrul studiului de caz, se urmăreşte identificarea cauzelor ce au determinat declanşarea fenomenului respectiv, evoluţia acestuia comparativ cu fapte şi evenimente similare. 92 În realizarea studiului de caz se parcurg mai multe etape dintre care amintim: descoperirea cazului, identificarea cauzelor care au determinat declanşarea situaţiei, precizarea obiectivelor, analiza cazului, oferirea de soluţii, discutarea consecinţelor soluţiilor găsite, stabilirea concluziilor generale şi aplicarea alternativelor găsite în viaţa reală. Pentru aplicarea eficientă a acestei metode trebuie să se ţină cont de: - obiectivele propuse; - rezolvarea independentă sau în grup; - analiza detaliată, cu noi argumente; - elaborarea de soluţii multiple; - sesizarea datelor esenţiale şi respectarea condiţiilor realului; - antrenarea elevilor în găsirea cazului, delimitarea de realitate, examinarea datelor, pregătirea pentru studiere. Metodele de simulare- se bazează pe implicarea elevului în realizarea sarcinilor de învăţare. Sunt metode care se bazează pe imitarea unor activităţi reale, urmărindu-se în general formarea de comportamente specifice. Una dintre cele mai practicate metode de simulare este jocul de rol, care constă în simularea unor funcţii, relaţii, activităţi, ceea ce presupune: identificare unor situaţii ce se pretează la simulare; distribuirea rolurilor între participanţi; învăţarea individuală a rolului; interpretarea rolurilor; discutarea în grup a modului în care au fost interpretate rolurile. Eficienţa metodei este condiţionată de capacitatea participanţilor de a transpune în rol şi de a- şi valorifica experienţa în acest context. Pentru a-i asigura eficienţa, metoda ar trebui integrată în diferite tipuri de lecţii, etape ale învăţării, pentru diferite scopuri/ obiective propuse, combinarea cu metode de comunicare/ de cercetare specifice tematicilor. Metoda Jigsaw (Mozaicului)- presupune învăţarea prin cooperare la nivelul unui grup şi predarea achiziţiilor dobândite de către fiecare membru al grupului unui alt grup (îmbină învăţarea individuală cu cea în echipă). Mozaicul este o metodă care dezvoltă încrederea în forţele proprii ale participanţilor; dezvoltă abilităţi de comunicare (de ascultare şi de vorbire); de reflectare, de gândire creativă; de rezolvare de probleme şi de cooperare. Desfăşurare/etape: Clasa se împarte în echipe de câte patru elevi. Fiecare membru al echipei primeşte un cartonaş cu un număr de la unu la patru, după care primeşte o fişă ce cuprinde o parte dintr-un material mai amplu (materialul are tot atâtea părţi câte grupe s-au format). Se explică subiectul pus în discuţie. Fiecare elev va fi, pe rând, învăţător şi elev, pentru ca fiecare va preda fragmentul colegilor de grup şi va învăţa de la aceştia părţile pe care fiecare le-a studiat. În a doua etapă, toţii elevii cu numărul unu se vor grupa separat. La fel vor proceda şi 93 numerele 2, 3 şi 4. Din acest moment ei devin experţi. Citesc fragmentul primit, se consultă între ei şi hotărăsc cum vor prezenta informaţiile colegilor de la grupele iniţiale. Ei pot folosi şi materialul didactic disponibil. În etapa a treia, după ce experţii şi- au terminat activitatea şi fiecare se întoarce la grupa iniţială şi le predă celorlalţi fragmentul pregătit, încercând să fie cât mai clari şi mai convingători. Dacă există nelămuriri, se pun întrebări şi poate interveni şi învăţătorul. Fiecare parte a materialului este prezentată într- o ordine logică, pentru a se reconstitui întregul. La final, învăţătorul, reaminteşte tema studiată, urmând ca elevii să prezinte din nou, în ordinea iniţială, fiecare parte a materialului aşa cum şi- au însuşit- o în grupul de experţi. Ca un ultim pas, învăţătorul adresează întrebări pentru a verifica gradul de înţelegere al informaţiilor studiate (adică obţinerea feedbackului). Această metodă prezintă ca avantaj faptul că fiecare elev are propria contribuţie în realizarea sarcinii de lucru. Elevii sunt puşi în situaţia de a asculta activ comunicările colegilor, cooperează la realizarea sarciniilor, dar mai ales să găsească modalitatea cea mai potrivită pentru a- i învăţa şi pe colegii lor ceea ce ei au studiat. Elevii sunt astfel învăţaţi să ofere şi să primească sprijin în munca lor. Metoda Turnirului între echipe (TGT- Teams/ Games/ Toumaments) reprezintă una dintre metodele activ-participative care poate fi aplicată cu succes mai ales la recapitularea cunoştinţelor. Această metodă implică absolut toţi elevii clasei prin natura regulilor jocului. De asemenea dezvoltă spiritul de competiţie şi este o metodă de evaluare extrem de apreciată de către elevi. Odată ce elevii au participat la un “turnir” şi au învăţat regulile jocului, următorul se va desfăşura de la sine, aproape fără intervenţia profesorului. Clasa se împarte în trei – patru echipe, echipe care nu se modifică pe parcursul anului şcolar. La fiecare “masă de joc” se va afla câte un reprezentant al fiecărei echipe, de acelaşi nivel (un criteriu ar putea fi media elevului la materia respectivă). Pentru fiecare masă de joc sunt necesare: fişe cu întrebări, fişe cu răspunsuri, cartonaşe numerotate, numărul lor fiind acelaşi cu numărul întrebărilor de pe fişă. Această metodă este potrivită unei lecţii de recapitulare. Cu TGT recapitularea devine mult mai captivantă, elevii vor pune întrebări profesorului în legătură cu itemii din fişă care nu au fost pe deplin clarificaţi. Prin această metodă elevii îşi exersează capacităţile de comunicare. Harta cognitivă (“Conceptual maps”) reprezintă un mod diagramatic de expresie, constituindu-se ca un important instrument pentru predare, învăţare, cercetare, aplicabilă la toate nivelurile şi la toate disciplinele. Esenţa cunoaşterii constă în modul în care sunt structurate cunoştinţele. Important nu este cât cunoşti, ci relaţiile care se stabilesc între cunoştinţele asimilate. 94 Performanţa depinde de modul în care individul îşi organizează experienţa, ideile. Un potenţial instrument de captare a aspectelor importante ale acestor interrelaţii conceptuale îl constituie hărţile conceptuale. Pentru a construi o hartă conceptuală se realizează o listă cu 10-15 concepte cheie sau idei despre ceea ce ne interesează şi câteva exemple. Pornind de la o singură listă se pot realiza mai multe hărţi conceptuale. Etape în crearea unei hărţi conceptuale: 1. Se transcrie fiecare concept/ idee şi fiecare exemplu pe o foaie. 2. Se aranjează mai întâi conceptele generale, iar celelalte mai jos - încă nu se trec exemplele. 3. Se pot adăuga şi alte concepte pentru a uşura înţelegerea şi pentru a le explica mai bine pe cele existente. 4. Se trasează linii de la conceptele de sus către cele de jos cu care relaţionează. 5. Se scrie câte un cuvânt pentru a explica relaţia dintre conceptele conexate. 6. Se trec exemplele sub conceptul de care aparţin. 7. Se copiază rezultatul obţinut, realizând harta conceptuală pe o foaie de hârtie. Avantaje: are ca rezultat un produs concret, oferă posibilitatea de cooperare între profesor- elev, elev-elev, identifică obstacolele, punctele tari, resursele personale, valorile şi credinţele. Tehnica Florii de nufăr (Lotus blossom tehnique)- presupune deducerea de conexiuni între idei, concepte, pornind de la o temă centrală. Problema sau tema centrală determină cele opt idei centrale care se construiesc în jurul ei, asemeni petalelor florii de nufăr. Cele opt idei secundare sunt trecute în jurul temei centrale, urmând ca apoi ele să devină teme principale, pentru alte opt flori de nufăr. Pentru fiecare dintre aceste noi teme centrale se vor construi câte alte opt idei secundare. Astfel, pornind de la o temă centrală, sunt generate noi teme de studiu pentru care trebuie dezvoltate conexiuni şi concepte noi. Avantaje: este o metodă ce se poate folosi cu succes în grup, se poate aplica ca un exerciţiu de stimulare a creativităţii, dar şi pentru evaluare. Metoda Brainstorming (sau Asaltul de idei, Furtună în creier). Este o metodă de dezvoltare a creativităţii prin care se generează cât mai multe idei, fără teama de a greşi, deoarece totul este acceptat. Urmăreşte dezvoltarea imaginaţiei, spontaneităţii, toleranţei la elevi. Etape: alegerea temei, exprimarea tuturor ideilor (chiar trăsnite/ neobişnuite), notarea tuturor ideilor, combinarea lor şi gruparea pe categorii, analiza critică, dezvoltarea şi selectarea ideilor originale. Brainstormingul se desfăşoară în cadrul unui grup nu foarte mare (maxim 30 de persoane), de preferinţă eterogene din punct de vedere al pregătirii, sub coordonarea unui 95 moderator, care îndeplineşte rolul atât de animator cât şi de mediator. Durata optimă este de 20- 45 de minute. Această metodă dezvoltă abilitatea de a lucra în echipă; dezvoltă creativitatea; stimulează participarea activă şi crează posibilitatea contagiunii ideilor; aplicabilitate largă, aproape în toate domeniile. Metoda Pălăriilor gânditoare. Este o tehnică interactivă, de stimulare a creativităţii participanţilor care se bazează pe interpretarea de roluri în funcţie de pălăria aleasă. Elevii sunt împărţiţi în şase grupe pentru şase pălării. Împărţirea elevilor depinde de materialul studiat. Pentru succesul acestei metode este important ca materialul didactic să fie bogat în conţinut, iar pălăriile să fie colorate, ca să îi atragă pe elevi. Pălăria albastră- este liderul, conduce activitatea. Este pălăria responsabilă cu controlul discuţiilor, extrage concluzii- clarifică/ alege soluţia corectă. Pălăria albă- deţine informaţii despre tema pusă în discuţie, face conexiuni, oferă informaţia exact cum a primit- o. Este neutră, participanţii sunt învăţaţi să gândească obiectiv- deţine informaţii exacte. Pălăria roşie- îşi exprimă emoţiile, sentimentele, supărarea, faţă de personajele întâlnite, nu se justifică- transmite emoţii. Pălăria neagră- este criticul, prezintă posibilele riscuri, greşeli la soluţiile propuse, exprimă doar judecăţi negative- este pesimistul. Pălăria verde- oferă soluţii alternative, idei noi- generează noi idei. Gândirea laterală îi este specifică. Pălăria galbenă- este creatorul, simbolul gândirii pozitive şi constructive, explorează optimist posibilităţile, crează finalul- efortul aduce beneficii. Participanţii trebuie să cunoască foarte bine semnificaţia fiecărei culori şi să- şi prezinte perspectiva în funcţie de culoarea pălării pe care o poartă. Nu pălăria în sine contează ci ceea ce reprezintă ea. Avantajul acestei metode este acela că dezvoltă competenţele inteligenţei lingvistice, inteligenţei logice şi inteligenţei interpersonale Metoda Philips 6/6. Se aplică numai în cazul în care o problemă trebuie analizată din mai multe puncte de vedere, când o problemă are mai multe solouţii posibile. În cadrul acestei metode se formează grupuri de câte şase persoane care dezbat timp de şase minute o problemă studiată. Metoda oferă posibiltatea participării la dezbateri, la găsirea de soluţii, la alegerea celei mai potrivite strategii de lucru. Avantajele metodei Philips 6/ 6sunt similare brainstormingului şi tehnicii 6/ 3/ 5, în ceea ce 96 priveşte facilitarea comunicării, obţinerea într-un timp scurt a numeroase idei, prin intensificarea demersului creativ şi prin stimularea imaginaţiei tuturor participanţilor. Tehnica 6/3/5 - (metoda brainwriting). Există şase membrii în grupul de lucru, care notează pe o foaie de hârtie câte trei soluţii fiecare, la o problemă dată, timp de cinci minute (însumând 108 răspunsuri, în 30 minute, în fiecare grup). Această metodă îmbină activităţile individuale cu cele colective. Pentru problema dată, fiecare dintre cei şase participanţi, au de notat pe o foaie trei soluţii în tabelul cu trei coloane, într-un timp maxim de cinci minute. Foile migrează apoi de la stânga la dreapta până ajung la posesorul iniţial. Cel care a primit foaia colegului din stânga, citeşte soluţiile deja notate şi încearcă să le modifice în sens creativ, prin formulări noi, adaptându-le şi îmbunătăţindu-le continuu. Ultima fază presupune centralizarea datelor obţinute, se discută şi se apreciază rezultatele. Din Avantajele aplicării tehnicii 6/3/5: elevii mai puţin comunicativi au posibilitatea de a-şi exprima punctele de vedere, îmbină munca individuală cu cea colectivă, are caracter formativ- educativ dezvoltând atât procesele psihice superioare (de exemplu gândirea cu operaţiile ei), cât şi imaginaţia, creativitatea. Tehnica Focus-group este o metodă complexă şi eficientă ce presupune o discuţie focalizată ce tinde să ofere cât mai multe informaţii despre o problemă dată. Focus- grupul urmăreşte mai mult colectarea de date şi analiza procesului de influenţare a opiniilor în cadru grupului. Modalităţi de lucru: presupune obţinerea unui evantai mai larg de informaţii, grupul numărul unu discută liber problema în cauză şi extrag concluziile- grupul numărul doi discută liber aceeaşi problemă până când epuizează subiectul, grupul numărul unu îşi prezintă concluziile şi se face o dezbatere. Avantaje: apropie participanţii şi dezvoltă plăcerea de a purta o discuţie, impune un climat pozitiv de discuţie şi dezvoltă strategii naturale de comunicare. Metoda Frisco - metodă ce are la bază interpretarea din partea participanţilor a unui rol specific abordând o problemă din mai multe perspective. Această metodă se desfăşoară în patru etape: 1. Se propune spre analiză o situaţie problemă. 2. Se stabilesc rolurile: conservatorul, exuberantul, pesimistul şi optimistul. 3. Are loc o dezbatere colectivă în care: - conservatorul apreciază meritele situaţiilor vechi, fără a exclude posibilitatea unor îmbunătăţiri; 97 - exuberantul emite idei aparent imposibil de aplicat în practică; - pesimistul va relua aspectele nefaste ale îmbunătăţirilor aduse; - optimistul va găsi posibilităţi de realizare a soluţiilor propuse de exuberant. 4. Se formulează concluziile şi se sistematizează ideile emise. Această metodă prezintă următoarele avantaje: posibilitatea inversării rolurilor între participanţi, dezvoltă competenţele inteligenţei lingvistice şi logice. Metoda Sinelg este o metodă de menţinere a implicării active a gândirii elevilor în învăţarea unui text, de monitorizare a gradului de înţelegere a unui conţinut, idei; de învăţare eficientă. Înainte de a începe lectura textului, elevilor li se cere să noteze tot ce ştie în legătură cu tema respectivă. Profesorul intervine pentru a direcţiona gândirea elevilor asupra unor aspecte la care ei nu s-au gândit. În timpul lecturii textului elevii trebuie să facă pe marginea lui semne care au următoarea semnificaţie: V (ceea ce ştiu deja) - (este diferit de ceea ce ştiu) + (informaţia este ? (idei confuze) nouă) Explozia stelară (Starbursting)- metodă de dezvoltare a creativităţii similară brainstormingului. În centrul stelei se va trece problema ce urmează a fi dezbătută. Se trece pe o foaie de hârtie sarcina propusă şi se înşiră în jurul ei cât mai multe întrebări care au legătură cu ea. Aceste întrebări pot genera altele la rândul lor, care cer o mai mare concentrare. Se lucrează în grupuri. Membrii grupurilor alcătuiesc o listă cu cât mai multe întrebări şi cât mai diverse. Se apreciază munca în echipă şi elaborarea celor mai interesante idei. Metoda Cubului este o strategie care facilitează analiza unui subiect din puncte de vedere diferite şi poate fi folosită în orice moment al lecţiei. Această metodă oferă elevilor posibilitatea de a-şi dezvolta competenţele necesare unor abordări complexe. Modalităţi de lucru: se realizează un cub ale cărui feţe se pot acoperi cu hârtie de culori diferite, fiecare faţă a cubului are una dintre următoarele sarcini: Descrie (un obiect), Compară (cu ceva similar), Analizează (din ce este făcut, ce conţine), Asociază (cu ce seamănă, obiecte/ concepte/ idei asemănătoare), Aplică (la ce se poate folosi), Argumentează (pro sau contra folosind argumente logice). În rezolvarea acestor sarcini trebuie pornit de la simplu la complex, de la general 98 la abstract. Elevii trebuie să descrie în 2- 4 minute subiectul lecţiei după modelul de mai sus. Forma finală se poate scrie pe tablă. Avantajele pe care această metodă le dezvoltă sunt: munca în echipă, implicarea tuturor elevilor. Metoda Ciorchinelui este o metodă prin care se stimulează evidenţierea conexiunilor între idei; o modalitate de a analiza asociaţii noi de idei sau de a relua noi sensuri ale ideilor. Paşi: se scrie un cuvânt/ o propoziţie nucleu în mijlocul tablei; în jur se scriu cuvinte care au legătură cu tema propusă; se leagă ideile/ cuvintele propuse cu nucleul prin trasarea unor linii care vor evidenţia conexiunile dintre idei; se scriu toate ideile care vin în minte în legătură cu tema propusă, până la expirarea timpului alocat. Tehnica Acvariului (Fishbowl) presupune extinderea rolului observatorului în grupurile de interacţiune didactică. Modalităţi de realizare: scaunele din încăpere se aşază sub forma a două cercuri concentrice înainte ca elevii să intre în clasă. Ei îşi pot alege locul unde să se aşeze. Cei din cercul interior primesc 8-10 minute pentru a discuta o temă propusă. În discuţie se clarifică nelămuririle legate de temă şi se consolidează. Orice idee trebuie sprijinită pe argumente. Ceilalţi pot fi de acord sau nu cu cel care vorbeşte, susţinându-şi poziţia prin argumente. Cei din cercul exterior, ascultă/ observă ce se discută în cercul interior. Observaţiile se fac în scris pe baza unei fişe (se observă relaţia dintre cei care discută, conflictele apărute, emoţiile, strategiile de discuţie). Elevii pot schimba rolurile în cerc, dar este indicat ca tema de discuţie să se schimbe. Rolul profesorului poate fi unul foarte variat: observator, participant, consultant, suporter, arbitru, ghid, facilitator etc. Avantajele acestei metode pot fi: asigură un mediu controlat de discuţie, permite schimbarea “programată” a perspectivei asupra rolului unui membru al grupului. 3.3. Noi tendinţe în metodologia didactică Calitatea unei tehnologii este dată de flexibilitatea şi deschiderea ei faţă de situaţiile şi exigenţele noi şi complexe ale învăţământului contemporan. O metodă nu este bună sau rea în sine, ci depinde foarte mult de competenţele cadrului didactic de a o aplica în funcţie de nivelul de înţelegere al elevilor şi de a o adapta la o anumită realitate care o poate face mai mult sau mai puţin eficientă. Pe lângă adecvarea externă ca indicator al pertinenţei metodei, se adaugă congruenţa secvenţelor care o compun, dar şi alternanţa între metode sau între un procedeu şi o metodă. Tendinţele în metodologia didactică sunt (vezi C. Cucoş, 2006): ¾ “ punerea în practică a noilor metode şi procedee de instruire care să soluţioneze adecvat 99 situaţiile de învăţare (folosirea metodelor de tip brainstorming); ¾ folosirea pe scară mai largă a unor metode activ-participative, prin activizarea structurilor cognitive şi operatorii ale elevilor şi prin apelarea la metode pasive numai când este nevoie; fructificarea dimensiunii şi aspectelor “calitative” ale metodei; ¾ extinderea folosirii unor metode care solicită componentele raţionale ale activităţii didactice, respectiv aspectul comunicaţional pe axa profesor- elevi sau pe direcţia elevi- elevi; întărirea dreptului elevului de a învăţa prin participare; ¾ accentuarea tendinţei formativ- educative a metodei didactice; extinderea metodelor de căutare şi de identificare a cunoştinţelor, şi nu de transmitere a lor pe cont propriu; cultivarea metodelor de autoeducaţie permanentă; promovarea unor metode care îi ajută efectiv pe elevi în sensul dorit; adecvarea metodelor la realitatea existentă (p. 288- 289). ”În istoria învăţământului nu se cunoaşte nicio metodă care să fi rămas aceeaşi. De-a lungul timpului, fiecare metodă a suferit mai mult sau mai puţin transformări, atât sub aspectul formei cât şi sub cel al conţinutului, adaptându-se noilor orientări ale sistemelor de instruire. Prin caracterul ei dinamic, metodologia didactică a fost permanent deschisă cercetărilor, experimentelor, inovaţiei şi creaţiei. În toate timpurile, învăţământul a fost preocupat de elaborarea unor modalităţi mai bune de transmitere şi asimilare a valorilor culturii, a experienţelor umane celor mai înaintate. Transformările progresive prin care a trecut învăţământul au impus o evoluţie ascendentă. Au existat unele metode care nu au făcut faţă schimbării şi au fost abandonate, şi altele mai elaborate, care au fost supuse înnoirii, concomitent s- au constituit şi tehnici noi de instruire. Pretutindeni se consideră că “… destinul unei reforme (şcolare) şi rezultatele ei efective nu sunt în funcţie doar de felurile care o animă şi nici doar de caracterul adecvat al noilor structuri administrative şi şcolare puse în serviciul acestor feluri. Încă o dată şi într-o măsură preponderentă- sublinia Jean Piaget (1972)- succesele depind de metodele pedagogice şi chiar şi cea mai bună planificare este neviabilă dacă ea nu comportă o înnoire metodologică concomitentă cu cea tehnologică (apud Ioan Cerghit, 2006). Schimbările educaţionale progresive, dar izolate, apărute în sistemul de educaţie şcolară nu fac altceva decât să cauzeze o dezechilibrare generală (p. 54). Prin urmare, întregul proces instructiv-educativ şcolar rămâne deschis aplicării unor metode mai eficiente de instruire. Faptul că înnoirea metodologiei este un proces continuu, nu înseamnă că ea cunoaşte doar o singură şi unică orientare şi anume orientarea unidirecţională. Dimpotrivă, ea are la bază o 100 dezvoltare plurifuncţională cu suficiente deschideri spre aspectele cantitative şi calitative ale activităţii didactice. În această privinţă Ioan Cerghit (2006) susţine că există două orientări fundamentale şi anume: - una cantitativă care se referă la tendinţa de multiplicare şi diversificare a metodelor, - a doua calitativă care se referă la înnoirea şi modernizarea metodelor, dar şi la gradul de deschidere al acestora (p. 58). Orientarea de ordin cantitativ înclină mai degrabă spre uniformizarea învăţării şi predării, spre extinderea în mod mecanic a aplicării unora şi aceloraşi metode. Trebuie subliniat faptul că există o mare diversitate de moduri în care copiii şi tinerii învaţă în şcoală dar şi în afara şcolii. Din acest punct de vedere nicio situaţie de învăţare nu seamănă cu alta deoarece învăţarea este un act personal, care aparţine fiecărui individ în parte. Orice copil, adolescent sau tânăr este unic în felul său, prin urmare fiecare activitate/ acţiune de învăţare este unică şi diferă de la elev la elev. Nicio metodă nu este singurul şi unicul mod eficient în care s-ar putea proceda într-o situaţie de învăţare. Niciunei metode nu i se poate acorda valoare absolută, ea nu poate fi la fel de eficace pentru toţi elevii. Dacă o metodă este considerată bună pentru unii elevii nu este în mod necesar bună şi pentru alţii. Fiecare metodă reprezintă doar o posibilitate între alte posibilităţi de predare/ învăţare; fiecare metodă reprezintă o nouă încercare pentru a găsi o cale eficientă de învăţare. Aplicarea diversificată a metodelor uşurează trecerea cu rapiditate de la o activitate la alta, de la un nivel cognitiv la altul. Varietatea oferă individului şanse multiple, punându-l în situaţia de a-şi atinge performanţa maximă la care poate ajunge. Diversitatea previne şi înlătură monotonia şi plictiseala, oboseala şi riscurile unei scăderi a randamentului în activitatea de pregătire teoretică şi practică, face învăţarea individuală mai atractivă, impune o mai mare răspundere atât din partea profesorului cât şi din partea elevilor. Varietatea metodelor ajută şi la diversificarea relaţiilor profesor - elevi, elevi - elevi, elevi - echipă, elevi - colectiv şi multiplică rolurile pe care ei şi le pot asuma în procesul de învăţământ. Diversitatea metodelor şi procedeelor practicate nu ajută doar elevul, ci îmbogăţeşte în mod considerabil şi exprienţa didactică a profesorului; îi oferă o gamă mai largă de alternative şi posibile alegeri; posibilitatea de a lua decizia cea mai adecvată; adoptarea soluţiei optime pentru o situaţie sau alta de învăţare. Evoluţiile cu rezonanţe calitative se referă la concepţii metodologice de ansamblu sau la moduri generale de abordare a procedurilor didactice (acest punct de vedere este tratat în cadrul metodelor activ-participative). 101 3.4. Modele ale predării şi implicaţiile lor în procesul didactic. Aplicaţii 1. Educatorul, doar transmiţător de cunoştinţe, poate fi cu uşurinţă înlocuit de mass-media sau alte surse bibliografice. Unicitatea şi eficienţa sa constă în capacitatea sa de (re)construire a relaţiei educaţionale, fapt ce implică permanent remodelarea propriei personalităţi pentru a corespunde ca partener autentic al elevului. Proiectaţi o secvenţă didactică având la bază perspective de analiză diferite şi reflectaţi asupra ponderii lor în învăţământul actual: • predarea în sens tradiţional; • predarea ca succes; • predarea ca activitate intenţională; • predarea ca activitate normativă; • predarea ca management al învăţării; • predarea ca act de comunicare pedagogică. 2. În contextul şcolii moderne, profesorul este nevoit să-şi pună întrebări pentru a construi strategii flexibile de adaptare la schimbările spectaculoase petrecute, într-un ritm alert, atât pe plan intern, cât şi pe plan extern. Formulaţi zece întrebări cheie pe care profesorul le poate formula înainte de a proiecta şi susţine o lecţie eficientă. 3. Realizaţi harta cognitivă a conceptului de predare respectând următoarele etape în crearea acesteia: oSe transcrie fiecare concept/ idee şi fiecare exemplu pe o foaie. oSe aranjează mai întâi conceptele generale, iar celelalte mai jos - încă nu se trec exemplele. oSe pot adăuga şi alte concepte pentru a uşura înţelegerea şi pentru a le explica mai bine pe cele existente. oSe trasează linii de la conceptele de sus către cele de jos cu care relaţionează. oSe scrie câte un cuvânt pentru a explica relaţia dintre conceptele conexate oSe trec exemplele sub conceptul de care aparţin. oSe copiază rezultatul obţinut, realizând harta conceptuală pe o foaie de hârtie. 102 4. Argumentaţi rolul stilului comunicativ al profesorului în obţinerea performativităţii intervenţiei sale asupra elevilor. 5. Identificaţi categoria din care fac parte următoarele metode: - instruire asistată de calculator; - metode de modelare; - observaţia sistematică; - experimentul; - metode demonstrative; - metoda exerciţiului; - metoda studiului de caz; - proiectul sau tema de cercetare-acţiune; - învăţarea prin cercetarea documentelor; - metoda jocurilor; - metoda învăţarii cu fişele. 6. În categoria metodelor activ-participative sunt incluse toate acele metode care duc la formele active ale învăţării, adică învăţarea explorativă, învăţare prin rezolvare de probleme, learning by doing (învăţare prin acţiune), învăţarea creativă; sunt metode care antrenează elevii în efectuarea unor activităţi de studiu independent, de muncă cu cartea, învăţare prin cercetare, realizare de lucruri practice, exerciţii de creaţie etc. Precizaţi câteva procese şi operaţii mintale dezvoltate la elevi prin intermediul aplicării metodelor activ-participative. 7. Metoda exerciţiului presupune o suită de acţiuni ce se reiau relativ identic şi care determină apariţia unor componente acţionale ale elevilor. Această metodă ajută la consolidarea deprinderilor, adâncirea înţelegerii noţiunilor/teoriilor învăţate, dezvoltarea operaţiilor mintale, prevenirea uitării şi evitarea tendinţelor de confuzie, dezvoltarea unor trăsături morale, de voinţă şi de caracter. Formulaţi cerinţe şi condiţii în utilizarea exerciţiului. 8. În realizarea studiului de caz se parcurg mai multe etape dintre care amintim: descoperirea cazului, identificarea cauzelor care au determinat declanşarea situaţiei, precizarea 103 obiectivelor, analiza cazului, oferirea de soluţii, discutarea consecinţelor soluţiilor găsite, stabilirea concluziilor generale şi aplicarea alternativelor găsite în viaţa reală. Stabiliţi avantajele utilizării metodei studiului de caz şi factorii care influenţează aplicarea ei eficientă. 9. Pentru a evidenţia avantajele metodei SINELG (tehnică de lectură interogativă/analitică a unui text, care permite celui care învaţă să citească şi să înţeleagă în mod activ şi pragmatic un anumit conţinut), vă rugăm să respectaţi următoarele instrucţiuni: a. Citiţi cu atenţie şi puneţi pe marginea textului de mai jos următoarele semne: • ,,V” dacă informaţia citită confirmă ceea ce ştiaţi despre învăţarea constructivistă; • ,,–” dacă o informaţie citită contrazice sau diferă de ceea ce ştiaţi în legătură cu această temă; • ,,+” dacă o informaţie citită este nouă pentru dumneavoastră; • ,,?” dacă o informaţie citită este confuză sau necesită o documentare suplimentară pentru dumneavoastră. Notele definitorii ale învăţării din perspectiva constructivistă sunt: - constructivismul consideră învăţarea ca pe o construcţie proprie; - elevii învaţă prin implicare şi participare directă, interactivă, nu doar de la profesor; - elevii influenţează ei înşişi comportamentul şi dispoziţia profesorului; - lecţia este o punere în scenă, în care fiecare joacă câte un rol, în care elevii învaţă mult unii de la alţii; - se observă de multe ori, ceea ce se numeşte ,,efectul de fluture”: o exclamaţie, o propoziţie care întrerupe discuţia, modifică radical cursul acesteia, atmosfera şi modul de desfăşurare în continuare a activităţii (H. Siebert, 2001, p. 47); - profesorul are el însuşi rol de cursant şi de observator; - ştiinţa profesorului este o ofertă, este una din resursele în obţinerea de cunoştinţe; - profesorul pune elevul în centrul unor experienţe de învăţare care favorizează gândirea, acţiunea independentă, participare activă la procesul de construire a cunoaşterii; - profesorul îşi poate stimula elevii să se îndoiască de lucrurile “indiscutabile”; - profesorul încurajează dezvoltarea gândirii transversale; - sunt create situaţii stimulatoare care să genereze curiozitate şi motivaţie intrinsecă; - calitatea “punerii în scenă” a conţinutului didactic de către profesor depinde de mai mulţi factori: momentul în care se desfăşoară cursul, condiţiile ambientale, amenajarea spaţiului etc; - cursanţilor li se lasă timp pentru pauze de gândire, şi de relaxare; 104 - tema şi materia de predare nu sunt identice cu un anumit conţinut al învăţării; conţinuturile sunt constructele elevilor: ei atribuie unei teme o semnificaţie; leagă această temă cu alte conţinuturi ale memoriei; - metodele şi principiile predării constructiviste sprijină învăţarea autonomă, activă, situaţională. b. După ce aţi încheiat lectura, completaţi tabelul următor: V (ceea ce ştiu deja) – (ceea ce este diferit sau contrazice de ceea ce ştiu) + (informaţia este nouă) ? (idei care necesită întrebări sau clarificări) c. Discutaţi despre cunoştinţe noi/cunoştinţe anterioare, confirmări/ infirmări, modalităţi de lucru aplicate la clasă / modalităţi de lucru omise la clasă pe baza textului citit. 105 4. CONSTRUCTIVISMUL - O NOUĂ PARADIGMĂ ÎN PREDARE-ÎNVĂŢARE COMPETENŢE SPECIFICE DISCIPLINEI 1. Competenţe privind cunoaşterea şi înţelegerea • Identificarea problematicilor fundamentale care vizează domeniul constructivismului, ca paradigmă în predare- învăţare 2. Competenţe în domeniul • Analiza aspectelor problematice în problemele explicării şi interpretării metodelor constructiviste de predare-învăţare 3. Competenţe instrumental - • Investigarea metodelor constructiviste de predare şi aplicative învăţare • Investigarea tipurilor de avantaje/dezavantaje care apar în utilizarea metodelor de tip constructivist în activităţile de predare-învăţare 4. Competenţe atitudinale • Asumarea unei atitudini reflexive în derularea activităţilor didactice OBIECTIVELE DISCIPLINEI Obiectivele cursului  Să utilizeze corect teoriile şi conceptele cu care operează  Să furnizeze o viziune globală şi relevantă Obiectivele activităţilor aplicative (seminar, laborator, proiect) Să analizeze spectrul metodelor constructiviste de predare-învăţare Să exerseze modalităţi de aplicare a metodelor asupra ştiinţelor educaţieişi metodologiei constructiviste în activitatea didactică la clasă didactice în constructivism Conţinutul disciplinei (capitolele cursului, etapele proiectului, temele seminariilor şi laboratoarelor) Activitatea Titlul capitolului, denumirea etapei, tema seminarului Numărul de ore 106 CURS  Despre constructivism: principii şi concepte centrale, 1   SEMINAR    constructivismul în pedagogie Constructivismul în învăţare: motivaţii şi activităţi ale învăţării 1 Metode constructiviste de predare-învăţare: prezentare, analize, 4 avantaje, dezavantaje, aplicabilitate. Delimitări conceptuale: analiza premiselor constructiviste 4 Analize pe marginea constructivismului: dezbateri 2 Utilizarea metodelor constructiviste în activitatea de predare- 6 învăţare. Aplicaţii CRITERII DE EVALUARE Evaluările considerate pentru stabilirea notei finale: • Media notelor acordate la seminar Ponderea evaluării în nota finală, % - • Notele acordate pentru temele de casă, 40% referate, eseuri, traduceri, studii de caz • Nota acordată la examinarea finală 60% • Alte note -Modalitatea de examinare finală: portofoliu de evaluare Cerinţele minime de promovare - frecventarea orelor de seminar; - conceperea portofoliului; Cerinţele maxime de promovare - prezentarea etapelor de derulare a portofoliului; - prezentarea analizei rezultatelor din perspectiva obiectivelor propuse; - prezentarea unor concluzii pertinente; - rezultatele portofoliului. 4.1. Despre constructivism: principii şi concepte centrale, constructivismul în pedagogie Definirea conceptului Paradigma constructivismului este aprofundată în ştiinţele neuronale, este ancorată în ştiinţele sociale, este extinsă prin teoriile emoţionale (vezi H Siebert, 2001, p. 22-23). 107 Aşa cum afirmă autorul menţionat anterior,”gândirea constructivistă pare a fi la modă într- o epocă în care certitudinile şi adevărurile tradiţionale devin fragile şi discutabile. Teza centrală a constructivismului susţine că oamenii sunt sisteme operaţionale închise, autoreferenţiale, autopoietice. Realitatea exterioară ne este inaccesibilă din punct de vedere senzorial şi cognitiv. Suntem legaţi de mediul în care trăim doar structural, adică prelucrăm în sistemul nostru nervos impulsuri din mediu în funcţie de structura proprie, de structurile psihofizice, cognitive şi emoţionale formate în decursul existenţei noastre istorice. Realitatea astfel creată nu este o reprezentare sau reproducere a realităţii exterioare, ci o construcţie funcţională viabilă împărtăşită şi de ceilalţi care s-a dovedit utilă şi pe parcursul vieţii” (după H Siebert, 2001, p.16). În perspectiva constructivismului, învăţarea este văzută în următoarele concepte centrale: - percepţie a diferenţei; - perturbare; - observare de gradul doi; - reframing; - asociabilitate; - deviere. Constructivismul reprezintă una din alternativele metodologice de instruire a elevilor. Pedagogia constructivistă se constituie/reprezintă (ca) o altemativă mai ales la nivel metodologic, al practicii educaţionale. Punctul central prin care s-a ajuns la extinderea constructivismului în pedagogie îl reprezintă învăţarea, şi, ca urmare, această paradigmă transdisciplinară a generat consecinţe şi soluţii aplicative şi în domeniul instruirii. Modalităţile de aplicare a constructivismului în practica instruinii au generat extinderi în sistem: pentru întreaga activitate educaţională, pentru conceperea curriculumului şcolar şi extraşcolar şi pentru activitatea de evaluare didactică. (vezi E. Frăsineanu, p. 72, în E. Joiţa coord, 2007). Figura de mai jos pune în evidenţă influenţele sau consecinţele pe care modelul constructivist le are asupra domeniului educaţional şi componentelor pedagogiei: 108 Organizator grafic Constructivismul în Pedagogie (după E. Frăsineanu, Constructivismul în pedagogie. În: Profesorul şi alternativa constructivistă a instruirii, 2007, p. 73) Încercând să descriem perspectiva constructivistă în comparaţie cu cea tradiţională, de transmitere, subliniem următoarele elemente definitorii pentru acest model: - constructivismul consideră învăţarea ca pe o construcţie proprie; - elevii învaţă prin implicare şi participare directă, interactivă, nu doar de la profesor; - elevii influenţează ei înşişi comportamentul şi dispoziţia profesorului; - lecţia este o punere în scenă, în care fiecare joacă câte un rol, în care elevii învaţă mult unii de la alţii; - se observă de multe ori, ceea ce se numeşte “efectul de fluture”: o exclamaţie o propoziţie care întrerupe discuţia, modifică radical cursul acesteia, atmosfera şi modul de desfăşurare în continuare a activităţii (vezi H. Siebert, 2001, p. 47); 109 - profesorul nu este considerat expert şi organizator al proceselor de învăţare, ci este chiar parte a acestor procese, parte a sistemului de instruire; - profesorul are el însusşi rol de cursant şi de observator; - ştiinţa profesorului este o ofertă, este una din resursele în obţinerea de cunoştinţe; - profesorul pune elevul în centrul unor experienţe de învăţare care favorizează gândirea, acţiunea independentă, participare activă la procesul de construire a cunoaşterii; - profesorul îşi poate stimula elevii să se îndoiască de lucrurile “indiscutabile”; - profesorul încurajează dezvoltarea gândirii transversale; - învăţarea este considerată o deschidere de noi posibilităţi”. Nu există doar o soluţie corectă ci mai multe soluţii posibile şi temporare (vezi H. Siebert, 2001, p. 46-54); - scopul muncii de formare este stimularea curiozităţii; - sunt create situaţii stimulatoare care să genereze curiozitate şi motivaţie intrisnsecă; - calitatea “punerii în scenă” depinde de mai mulţi factori: momentul în care se desfăşoară cursul, condiţiile ambientale, amenajarea spaţiului etc; - cursanţilor li se lasă timp pentru pauze de gândire şi de relaxare; - tema şi materia de predare nu sunt identice cu un anumit conţinut al învăţării. Conţinuturile sunt constructele elevilor: ei atribuie unei teme o semnificaţie. Leagă această temă cu alte conţinuturi ale memoriei; - în timpul orelor, profesorii au datoria de a pune la dispoziţia elevilor, contexte; - metodele şi principiile predării constructiviste sprijină învăţarea autonomă, activă, situaţională. Redăm în figura de mai jos, o imagine sugestivă a ceea ce înseamnă paradigma tradiţională şi cea constructivistă, în concepte funadamentale: 110 Paradigma tradiţională versus paradigma constructivistă (după E. Frăsineanu, Constructivismul în pedagogie. În: Profesorul şi alternativa constructivistă a instruirii, 2007, p. 74) 4.2. Constructivismul în învăţare şi predare: motivaţii şi activităţi ale învăţării A construi învăţarea înseamnă a antrena, deopotrivă elementele cognitive interne, cât şi elementele contextuale. Elevul are un rol central în învăţare, el formulează întrebări, răspunsuri, argumentează el produce conflictele cognitive. 111 În sinteză Învăţarea constructivistă se poate descrie şi explica în următoarele idei principale (după M. Ştefan, 2007, în E. Joiţa (coord.) Profesorul şi alternativa constructivistă a învăţării, 2007): - „este un proces în evoluţie continuă, subiectiv, influenţat şi sociocultural, un proces de interiorizare, de autoreglare a conflictelor cognitive, prin experienţe proprii, reflecţii sau relatări verbale” (E. Joiţa, 2007); - „ideile noi se descoperă prin căutare şi prelucrarea altor idei în stil propriu, sau prin rezolvarea unui conflict cognitiv între acestea sau între experienţe cognitive”; - „cunoaşterea este construită prin interpretarea realităţii, prin construirea semnificaţiilor proprii, structurare individuală sau în grup, încercări greşite, experienţe autentice etc.”; - construirea cunoaşterii presupune interpretări personale ale experienţelor, care sunt în continuă transformare, modificare, restructurare, conectare la noile date prin acomodare în cele vechi; - “este un proces de interiorizare a modului de cunoaştere; înţelegerea este experienţială, este subiectivă, interactivă, colaborativă, bazată pe posibilitatea de reprezentare multiplă, pe activitate autentică”; - cunoaşterea este legată de experienţa anterioară, de structurile şi semnificaţiile deja asimilate; de procedurile şi criteriile de interpretare, de contextul multiplu în care are loc, de nivelul cooperării cu alţii, de situaţiile efective în care e pus elevul, de condiţiile date” (vezi M. Ştefan, p. 95-96, În: E. Joiţa (coord.), Profesorul şi alternativa constructivistă a învăţării, 2007). - „elevul este agent activ în învăţare, prin experienţele sale, prin faptul că prelucrează şi receptează informaţiile, şi nu doar le receptează”; - „elevul produce experienţele cognitive, se confruntă cu conflictele cognitive, cu greşelile, el reinterpretează, reformulează, îşi construieşte propria învăţare”; - comportamentul de învăţare este unul caracterizat prin curiozitate, autonomie, iniţiativă, cooperare, flexibilitate; - „elevul îşi construieşte o anume imagine asupra realităţii problemei, situaţiei.” - contactul direct (interacţiunea directă) a elevului cu realitatea reprezintă condiţia necesară care determină reuşita învăţării; este vorba despre interacţiunea directă a elevului cu situaţia, cu contextul, pentru punerea elevului în situaţia de a înţelege singur, de a prelucra singur, într-un mod propriu, cunoaşterea; - „învăţarea constructivistă implică şi aportul educaţiei nonformale. Această formă de educaţie extinde baza experimentală, extinde sursele de informare, exersează automotivarea, 112 permite utilizarea tehnologiilor informaţionale oferă timp pentru reflecţie”; - afectivitatea are un rol deosebit în construcţia cognitivă: furnizează energie, determină continuu focarele atenţiei etc. - învăţarea constructivistă antrenează limbajul variat pentru comunicare, explicare, argumentare, dezbatere, negociere”(vezi Mihaela Ştefan, p. 98-99, În E. Joiţa (coord.), Profesorul şi alternativa constructivistă a învăţării, 2007). Care sunt notele definitorii ale predării constructiviste? Cum se defineşte rolul profesorului? Ce rol are el în activitatea educativă? Descriem mai jos predarea constructivistă, în notele ei definitorii (după M. Ştefan, 2007): - “aduce în prim plan elevul, cu particularităţile lui de învăţare şi cunoaştere; - nu elimină transmiterea, ci o transformă; - stimulează procesarea personalizată a informaţiilor; - încurajează stimularea îndrumarea, antrenarea, comunicarea, colaborarea, aplicarea, generalizarea, utilizarea propriilor strategii, metode, procedee, care favorizează înţelegerea; - presupune angajarea activă a elevilor prin cunoaştere directă nu prin transmitere/receptare pasivă; - este o predare facilitatoare prin modul în care sunt organizate condiţiile învăţării, prin conştientizarea rolului posibilelor erori, prin oferirea de puncte de sprijin pentru prelucrări şi interpretări etc; - presupune întreruperea transmiterii, manipulării cognitive şi antrenarea elevilor în a analiza, a dezvolta, a corela, a interpreta, a verifica etc. - profesorul: reactualizează, corectează, utilizează materiale suport, îndrumă, are criterii de evaluare; profesorul creează contexte facilitatoare; - profesorul organizează, stimulează, coordonează, oferă puncte de sprijin; - „profesorul cunoaşte elevul, îl ajută să-şi evalueze aşteptările, să-şi rezolve discrepanţele între nivelul învăţării anterioare şi stadiul prezent al cunoaşterii, să conştientizeze conflictul cognitiv apărut” - în ceea ce priveşte condiţiile de realizare în clasă profesorul urmează şi aplică regula completării, amplificării, dezvoltării construcţiilor anterioare; - profesorul creează situaţii care să sugereze abstracţii asupra cărora elevul trebuie să opereze mental, să le manipuleze, ca şi cum ar fi concrete”; - în procesul educativ, “drumul construirii nu este linear, nu are doar sens progresiv: profesorul are în vedere abaterile care apar. Profesorul ia în considerare nevoia de deconstruire sau 113 reconstruire a experienţelor, a schemelor anterioare, de găsire a punctelor slabe în neînţelegere, de punere într-o lumină nouă, într-un context nou, a celor ştiute anterior” (p.98); - profesorul utilizează în clasă tehnici practice variate: este vorba despre tehnici active, care inivită elevul la reflecţie, la interpretări critice, la înţelegere; - profesorul recapitulează înainte de a trece la o nouă construcţie; mai mult, propune elevilor exerciţii pregătitoare de noi corelaţii, interpretări critice, formulări de ipoteze, pentru a realiza o stare generală de motivare a elevilor pentru angajare cognitivă prin conflict cognitiv; - profesorul ţine cont de climatul de lucru, de componenţa grupurilor şi susţine învăţarea colaborativă. (după Mihaela Ştefan, pp. 95-99, În E. Joiţa (coord.), Profesorul şi alternativa constructivistă a învăţării, 2007). Vorbind despre caracteristicile învăţării constructiviste, în literatura de specialitate găsim marcate următoarele aspecte: Construită: Elevii nu sunt recipiente goale în care informaţia este turnată. Ei abordează situaţiile de învăţare prin intermediul unor cunoştinţe şi idei deja formulate. Aceste cunoştinţe anterioare reprezintă materialul brut pentru noile cunoştinţe construite. (vezi http://www.dppd.utcluj.ro/tutorial/expl/expl_sub3.html) Activă: Elevul este persoana care îşi creează înţelegerea proprie. Profesorul antrenează, moderează, sugerează, dar permite elevilor să şi experimenteze, să pună întrebări, să încerce lucruri care nu funcţionează. Activităţile de învăţare solicită participarea deplină a studenţilor. O parte importantă a procesului de învăţare este reflecţia, conversaţia şi activităţile elevilor. Elevii sunt ajutaţi să-şi stabilească propriile scopuri şi mijloace de evaluare. Exemplu: Un profesor limba româna rezervă o perioadă de timp în fiecare săptămâna pentru un laborator de exerciţii de scriere. Accentul cade pe conţinut şi pe extragerea de idei şi nu pe memorarea regulilor gramaticale, deşi una dintre preocupările principale ale profesorului este abilitatea elevilor de a se exprima în scris. Profesorul furnizează oportunităţi pentru elevi de a analiza conţinuturi nefinisate (înainte de tipărire) ale unor opere scrise de diverşi autori. El încurajează elevii să selecteze şi să creeze proiecte având ca finalitate realizarea unui portofoliu. Elevii primesc rolul de editori a acestor opere brute, fiind învăţaţi să preţuiască unicitatea şi 114 originalitatea. Într-o clasă de istorie, elevilor li se cere să citească şi să discute diverse perspective asupra "istoriei". Este istoria predată în manuale cu acurateţe? Există versiuni diferite asupra aceleiaşi istorii? Ce versiune este mai curată? De unde ştim asta? Pornind de la aceste întrebări, studenţii pot să emită propriile judecăţi asupra evenimentelor istorice. (vezi http://www.dppd.utcluj.ro/tutorial/expl/expl_sub3.html) Reflexivă: Studenţii îşi controlează procesul de învăţare, reflectând asupra propriilor experienţe. Acest proces îi transformă în experţi în învăţare. Profesorul îi ajută prin crearea de situaţii în care elevii se simt în siguranţă punându-şi întrebări şi reflectând asupra procesului. Profesorul creează activităţi care determină elevul să reflecteze asupra cunoaşterii şi învăţării. Este foarte important să se discute despre ce a fost învăţat şi mai ales cum a fost învăţat. (vezi http://www.dppd.utcluj.ro/tutorial/expl/expl_sub3.html). Realizată prin cooperare: O clasă constructivistă se bazează pe colaborarea între elevi. Sunt mai multe moduri în care colaborarea contribuie la învăţare. Motivul principal pentru care este o idee intens vehiculată de constructivism este faptul că elevii învaţă nu doar prin reflectarea asupra propriei experienţe cât şi din interacţiunile cu colegii. Atunci când elevii reflectează împreună asupra procesului de învăţare, pot extrage unul de la altul strategii şi metode. (vezi http://www.dppd.utcluj.ro/tutorial/expl/expl_sub3.html). Bazată pe investigaţii: Cea mai importantă activitate într-o clasă constructivistă este rezolvarea problemelor. Elevii utilizează metode de investigaţie pentru a pune întrebări, pentru a studia o temă şi utilizează o mare varietate de resurse pentru a găsi soluţii şi răspunsuri. Pe măsura ce elevii explorează tema, trag concluzii şi pe măsura ce explorarea continuă, îşi revizuiesc propriile concluzii. Explorarea întrebărilor conduce la formularea unor întrebări noi. În evoluţie: Studenţii au idei care se pot dovedi mai târziu invalide, incorecte sau insuficiente pentru a explica noile experienţe. Aceste idei sunt paşi temporari pentru integrarea cunoştintelor. De exemplu, un copil poate crede că toate frunzele copacilor cad toamna, până în momentul în care vizitează o pădure de copaci care îşi păstrează frunzele permanent. Profesorii constructivişti ţin cont de părerile elevilor şi construiesc noile cunoştinte în funcţie de acestea. 115 Ce se întâmplă atunci când studentul primeşte o nouă informaţie? Modelul constructivist spune că studenţii compară această informaţie cu sensurile şi cunoştinţele pe care le deţin deja, putând apare trei fenomene: (vezi http://www.dppd.utcluj.ro/tutorial/expl/expl_sub3.html). a) Informaţia nouă este asemănătoare cu informaţiile existente (este consonantă cu informaţia existentă), astfel că elevii o adaugă la înţelegerea lor. Poate este nevoie de puţină muncă, dar este o problemă doar de identificare a potrivirii exacte, asemenea unei piese de puzzle. b) Informaţia nu se potriveşte cu informaţia preexistentă (este disonantă). Elevul trebuie să-şi modifice înţelegerea anterioară pentru a găsi o potrivire a informaţiei. c) Informaţia nu se potriveşte cu informaţia precedentă şi este ignorată. Informaţia respinsă nu va fi absorbită de elev. Sau poate va rămâne undeva la periferia memoriei, asteptând ziua în care înţelegerea elevului s-a dezvoltat şi permite o potrivire. Principii pentru aplicarea constructivismului în sala de clasă Principii esenţiale în aplicarea constructivismului în clasa de elevi: Principiul 1. Propuneţi probleme care sunt sau vor fi relevante pentru elevi. Principiul 2. Structuraţi învăţarea în jurul conceptelor esenţiale. Principiul 3. Fiţi conştienţi de faptul că punctele de vedere ale elevilor sunt ferestre către gândirea acestora. Principiul 4. Adaptaţi curriculumul pentru a se potrivi presupoziţiilor şi dezvoltării elevilor. Principiul 5. Evaluaţi învăţarea elevilor în contextul predării http://www.dppd.utcluj.ro/tutorial/expl/expl_sub3.html 4.3. Metode constructiviste de predare-învăţare: prezentare, analize, avantaje, dezavantaje, aplicabilitate Sistemul metodelor didactice clasice se completează, în activitatea didactică cu metode, stratagii şi procedee de învăţare noi, derivate din logica ştiinţei. Ele pot fi aplicate în activitatea didactică, dacă şi activitatea de proiectare a fost realizată conform cu modelele de instruire constructivistă. 116 Tabelul nr. 6. Metode inductive şi deductive, specifice învăţării constructiviste METODE INDUCTIVE Metode pentru tratare iniţială Experienţa directă Observaţia Studiul independent Exerciţiile de procesare primară Metode pentru formarea imaginilor mentale Experienţa directă Modelarea Exerciţiile de procesare şi reprezentare PROCEDEE, TEHNICI, INSTRUMENTE INDUCTIVE - prin sesizare, identificare, detectare, distingere; - prin observare directă, în condiţii variate, globală sau criterială, după un plan, sau secvenţial; - prin orientare, recunoaştere, explorare, căutare independentă, individuală; - prin analiză, descompunere, segmentare, extragere; - prin comparare, completare, discriminare, evidenţiere, eliminare; - prin ordonare, grupare, relaţionare, combinare; - prin relatare, apreciere, descriere, măsurare, interpretare primară, prezentare; - prin redare verbală, în scris, prin desene, grafice, schiţe, contururi, imagini, obiecte comparabile, culori; - prin consemnare, înregistrare a celor sesizate percepute în mod clasic (mape, fişe, caiete) sau prin apel la multimedia. - prin înregistrare, reactualizare, orientare, integrare, relaţionare; - prin selectare, asociere, corelare, comparare; - prin prelucrare, combinare, recombinare, transformare, generare, scanare, - prin sistematizare, codificare, restructurare, organizare, schematizare, integrare, modelare, proiectare mentală, generalizare, esenţializare. - prin redare a construcţiile în scheme, grafice, hărţi cognitive, simboluri, schiţe, liste de cuvinte-cheie, tabele, titluri, desene, exemple, analogii, metafore, texte, soluţii, reţele, configuraţii, puncte de sprijin 117 Metode pentru înţelegere, integrarea informaţiilor la nivel abstract Problematizarea, conflictul cognitiv Experienţe mentale Exerciţii de procesare mentală Explicaţia ştiinţifică Experimentul mental Modelarea - prin analize critice/criteriale, cauzale, comparative, factoriale, contextuale/ de sarcină; - prin comparare, diferenţiere, relaţionare, atribuire, identificare, relaţionare; - prin corelare, sinteză, combinare, prelucrare. - prin generalizare, esenţializare, sesizare a sensurilor, formulare de ipoteze, schematizare, integrare în context, exemplificare -prin formulare de întrebări, esenţializare, redefinire, reorganizare, restructurare, reîncadrare, reformulare, reinterpretare, integrare în noi structuri, schimbare a perspectivei, introducerea şi rezolvarea perturbaţiilor, identificarea de noi probleme sau experienţe, recombinare; - prin exprimare proprie, argumentare, exemplificare, interpretare proprie, transformare, clarificare, ilustrare, extrapolare, prevedere de consecinţe, explicare variată; - prin redare verbală a construcţiilor sau in scris sau prin scheme, modele, reţele cognitive, exemple, texte redactate, desene, experienţe, simboluri 118 Metode pentru generalizări, conceptualizări în mod propriu Experienţe mentale Conceptualizare în trepte Modelarea Metode de organizare a experienţei cognitive, a informaţiilor în memeorie Esenţializarea Sistematizarea logică Eliminarea detaliilor, punctelor slabe Sugerarea de noi abordări, explorări. - prin identificare de relaţii, comparare, evidenţiere de note comune, esenţializare, sintetizare, atribuire la o clasă, grupare de elemente similare, asociere de imagini mentale, ordonare şi reordonare, structurare şi restructurare, combinare variată; -prin argumentare, interpretare critică proprie, completare de concepte anterioare, codificare, recunoaştere şi rezolvare, redefinire în contexte noi; - prin definire logică, numire, redare proprie, tipizare, concluzionare, explicare de carcateristici comune şi în contrast, arbore de derivare noţională, matrice a conceptelor, grafuri conceptuale profile robot, scale criteriale, liste de cuvinte cheie sau idei esenţiale, planuri tematice, exemple tipice, modele, concluzii formulare, reguli conturate, redări variate ale notelor comune (colorare, încercuire, relaţionare, simbolizare) - prin codificare sau raportare a noilor date la coduri specifice, exerciţiii de interiorizare şi fixare, stocare, păstrare reactualizare, reamintire, recunoaştere, - prin reechilibrare, combinare a sistemelor mnezice: memorie senzorio-perceptivă, memorie de scurtă durată, memorie semnatică, memorie procedurală, memorie de lungă durată; - prin organizare şi procesare mentală a celor stocate: atribuiri de note esenţiale, formulare de propoziţii variate, constituire de reţele cognitive şi semnatice între acestea; - prin regrupare, resistematizare, reinterpretare, modelare şi remodelare, reorganizare, restructurare, reconstruire, recodificare; - cuvinte – cheie, tabele criteriale de structurare (comparare, descriere, enumerare, explicare), experienţe de învăţare, grupări cognitive, hărţi conceptuale, puncte de sprijin, elemente ale contextului fixate, exemple afectiv-cognitive, spaţii dereferinţă, spaţii de referinţă precizate. 119 METODE DEDUCTIVE Rezolvarea constructivistă a problemelor Nu se confundă cu rezolvarea prin algoritmi, modele cunoscute, date Priveşte problemele slab/rău stucturate, situaţiile problemă care generează conflict cognitiv Căutare a soluţiei prin construire progresivă, cu depăşirea obstacolelor cognitive - prin analiză critică a contextului problemei., schemelor mentale, reactualizare a experienţei rezolutive şi a strategiilor posibile, prevedere şi analiză a dificultăţilor şi erorilor, analiză de sarcină şi a condiţiilor; - prin formulare de ipoteze de soluţionare, aplicare a schemelor mentale adecvate, reorganizare a datelor, recorelare, prelucrare nouă, reformulare, reanalizare, reasamblare a modelelor anterioare, prospectare, comparare integrare şi reprezentare mentală a datelor; - prin afirmare a unei soluţii sau plan construite propriu, verbalizare a căutărilor şi a sintezei lor, explicare şi apreciere a argumentelor în construcţie, întocmirea hărţii cognitive a înţelegerii, analogie cu alte rezolvări de succes, realizare de alte transferuri metodologice, contrastare cu alte experienţe, motivare a deciziei de alegere, modelare a construirii rezolvării - prin utilizare de instrumente cognitive, ca operatori: tabele criteriale de analiză, liste sau pachete de algoritmi implicaţi, liste de întrebări şi ipoteze, scheme cognitive, reţele cognitive cu variante de rute de rezolvare, plan final de soluţionare şi cu variante globale sau parţiale, portofolii tematice. 120 Utilizarea constructivistă a reflecţiei personale Sprijină învăţarea conceptuală, formarea constructelor Implică pluralitatea corelaţiilor, variantelor, modelelor, criteriilor, interpretărilor, atribuirilor Arată rolul orientării globale, iniţiale în problemă, apoi explorarea ei mentală Cere corelare variată a experienţei anterioare formale, nonformale - prin formulare de întrebări, ipoteze, opinii, explicaţii, anticipări, deducţii, analogii proprii mentale, - prin evaluări proprii, reinterpretări, parafrazări, reorganizări, conexiuni, combinări, evidenţe ale obstacolelor, analiză a conflictului cognitiv constant, comparare şi diferenţiere a altor opinii găsite, argumentare construită, comunicare cu sine, utilizare a diferite limbaje în exprimarea reprezentărilor şi rezultatelor; - prin confruntare, egociere, dezbatere a propriilor reflecţii în grup sau analize critice, prin studiu independent, verbalizare a reflecţiilor proprii, efectuare de exerciţii de redare, exprimare coerentă, logică sau creatoare a celor prelucrate propriu - prin organizare a condiţiilor necesare reflecţiei: structurarea informaţiilor, puncte de sprijin stimulative, timp necesar, evaluare întârziată şi formativă, preponderenţă a metodelor active de instruire, motivaţie a căutării şi afirmării, stil constructivist format - prin utilizare ca instrumente: caiete/jurnale personale, liste de întrebări şi ipoteze formulate în timpul studiului sau al experienţelor, observaţii şi interpretări multiple, analize critice redactate, scheme sau reţele cognitive restructurate, fişe de muncă independentă comentate, proiecte sau scenarii elavorate, matrice de analiza criteriale 121 Metode pentru luare de decizii Hotărâri pentru soluţionarea finală a problemelor Pentru raţionarea asupra modului de construire, alegere a soluţiei optime Pentru prevenirea insuccesului, perturbării, erorilor în rezolvare - prin analize multiple: de sarcină, a contextului, critică, comparativă, cauzală, factorială, a elementelor, a operaţiilor, a relaţiilor, a riscurilor; - prin formulare de soluţii, comparare în perechi alternative, analiză criterială şi alegere a celei optime; - prin analiză a abaterilor, a problemelor potenţiale cu influenţe negative, construirea arborelui decizional; - prin simulare de jocuri, secenarii rezolutive cu raportare la consiţii şi perspective; - prin prevedere a proiectelor acţionale cu condiţii de aplicare, reconsiderare, completare, corectare, prevenire, ameliorare, dezvoltare; - prin utilizare ca instrumente: matrice de analiză criterială, hartă conceptuală sau situaţională, arbore decizional, diagrame, inventar de consecinţe, tabele comparative pe criterii, liste de alternative, modelări, analiza SWOT. (după E. Joiţa, Metode şi procedee specifice în construcţia cunoaşterii. În: Profesorul şi alternativa constructivistă a instruirii, 2007, p. 126-130) 4.4. Constructivismul - o nouă paradigmă în predare-învăţare. Metode constructiviste de predare-învăţare. Aplicaţii 1. Identificaţi avantajele şi dezavantajele şcolii tradiţionale şi ale şcolii moderne, raportându-vă la diferite criterii de analiză (obiective, predare, evaluare etc.). 122 2. Comentaţi următoarele: Ce consecinţe practice, în activitatea profesorului la clasă, pot rezulta din punerea în paralel a perspectivelor tradiţionale şi constructiviste analizate în text? 3. Realizaţi un eseu pe tema ,,Clasic, modern şi postmodern în clasa de elevi”. 4. Realizaţi un proiect de cercetare ameliorativă, plecând de la analiza specificului şcolii româneşti. 5. Făcând apel la experienţa dumneavoastră, pentru care paradigmă aţi opta în activitatea didactică? Argumentaţi răspunsul! 6. Plecând de la materialul suport oferit, analizaţi punctele tari şi punctele slabe ale fiecăreia dintre paradigmele prezentate. Analizaţi-le succint. 7. Care credeţi că sunt consecinţele unei practici pedagogice bazată exclusiv pe înmagazinarea unui volum cât mai mare de cunoştinţe, elevul fiind privit ca subiect pasiv, receptor, spectator al unor expuneri? 8. Pornind de la esenţa constructivismului şi de la textul suport, concepeţi şi prezentaţi o situaţie educaţională în care să puteţi realiza articularea între conţinuturile formale, nonformale şi informale. Formulaţi reflecţii proprii din experienţa dvs. de profesori. 9. Valorificând acumulãrile teoretice şi practice anterioare prezentaţi o situaţie de instruire concepută din perspectiva constructivistă. 10. Interpretaţi textul următor: Diferenţa dintre perspective transmiterii şi cea a însuşirii cunoştinţelor corespunde deosebirii dintre didactica instrucţiei şi cea a construcţiei. Didactica construcţiei se bazează, din punct de vedere teoretic cognitive, pe ideea potrivit căreia cunoaşterea ştiinţifică şi de specialitate imită întru totul realitatea şi că în acest mod, elevii pot fi instruiţi ca atare. Dacă însă sistemul nervos al omului nu redă lumea obiectivă, ci construieşte numai pentru sine o lume proprie necesară fiecăruia pentru a supravieţui, atunci rezultă că şi temele învăţării sunt doar nişte constructe ale căror însemnătate şi relevanţă nu le sunt imanante, ci urmează a fi descifrate de către participanţii la procesul învăţării (H. Siebert, 2001 apud V. Ilie, şcoala între tradiţional şi modern, În E. Joiţa coord., Profesorul şi alternativa constructivistă a instruirii, p. 75) 11. Prezentaţi şi comentaţi într-un text de maxim o pagină: ,,Rolurile profesorului în contextul predării constructiviste”. 12. Din perspective experienţei de profesor, care este concepţia dumneavoastră privind predarea? Argumentaţi. 13. Prezentaţi într-un eseu, concepţia dvs. despre predarea eficientă. 14. Realizarea învăţării în viziune constructivistă presupune o schimbare de paradigmă: trecerea de la paradigma normativă (de la modelul de învăţare bazat pe transmiterea şi asimilarea de cunoştinţe) 123 la cea interpretativă (la modelul de învăţare întemeiat pe pluralitatea construcţiilor realităţii). Selectaţi din lista de mai jos conceptele cheie ale învăţării din perspectiva constructivismului şi argumentaţi alegerea dumneavoastră: • deconstrucţie; • observare de gradul doi; • imitare; • construcţie; • reconstrucţie; • achiziţie; • percepţie a diferenţei; • acomodare; • condiţionare; • reframing; • asociabilitate; • deviere; • negociere; • reflecţie personală. 15. Reflectaţi şi discutaţi în manieră constructivistă, pe grupe, următoarele enunţuri: - ,,Comunicarea este victima unui exces de comunicare. Acest exces de comunicare a produs implozia sensului, pierderea realului, dorinţa generală de a exista pe toate ecranele şi în cadrul tuturor programelor”. (Jean Baudrillard) - ,,Societatea mijloacelor de comunicare în masă este departe de a fi o societate mai luminată, mai educată, mai conştientă de sine. Nu mai există Istorie, nu mai există Realitate, nu mai există Adevăr. Lumea comunicării explodează sub presiunea unei mulţimi de raţionalităţi locale, etnice, sexuale, religioase. (Gianni Vattimo) - ,,Comunicarea este noua ideologie, noua religie mondială în devenire. Efectul ar fi că vorbim din ce în ce mai mult şi ne înţelegem din ce în ce mai puţin”. (Lucian Sfez) 16. Paradigma constructivistă a învăţării concepe realizarea acesteia ca un proces cu trei faze: a) deconstrucţia – care presupune punerea în discuţie a unor cunoştinţe, puncte de vedere, convingeri, credinţe, mentalităţi, reprezentări individuale sau colective referitoare la realitate şi la cunoaşterea acesteia. 124 b) construcţia – este procesul prin care cei ce învaţă construiesc sensuri şi semnificaţii proprii ale realităţii percepute, obţinând cunoştinţe pe care le nuanţează afectiv, le verifică viabilitatea şi aderă la ele. c) reconstrucţia – este de fapt o nouă construcţie ce reflectă schimbarea structurală produsă în cogniţiile subiectului, în modurile de interpretare a realităţii. Exprimaţi-vă punctul dumneavoastră de vedere în legătură cu procesul învăţării în viziunea constructivistă. 17. Menţionaţi care dintre notele definitorii enumerate mai jos corespund unei predări constructiviste: • profesorul: reactualizează, utilizează materiale suport, îndrumă, are criterii de evaluare, creează contexte facilitatoare învăţării; • presupune însuşirea fidelă a informaţiilor; • profesorul cunoaşte elevul, îl ajută să-şi evalueze aşteptările, să-şi rezolve discrepanţele între nivelul învăţării anterioare şi stadiul prezent al cunoaşterii, să conştientizeze conflictul cognitiv apărut • profesorul utilizează în clasă tehnici practice variate: este vorba despre tehnici active, care invită elevul la reflecţie, la interpretări critice, la înţelegere; • presupune receptare pasivă a informaţiilor; • profesorul transmite informaţii, coordonează şi creează situaţii favorabile evaluării; • profesorul recapitulează înainte de a trece la o nouă construcţie; mai mult, propune elevilor exerciţii pregătitoare de noi corelaţii, interpretări critice, formulări de ipoteze, pentru a realiza o stare generală de motivare a elevilor pentru angajare cognitivă prin conflict cognitiv; • profesorul creează situaţii care să sugereze abstracţii asupra cărora elevul trebuie să opereze mental, să le manipuleze, ca şi cum ar fi concrete; • presupune urmarea unor proceduri clare, de la simplu la complex, de la particular la general; • profesorul ţine cont de climatul de lucru, de componenţa grupurilor şi susţine învăţarea colaborativă. 18. Utilizând metoda cubului, efectuaţi, pe grupe de lucru, instrucţiunile corespunzătoare celor 6 feţe pentru tema ,,constructivismul în educaţie”: 125 1. DESCRIE! - paradigma constructivistă; - modele de învăţare constructivistă; - principii ale aplicării constructivismului în procesul de instruire; - rolurile profesorului constructivist; 2. COMPARĂ! - paradigma constructivistă cu paradigma tradiţională/clasică; - rolurile clasice cu rolurile constructiviste ale profesorului; - predarea în manieră tradiţională cu predarea în manieră constructivistă; - stilul de comunicare al profesorului în predarea tradiţională cu stilul de comunicare al profesorului în predarea constructivistă; 3. ASOCIAZĂ! - constructivismul în educaţie cu o melodie, o imagine, o reclamă, o pictură, o formă, o culoare; - profesorul constructivist cu un personaj; 4. ANALIZEAZĂ! - valorile, atitudinile şi emoţiile profesorului constructivist; - procesul paradigmei constructiviste a învăţării: deconstrucţia, construcţia, reconstrucţia; 5. APLICĂ! - prezentaţi un scenariu educativ în care întruchipaţi cu succes 5 roluri ale profesorului constructivist; - adaptează curriculum dat la situaţii şi probleme reale; 6. ARGUMENTEAZĂ! - rolul predării constructiviste, deoarece există încă rezerve privind utilizarea constructivismului în educaţie; - rolul învăţării constructiviste. 19. În teoria inteligenţelor multiple, Howard Gardner, profesor de teoria cunoaşterii, educaţiei şi 126 psihologie, porneşte de la ideea că unii copii cu un coeficient de inteligenţă ridicat, nu au rezultate bune la şcoală (persoane celebre au avut dificultăţi la şcoală, ca de exemplu Picasso, Einstein, Mozart, Churchill, Freud, Darwin). El vede inteligenţa ca un mod de rezolvare a problemelor şi de dezvoltare de produse acceptate sau considerate valori ale culturii umane. Precizaţi abilităţile specifice fiecărui tip de inteligenţă definit de H. Gardner şi profesiile potrivite: TIPURI DE INTELIGENŢĂ 1. Copiii cu inteligenţă lingvistică gândesc cu predilecţie în cuvinte, învaţă repede limba maternă şi limbile străine, citesc cu plăcere, folosesc metafore, se exprimă elegant şi au simţul ascultării foarte dezvoltat. 2. Copiii cu inteligenţă logico- matematică înţeleg relaţiile dintre acţiuni, obiecte şi idei, folosesc cifrele, logica, raţionamentele, au capacităţi critice şi creative de rezolvare a problemelor, le place să experimenteze şi să pună întrebări, pot calcula, cuantifica, evalua propoziţii. 3. Copiii cu inteligenţă muzical -ritmică gândesc în sunete, ritmuri, melodii şi rime, recunosc, creează şi reproduc muzica folosind un instrument sau vocea, sunt buni ascultători şi stabilesc o legătură puternică între muzică şi emoţii. ABILITĂŢI SPECIFICE ŞI PROFESII MODALITĂŢI DE A ÎNVĂŢA Spunând, auzind sau văzând cuvinte; urmând instrucţiuni scrise sau făcând asociaţii de cuvinte. Făcând conexiuni şi folosind gândirea critică metodic; organizându-şi munca. Folosind ,,ochiul minţii din imagini, văzând din reprezentări grafice şi vizualizând. 127 4. Copiii cu inteligenţă vizuală sau spaţială gândesc în imagini şi recreează aspecte ale experienţei vizuale cu ajutorul imaginilor, percep cu acurateţe lumea vizuală, transformă percepţiile, înţeleg relaţiile din spaţiu, pot lucra cu obiecte, învaţă după hărţi, imagini, materiale video şi filme. 5. Copiii cu inteligenţă naturalistă iubesc plantele şi animalele, au abilitatea de a recunoaşte şi clasifica specii şi de a stabili relaţii ecologice. Interacţionează eficient cu creaturi vii şi pot discerne cu uşurinţă fenomene legate de viaţă şi de forţele naturii. 5. Copiii cu inteligenţă corporală sau kinestezică au capacitatea de a-şi controla mişcările corpului, de a mânui obiectele şi de a se exprima prin mişcare, dans. Au simţul echilibrului şi o bună coordonare motrică. 6. Copiii cu inteligenţă inter-personală gândesc despre alte persoane şi le înţeleg, recunosc diferenţele dintre oameni, sunt sensibili şi empatizează cu ceilalţi. 7. Copiii cu inteligenţă intra- personală sunt conştienţi de calităţile şi defectele lor, se autocontrolează, au abilitatea de a acţiona moral şi de a se monitoriza în relaţiile cu alţii. Cu ajutorul muzicii, asociind sunete. Observând relaţiile din lumea înconjurătoare, comparând, utilizând informaţiile senzoriale, culegând date. Prin implicare directă, participând, manevrând, mişcându-se sau prin activităţi practice. În grup, relaţionând, observându-i pe alţii sau comunicând cu alţii. Prin muncă indepen- dentă, în atmosferă de linişte, prin sarcini individualizate. 128 8. Copiii cu inteligenţă existenţială au capacitatea de a combina diferite experienţe pentru a rezolva situaţii noi de viaţă. Prin implicare în diverse experienţe, prin rezolvare de probleme. 20. Precizaţi modalităţi de rezolvare a următoarelor conflicte de rol trăite de profesor: partener – evaluator .................................................................................................................................... specialist – psiholog ..................................................................................................................................... partener – specialist ....................................................................................................................................... 21. Luând în considerare exemplele de mai jos, identificaţi caracteristicile învăţării constructiviste. Comentaţi, ţinând cont de experienţa dvs. didactică. Exemplu: Un profesor crede că elevii sunt pregătiţi să înceapă studierea gravitaţiei. Acesta creează un mediu ce permite descoperirea cu obiecte de dimensiuni diferite. Elevii explorează diferenţele în greutate ale unor bucăţi de lemn şi ciment. Unii elevi au noţiunea conform căreia obiectele mai grele cad cu o viteză mai mare decât obiectele mai uşoare. Profesorul furnizează materiale (povestiri, postere, clipuri video) despre Newton şi Galileo. Profesorul iniţiază o discuţie despre diferitele teorii despre cădere. Elevii realizează apoi o replică a experimentului lui Galileo, aruncând diferite obiecte şi măsurând timpul în care ajung la sol. Observă că obiectele diferite în greutate cad cu aceeaşi viteză, deşi aria suprafeţei şi proprietăţile aerodinamice pot influenţa rata căderii. (vezi http://www.dppd.utcluj.ro/tutorial/expl/expl_sub3.html) Exemplu: Într-un curs de studiu a vechilor civilizaţii, elevii realizează săpături arheologice. Aceste săpături se pot realiza într-o groapă cu nisip în curtea şcolii sau într-o simulare pe calculator. Pe măsură ce 129 elevii descoperă diferite obiecte, profesorul introduce tehnici de clasificare. Elevii sunt încurajaţi să: a) alcătuiască un grup de muzeografi şi să dezvolte criterii de încadrare a obiectelor în diferite categorii; b) să colaboreze cu alţi studenţi care au lucrat în alte porţiuni de săpături arheologice. Fiecare grup este pus să dezvolte teorii despre civilizaţiile care au trăit în acele arealuri. (vezi http://www.dppd.utcluj.ro/tutorial/expl/expl_sub3.html) Exemplu: Elevii studiază modalităţi de purificare a apei. Li se cere să investigheze soluţii alternative: filtru de cafea, aparat de distilare a apei, pila de cărbuni şi o soluţie matematică abstractă ce vizează dimensiunea moleculei de apă. În funcţie de răspunsurile studenţilor, profesorul încurajează crearea de cunoştinţe noi: abstracte dar şi concrete, poetice dar şi practice. (vezi http://www.dppd.utcluj.ro/tutorial/expl/expl_sub3.html) Exemplu: Elevii menţin jurnale în clasele de scriere, unde înregistrează cum s-au simţit atunci când au derulat proiecte în clasă, reacţiile vizuale şi verbale ale celorlalţi faţă de proiect. Profesorul citeşte jurnalul periodic şi se întâlneşte cu elevul pentru a discuta: 1) ce cunoştinţe noi şi-a însuşit elevul; 2) cum învaţă acesta cel mai bine; 3) mediul de învăţare şi rolul profesorului. (vezi http://www.dppd.utcluj.ro/tutorial/expl/expl_sub3.html). Exemplu: Un profesor de şcoală generală prezintă clasei o problemă în care le cere să execute o măsurătoare a unui obiect. Decid să înceapă problema cu prezentarea riglei de măsură; profesorul permite elevilor să reflecteze şi să-şi construiască propriile metode de măsurare. Un elev furnizează informaţia că un doctor l-a măsurat şi i-a spus că are 1 m şi 30 de cm. Altul spune că bunicul său (tâmplar) l-a învăţat să măsoare lemnul în coţi. Elevii discută despre alte metode despre care au auzit şi se decid pe care să le aplice pentru rezolvarea problemei. 130 Competenele pe care le asimilează participanii la cursul METODE INTERACTIVE DE PREDARE-ÎNVĂŢARE presupun raportări la conceptele de metodă, procedeu, stil de predare învăare, mecanimse explicative ale învăării i ale predării din perspectiva unei umanităi integrale, fără discriminări de gen, rasă, religie sau altă natură; în acelai timp, cursul abordează acele posibile cauze i simptome care pot genera, întreine i extinde discriminări sau inechităi în transmiterea de cunotine, priceperi, deprinderi; în acest sens menionăm exemplificările de strategii didactice care pot permite profesorului să abordeze relaiile cu elevii în mod difereniat, în funcie de vârstă, de mediul din care provin, de alte particularităi psiho-individuale sau de altă natură ale acestora, de posibilităile materiale i sociale ale mediului de provenienă. Asimilând mecanismele care declanează i explică învăarea, profesorul va asimila acele competene care îl vor ajuta să sesizeze nevoile (reale) de sprijin în învăare ale elevilor lui i astfel, îi va putea construi strategii de predare adaptate i eficiente. În egală măsură i cunoscând problematicile fundamentale care vizează domeniul construtivismului ca paradigmă în predare-învăare, profesorul va putea să exerseze i să ofere elevilor i o paletă largă de metode i modalităi de aplicare a metodelor constructiviste în activitatea didactică la clasă, facilitând învăarea individualizată. Va putea aplica, cunoscând realaia implicativă predare-învăare (modele explicative ale predării, teorii explicative ale mecanismelor învăării, funciile i rolul metodelor în activitatea didactică) atât metodele moderne cât i cele tradiionale, contientizând avantajele i dezavantajele fiecăreia în parte i potenialul explicativ al acestora, i inând cont, în acelai timp de specificul coninutului, de nivelul de cunoatere al elevilor, de caracteristicile psihologice de vârstă, de interesul manifestat al elevilor. Pornind de la ceea ce înseamnă clasic, modern i postmodern în coală – în ceea ce privete problematica metodelor active de predare i învăare – cursul oferă profesorilor prilejuri de reflecie cu referire la grija pentru oferirea de contexte favorabile învăării individualizate. 131 BIBLIOGRAFIE 1. Albu, G., Enache, R., Stan, E., Psihopedagogie. Sinteze de curs pentru studeni. Nivelul I, Editura Universităţii din Ploieşti, 2009. 2. Albu, G., Mecanisme psihopedagogice ale evaluării şcolare, Editura Universităţii din Ploieşti, 2001. 3. Bîrzea, C., Arta şi ştiinţa educaţiei, E.D.P., Bucureşti, 1995. 4. Blair, T., Emerging Patterns of Teaching, Merril Publishing Company, Columbus, 1988. 5. Cerghit, I., Cristea, S., Pânişoară, O., Metodologia procesului de învăţământ. În, Pregătirea psihopedagoigică. Manual pentru definitivat şi gradul II didactic, Editura Polirom, Iaşi, 2008. 6. Cerghit, I., Metode de învăţământ, Editura Polirom, Iaşi, 2008. 7. Cerghit, I., Sisteme de instruire alternative şi contemporane. Stucturi, stiluri şi strategii, Editura Aramis, Bucureti, 2007. 8. Cerghit, I., Neacşu, I., Negreţ-Dobridor, I., Pânişoară, O, Prelegeri pedagogice, Editura Polirom, Iaşi, 2001. 9. Creemers, B., The Effective Classroom, Cassell Villiers House, London, 1984. 10. Green, T.F., The activities of teaching, Mc. Graw-Hill, New York, 1971. 11. Hilgard Ernest, R., Gordon H Bower, Teorii ale învăţării. Editura Didactica i Pedagogică, Bucureşti, 1974. 12. Husen Torsten/Neville Postlethwaite T, The International Encyclopedia of Education, vol. 9, Pergamon Press, Oxford, 1991. 13. Iucu, R., Instruirea şcolară, Editura Polirom, Iaşi, 2001. 14. Joiţa E. (coord.), Profesorul şi alternativa constructivistă a instruirii, Editura Universitaria, Craiova, 2007. 15. Neacşu I., Stoica A., Ghid general de evaluare şi examinare, Editura Aramis, Bucureti 1999. 16. Neacşu Ioan, Instruire şi învăţare, Editura Didactica i Pedagogică, Bucureşti, 1999. 17. Petty, G., Profesorul azi. Metode moderne de predare, Atelier Didactic, Bucureşti, 2007. 18. Sălăvăstru, D., Învăţarea. În, Psihopedagogie pentru examenele de definitivare şi grade didactice, Editura Polirom, Iaşi, 2008. 19. Siebert, H., Pedagogie constructivistă, Editura Institutul European, Iai, 2001. 20. Ramsden, Paul, Learning to Teach in Higher Education, Routledge, London, 1992. http://www.dppd.utcluj.ro/tutorial/expl/expl_sub3.html 132 